
LEDER_ 

Redningsplanke.. 


Ekspedition og regnskab 
Postbox 6, 2820 Gentofte 
Giro 911 77 25 

SUFOI er en forening, der har til formål at bidrage til 
opklaringen af UFO-fænomenerne ved indsamling og 
bearbejdning af observationsberetninger samt at ud¬ 
brede kendskabet til emnet ved publikationer, fore¬ 
drag og anden udadvendt virksomhed. 

Det er SUFOIs opfattelse, at de mange observations¬ 
beretninger udgør et vigtigt videnskabeligt forsk¬ 
ningsgrundlag. Da fænomenerne endnu er uopkla¬ 
rede, ønsker SUFOI ikke at fremhæve eller afvise no¬ 
gen bestemt teori om deres art eller oprindelse. 

Ved et UFO forstår vi: »Et uidentificeret flyvende ob¬ 
jekt, hvis væsentligste kendetegn er, at det selv 
efter en nøje undersøgelse, foretaget af kompetente 
forskere, ikke kan forklares som værende et kendt, 
naturligt fænomen.« 

SUFOI ledes af Repræsentantskabet 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra 
hvert af de til enhver tid etablerede områder i Skan¬ 
dinavien og de nedsatte arbejdsudvalg. 

REPRÆSENTANTSKAB 

SU FOls formand, Informationsafd.: Peter A. Hansen, 
Ericaparken 12,2820 Gentofte. Tlf. (01)67 08 93. 

SUFOI • UFO NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


Af Peter A. Hansen 


Bare rolig! SUFOI synker ikke; men 
i en trængt stund er det betryg¬ 
gende at have noget at støtte sig 
til: nemlig vore medlemmer; og 
ifølge vore vedtægter er alle, der 
abonnerer på UFO-NYT, medlem- 
meraf SUFOI. 

SUFOIs Repræsentantskab — 
der varetager de løbende projekter 
og afdelinger — mødes halvårligt 
for at diskutere de mange organi¬ 
satoriske spørgsmål. Det skete 
sidst den 21.-22. marts. 

Mange sager blev tygget igen¬ 
nem, men en enkelt var dog gen¬ 
nemgående: økonomien. Problemet 
er velkendt i disse år, og nu mær¬ 
kes det også her. Vi har i et par år 
måttet konstatere, at medlemstil¬ 
gangen stod i stampe — og der¬ 
med indtægterne. Udgifterne har 
bestemt ikke vist den samme hen¬ 
synsfulde tilbageholdenhed, så vi 
har ikke fået de midler tilovers, 
som vi havde håbet på. Godt nok 
har vi ladet bladet stige lidt, men 
det har blot dækket den øgede 
pris ved fremstillingen. Foreningen 
SUFOI, og dens mange projekter, 
lever udelukkende af det overskud, 
som UFO-NYT kan fremvise. Og 
når dette overskud reduceres, får 
det uvægerlig indflydelse på alle 
afdelingers daglige budgetter. Og 
opgaverne bliver jo ikke mindre af 
den grund. 

I denne situation er det nær¬ 
liggende at hente hjælp hos med¬ 
lemmerne. Og der er mange måder 
at hjælpe på. Her er nogle forslag: 


— Skaf en ny læser på bladet 
allerede i 1981! Hvis blot hver 
femte fulgte denne opfordring, 
var alle sorger forbi. Vi frem¬ 
sender gerne et gratis prøve¬ 
nummer til nye interesserede. 
Giv os blot et praj. 

— Kom med forslag til forsknings¬ 
projekter. Har De en god idé, 
så kom frem med den. Skriv til 
postbox 6,2820 Gentofte. 

— Gæsteskribent? Mange med¬ 
lemmer ved mindst lige så me¬ 
get om UFO-problemet som 
Repræsentantskabet, så hvor¬ 
for ikke bidrage med en lille ar¬ 
tikel? Skriv eller ring, hvis De 
har noget på hjerte. 

— Vi kan altid bruge hjælp til 
oversættelser og renskrivnin¬ 
ger. Mener De at besidde evner 
og lyst, så kontakt os endelig! 

Ideen med en »EDB-Teknisk Fond« 
blev en stor succes! På relativ 
kort tid modtog den 20.000 kr. Det¬ 
te beløb har været forudsætning 
for vores krævende »Projekt UFO¬ 
DATA«. Også FOTA — vores Forsk¬ 
nings-Tekniske Afdeling — har 
nydt godt af Fonden, så vi har kun¬ 
net fremstille prototyper på elek¬ 
tromagnetisk udstyr til sporing af 
UFOer. 

Der skal også herfra lyde en 
hjertelig tak til de mange hundrede 
medlemmer, som støttede Fon¬ 
den. 

Fortsættes side 39 

UFO-KL4SSIKER 


Lu bbock-lysene - og 
U.S. Coast Guard fotoet 

Af Kim Møller Hansen 


UFOerne har tilsyneladende for vane at dukke op uventet, forsvinde 
lige så pludseligt og optræde enkeltvis for øjnene af det enlige vid¬ 
ne. Kommer UFOerne da aldrig i flok eller i formationer som f.eks. 
fugle og fly? Ses de aldrig af mange vidner samtidig? Og vender de 
aldrig tilbage til »gerningsstedet«? 

Dette nummers »UFO Klassiker« behandler to tilfælde, begge fra 
begyndelsen af 50’erne. Den første sag, som er kendt under betegnel¬ 
sen »Lubbock-lysene«, kan svare bekræftende på ovennævnte spørgs¬ 
mål og er endnu i dag et stort mysterium. Den anden sag, U.S. Coast 
Guard fotoet, viser tilsyneladende også UFOer i formationsflyvning; 
men objekterne på dette foto har imidlertid en ganske naturlig for¬ 
klaring. 


Lubbock-lysene, 1951 

Selv om tilfældet kaldes for Lub- 
bock Lysene, og størstedelen af 
observationerne blev gjort i og om¬ 
kring byen Lubbock i staten Texas, 
så foregik den allerførste observa¬ 
tion i Albuquerque i New Mexico, 
ca. 400 km nordvest for Lubbock. 
Da de mystiske lys over Lubbock 3 


uger senere forsvandt, havde hun¬ 
dredvis af mennesker set dem, og 
var endda blevet registreret på ra¬ 
dar. Det amerikanske Luftvåben 
brugte megen tid, mandskab og 
mange penge på at undersøge ob¬ 
servationerne, men kunne ikke for¬ 
klare dem. 


Flyvende vinge 

Den 25. august 1951 klokken 21.58 
(lokal tid) så et ægtepar et kæmpe¬ 
stort »vingeformet« UFO, der pas¬ 
serede øst for Albuquerque. Man¬ 
den, som var ansat som sikker¬ 
hedsvagt ved Sandia Basen under 
Atomenergi Kommissionen, fortal¬ 
te Flyvevåbnets efterforskere, at 
UFOet fløj temmelig lavt, ca. 250— 
300 m overjorden. »Vingen« var ca. 
1V 2 gange større end et B-36 bom¬ 
befly (Se UFO-NYT nr. 1, 1981 side 
8). Der løb mørke bånd fra vingens 
forkant til bagkanten, og der var 
placeret 6—8 blå-grønne lys på vin- 
gekanten. (Se fig. 1 og 2). Objektet 
fløj med en hastighed på 300—400 
km/t og forsvandt i syd på få se¬ 
kunder. 

Observationen blev undersøgt af 
officerer fra Kirkland Air Force Ba¬ 
se i Albuquerque. De erfarede, at 
et rutefly samt et B-25 militærfly 
havde været i nærheden af områ¬ 
det den pågældende dag, men at 
disse fly umuligt kunne være ble¬ 
vet set af ægteparret. På baggrund 
af grundige undersøgelser og den 
kendsgerning, at manden var sik¬ 
kerhedsvagt ved et hemmeligt an¬ 
læg, konkluderede Flyvevåbnet, at 
det var højst sandsynligt, at ægte¬ 
parret virkelig havde set noget 
uforklarligt. 

Ingen andre vidner meldte sig til 
denne observation, men blot 15 mi¬ 
nutter senere viste en formation af 
lys sig for første gang over Lub¬ 
bock for øjnene af fire forundrede 
professorer! 

»... perlekæder i halvmåneform« 

Fire professorer ved Texas Tekni¬ 
ske Universitet — Dr. A.G. Oberg, 

Lubbock-lysene fotograferet af Carl R. Hart, Jr., den 31. august 1951. Billederne er som de øvrige fotos til denne artikel hentet direkte 
fra de mikrofotograferede Blue Book arkiver. På de 4 fotos kan man se op til 20 lys eller objekter. Pilene viser et enligt objekt udenfor 
V-formationen. 


professor i kemi, Dr. W.l. Robin- 
son, professor i geologi, Dr. Geor¬ 
ge, professor i fysik og Dr. W.L. 
Ducker, leder af Afdelingen for 
Olieudvinding — befandt sig i bag¬ 
haven til Dr. Robinsons hjem i Lub- 
bock, hvor de observerede meteo¬ 
rer i forbindelse med universite¬ 
tets studier af mikrometeorer. 
Pludselig så de en formation af lys, 
der fløj over himlen fra nord mod 
syd. Lysene var blålige og for¬ 
svandt med en utrolig hastighed 
efter et par sekunder. Det var 20— 
30 lys, som sad i en halvcirkel. 

Professorerne diskuterede ivrigt, 
hvad de lige havde set, og var opre¬ 
vet over, at de ikke havde været i 
stand til at observere fænomenet i 
længere tid. Hvis objekterne duk¬ 
kede op igen, vidste de, hvad de 
ville gøre. Nogle timer senere fik 
de chancen. Lysene viste sig igen, 
og denne gang foretog hver af pro¬ 
fessorerne en serie hurtige og vel¬ 
koordinerede observationer. 



Dr. W. I. Robinson, Dr. A. G. Oberg og prof. W. L. Ducker. 

Efter at have set disse lys to 
gange på samme aften, mente pro¬ 
fessorerne, at der var gode chan¬ 
cer for, at de ville se dem igen. De 
udstyrede derfor to hold med ra¬ 
dioer og andet udstyr og sendte 
holdene ud til bestemte poster på 
forskellige nætterog håbede,at de 
ved hjælp af triangulering kunne 
beregne objekternes højde, hastig¬ 
hed og størrelse. 

Det lykkedes ikke for de to hold 
at se lysene. Når de var ude, var ly¬ 
sene ikke ude. I et eller to tilfælde 
fortalte hustruerne til de involvere¬ 
de mænd, at de havde set lysene, 
medens mændene var ude på pos¬ 
terne uden at se noget. Men i Dr. 
Robinsons have var der bedre held! 

I de følgende 2—3 uger overvære¬ 
de de fire professorer samt en pro¬ 
fessor i matematik og en studeren¬ 
de omkring 12 flyvninger. De stu¬ 
derede fænomenerne med viden¬ 
skabelig nysgerrighed, men kunne 
p.g.a. lysenes høje hastighed kun 
indhente forholdsvis få informatio¬ 
nerom dem: 

•Lysenes flyverute var i de fleste 
tilfælde fra nord mod syd og i en¬ 
kelte tilfælde fra nordøst til syd¬ 
vest. 

•Adskillige aftener var der 2 eller 3 
flyvninger. 

•Lysene var lydløse 


•Lysene var blå-grønne 
• Der var fra 15 til 30 objekter/lys i 
hver formation. 

•I de to første flyvninger var lysene 
arrangeret i en halvcirkel forma¬ 
tion, men i de efterfølgende flyv- 



Fig. 1. Kopi af den tegning, sikkerheds¬ 
vagten og hans hustru lavede af det vinge- 
formede UFO, de så ved Albuquerque den 
25. august 1951. 


En udsnitsforstørrelse af foto »C«. 



ningervarder intet bestemt møn¬ 
ster. 

•Lysene dukkede altid op 45° over 
horisonten i nord og forsvandt i 
45° højde i syd. Lysene kom ikke 
gradvis til syne eller forsvandt, li¬ 
som et fly gør. 

•Lysenes størrelse ændredes til¬ 
syneladende ikke under passa¬ 
gen. 

Under de mange nætters tålmodi¬ 
ge venten på lysene havde profes¬ 
sorerne rigelig med tid til at disku¬ 
tere lysene, og de prøvede mange 
forklaringer. Hvis lysene var højt 
oppe, ville de flyve med en kolos¬ 
sal hastighed - men hvis de fløj lavt, 
måtte hastigheden være mindre og 
i så fald kunne der måske være en 
naturlig forklaring. Men en af pro¬ 
fessorerne, Dr. George, professor i 
fysik, havde foretaget omfattende 
studier af atmosfæren og sagde, at 
han aldrig havde set noget tilsva¬ 
rende. Trods deres ihærdige an¬ 
strengelser måtte professorerne 
opgive at finde en forklaring. 

UFO på radar 

Tidligt om morgenen den 26. au¬ 
gust 1951, kort efter at professo¬ 
rerne i Lubbock havde haft den sid¬ 
ste af de to observationer om afte¬ 
nen den 25. august, registrerede to 
radarstationer i staten Washington 
et radarmål, der fløj med over 1400 
km/t. Et F-86 jagerfly blev i al hast 
sendt op, men inden det nåede 
frem, var det ukendte mål forsvun¬ 
det. 

De to radarer havde registreret 
UFOet uafhængigt af hinanden! 
Ifølge teknikerne på de to radarsta¬ 
tioner kan det uidentificerede ra¬ 
darmål ikke være forårsaget af 
vejrforhold, idet begge radarskær¬ 
me viste det samme radarbillede 
og i øvrigt kørte på hver sin fre¬ 
kvens. Hvis det var vejrets skyld, 
ville målene på radarskærmene ha¬ 
ve været forskellige. 

Lubbock- lysene fotograferet! 

Den 31. august lykkedes det en 
amatørfotograf i Lubbock at tage 5 
fotos af lysene, medens de fløj 
over hans hjem. Carl Hart Jr., før¬ 
steårsstuderende ved Texas Tek¬ 
niske Universitet, havde skubbet 
sin seng hen til det åbne sovevæ¬ 
relsevindue, fordi sommernatten 
var meget varm. Han havde ikke 
ligget længe i sengen, da han kl. 

23.30 (lokal tid) pludselig ser Lub- 
bock-lysene blusse op på den klare 
nattehimmel. Han tog sit 35 mm 
Kodak kamera og skyndte sig ud i 
haven. Fra professorernes obser¬ 
vationer, som var blevet omtalt i 
den lokale avis »Lubbock Morning 
Avalance«, vidste Hart, at lysene 
kunne vise sig flere gange på sam¬ 
me aften. 

Han var heldig. Få minutter se¬ 
nere kom lysene igen, og Hart tog 
2 billeder. Efter endnu nogle mi¬ 
nutters venten fløj endnu en for¬ 
mation over byen, og Hart og yder¬ 
ligere 3 billeder. 

Den næste morgen gik Carl Hart 
straks hen til vennen, William 
Hans, der havde en lille fotoforret¬ 
ning, og som var pressefotograf 
ved den lokale avis. Hart benyttede 
ofte vennens mørkekammer. Han 
ventede ikke, at billederne blev til 
noget, fordi lysene ikke havde væ¬ 
ret særlig kraftige; men til Harts 
overraskelse var alle 5 fotos vellyk¬ 
kede. Han kom senere til at øde¬ 
lægge eller forlægge det ene ne¬ 
gativ, men de øvrige 4 originalne¬ 
gativer blev overdraget til Luftvåb¬ 
net til nærmere undersøgelse. De 
4 fotos viser 17—19 lys i en V-for- 
mation. Den ene V-formation be¬ 
står af en enkelt række lys, me¬ 
dens de andre fotos viser to ræk¬ 
ker af lys i V-formation. 

Det er i øvrigt tankevækkende, at 
der samme dag kun 112 km nord 
for Lubbock ved Matador blev ob¬ 
serveret et lavtflyvende UFO. 

To kvinder, mor og datter, obser¬ 
verede kl. 12.30 et pæreformet ob¬ 
jekt kun 150 m fra sig og 30 meter 
over den vej, de kørte på. De nær¬ 
mede sig langsomt objektet, men 
standsede så og steg ud af vog¬ 
nen. Objektet havde hidtil fjernet 
sig langsomt, men satte nu hastig¬ 
heden voldsomt op, steg i en spi¬ 
ralformet bane og forsvandt på se¬ 
kunder. 

Objektet var på størrelse med et 
B-29 bombefly, var lydløst og hav¬ 
de ingen udstødning. Datteren hav¬ 
de i øvrigt et godt kendskab til for¬ 
skellige flytyper, idet hendes 
mand var officer i Luftvåbnet. 

Luftvåbnet undersøgte sagen 
nøje og fandt bl.a. ud af, at et hold 
vejarbejdere også havde set fæno¬ 
menet; men Luftvåbnet havde ikke 
den mindste anelse om, hvad de to 
kvinder havde set. 


Luftvåbnets undersøgelser 

Løjtnant Ruppelt og kaptajn Par¬ 
ker, der arbejdede med Luftvåb¬ 
nets UFO projekt kaldet »Projekt 
Blue Book«, besøgte Lubbock i pe¬ 
rioden 6.-9. november 1951. Man¬ 
ge mennesker, som enten havde 
set lysene eller på anden måde var 
involveret i sagen, blev kontaktet. 
Professorerne blev besøgt den 8. 
november. De fortalte detaljeret 
om observationerne og underskrev 
en skriftlig erklæring om, hvad de 
havde set. 

Carl Hart Jr. blev selvfølgelig og¬ 
så interviewet. Hans forklaring, på 
hvorledes han tog billederne, var 
logisk, og Løjtnant Ruppelt og kap¬ 
tajn Parker kunne efter grundig ef¬ 
terforskning ikke finde noget, der 
tydede på svindel. Harts fotos var 
tidligere blevet undersøgt af re¬ 
præsentanter for Associated 
Press og Life magazine, der sagde 
god for billederne, og nu udlevere¬ 
de Hart de 4 originalnegativer til 
Luftvåbnet. Negativerne blev sendt 
til fotoanalyse på Wright Air Deve- 
lopment Center (WADC). Her fandt 
man ud af følgende: 

•Aftegningerne på billederne er 
forårsaget af lys, der ramte den 
ueksponerede film (d.v.s. at nega¬ 
tiverne ikke er retoucheret). 


•De enkelte lys i »formationen« va¬ 
rierer i lysstyrke. 

•Lysene var kraftigere end de om¬ 
kringliggende stjerner, eftersom 
stjernerne ikke er registreret på 
filmen (Billederne er taget under 
ideelle vejrforhold). 

• De enkelte lys skifter position i 
»formationen«. 

Fotolaboratoriet kunne ikke ud fra 
analyserne bevise, at billederne 
var fup, men kunne desværre hel¬ 
ler ikke bevise, at det var »ægte« 
UFOer. 

Harts billeder blev forelagt æg¬ 
teparret i Albuquerque. De fortalte, 
at billederne lignede udstødnin¬ 
gerne eller lysmønstret på det vin- 
geformede objekt, som de havde 
set den 25. august. 

Luftvåbnets efterforskere gjorde 
også en anden interessant opda¬ 
gelse. En mand fra Lubbock fortal¬ 
te, at hans hustru havde set et UFO 
den samme aften, som professo¬ 
rerne så lysene første gang. Man¬ 
den understregede, at hans hustru 
hverken var skør eller løgnagtig. 

Hun havde været ude forat hen¬ 
te vasketøj, medens han sad in¬ 
dendørs og læste avis. Pludselig 
kom hustruen styrtende ind hvid i 
ansigtet som et lagen og frem¬ 
stammede, at et enormt »vingefor- 



Fig. 2. En professionel tegners version af Albuquerque UFOet. 

met« fartøj lige var fløjet over hu¬ 
set. Det fløj lydløst og havde ad¬ 
skillige blålige lys bagtil. 

Disse oplysninger var lige ved at 
tage pippet fra luftvåbnets office¬ 
rer. Observationen var fuldstændig 
magen til observationen i Albu- 
querque. Den foregik blot nogle få 
minutter efter Albuquerque-obser- 
vationen, som foregik kl. 21.58 (lo¬ 
kal tid), og kvinden kunne overho¬ 
vedet ikke vide noget om denne 
observation. Kun nogle få officerer 
kendte Albuquerque-observatio- 
nen og de havde ikke fortalt pres¬ 
sen om den. Hvis kvinden havde 
opfundet historien, hvilket var u- 
sandsynligt, havde hun fået fat i en 
kombination af fakta, der viste, at 
hun kendte en del til det, som ske¬ 
te i Luftvåbnets UFO projekt. Det 
er temmelig usandsynligt, at to 
mennesker uafhængigt af hinan¬ 
den ville eller kunne opfinde to hi¬ 
storier, der passer så godt til hin¬ 
anden. 

Det ser i det hele taget ud til, at 
der er en vis sammenhæng mellem 
de mange observationer den 25. — 
26. august. 

Albuquerque observationen 
hændte ca. 15 minutter før den før¬ 
ste observation i Lubbock. Et ob¬ 
jekt med en hastighed på 1400 
km/t kan let have fløjet de 400 km 
til Lubbock på 15—20 minutter. 
Den sidste observation i Lubbock 
den 25. august hændte kl. ca. 
23.30, og radarobservationerne i 
Washington skete efter midnat. En 
hurtig beregning viser, at en ha¬ 
stighed på 1250 km/t er tilstrække¬ 
ligt for at tilbagelægge stræknin¬ 
gen mellem Lubbock og radarsta¬ 
tionerne i Washington indenfor de 
opgivne observationstidspunkter. 
(Disse beregninger er foretaget af 
SUFOIs kilder, som ikke har opgi¬ 
vet alle observationstidspunkter). 
Denne hastighed er nær ved de 
1400 km/t, som objektet havde iføl¬ 
ge målingerne på radarskærmene i 
Washington. 

Fugle? 

På et tidligt tidspunkt i efterforsk¬ 
ningsarbejdet blev det foreslået, at 
Lubbock lysene var flokke af brok¬ 
fugle, en fugleart i Vest Texas, der 
reflekterede lyset fra byen med de¬ 
res hvide fjerbryst. Luftvåbnet un¬ 
dersøgte denne forklaring nøje og 
talte bl.a. med en mand, som gen¬ 
nem flere år havde opsyn med fug¬ 


levildtet ved Lubbock. Han oply¬ 
ste, at der var et lille antal brokfug¬ 
le i Lubbocks omegn; men at disse 
fugle aldrig flyver mere end 5—6 
stykker sammen, aldrig flyver i V- 
formation, og at han mente, at det 
var temmelig usandsynligt, at Hart 
kunne fotografere dem om natten. 

William Hans, erfaren fotograf, 
efterprøvede fugleteorien. Han fo¬ 
tograferede gennem adskillige 
nætter lavtflyvende fugle (brokfug¬ 
le, ænder og gæs), som reflektere¬ 
de bybelysningen. Selv om han 
prøvede både superhurtige film og 
lange eksponeringer, lykkedes det 
ham ikke at få det reflekterede lys 
på filmene. Det reflekterede lys var 
alt for svagt, og det kan derfor ikke 
være fugle, Hart har fotograferet. 

Hvad var Lubbock lysene? 

Omkring 3 uger efter hændelserne 
begyndte, sluttede de. Lubbock- 
lysene forsvandt, der blev ikke set 
flere »flyvende vinger«, og der blev 
ikke taget andre fotografier. 

Nogle af observationerne, især 
dem som kun drejede sig om få 
lys, var sikkert fugle. Andre obser¬ 
vationer skyldes, at folk kiggede 
mere på himlen og tog fejl af gan¬ 
ske almindelige ting, som de ikke 


tidligere havde været opmærk¬ 
somme på. 

Radarobservationerne i Was¬ 
hington, der muligvis har relation 
til Lubbock-lysene, blev bortforkla¬ 
ret af Luftvåbnet som værende at¬ 
mosfæriske forstyrrelser — trods 
det at teknikerne ved de pågæl¬ 
dende radarer sagde, at denne 
»forklaring« var udelukket. Men 
professorernes observationer, 
Harts fotos og observationerne af 
det store vingeformede objekt med 
blå lys kunne Luftvåbnet ikke for¬ 
klare, og disse observationer er 
endnu i dag uopklarede. 

Sidste nyt: 

SUFOI har for ganske nylig modta¬ 
get informationsmateriale fra 
Ground Saucer Watch i USA, som 
fortæller, at Harts billeder netop 
har været igennem den fotografi¬ 
ske computeranalyse (Se UFO¬ 
NYT nr. 2/81), og at de har bestået 
den skrappe prøve med glans! Det¬ 
te er en yderligere bekræftelse på, 
at der blev set og fotograferet no¬ 
get uforklarligt over Lubbock i Te¬ 
xas for godt 30 år siden. 

* 

U.S. Coast Guard fotoet, 
1952 

Dette foto har i snart 30 år spøgt i 
utallige UFO-bøger og tidsskrifter 
og er bl.a. blevet anført som bevis 
for, at UFOer også overflyver mili¬ 
tære anlæg. Det gør de måske og¬ 
så, men dette foto er et særdeles 
skrøbeligt bevismateriale. 

Historien bag fotoet er følgende: 

En U.S. Coast Guard (kystbevogt¬ 
nings) fotograf, menig Shell R. Al¬ 
pert, ved Salem flyvepladsen i 
Massachusetts tog billedet den 16. 
juli 1952 kl. 9.35 gennem en vin¬ 
duesrude. 

Alpert befandt sig i stationens 
fotolaboratorium i færd med at 
rense et kamera, da han bemærke¬ 
de adskillige klare lys på himlen. 
Han iagttog dem i 5—6 sekunder 
og greb kameraet, som lå på bor¬ 
det. Han skulle lige til at tage et 
billede, da han opdagede, at lyse¬ 
ne blev svagere. Han løb ud af lo¬ 
kalet og kaldte på sygepasser Tho¬ 
mas E. Flaherty, der befandt sig i 
den nærliggende sygeafdeling, og 
bad ham komme og se det mærke- 

U.S. Coast Guard, 16. juli, 1952. De fire »objekter« er tågede og ude af focus. Bygningerne og bilerne i baggrunden er tydeligt aftegnet, 
hvorimod vinduesrammen er uskarp. Hvis kameraet ikke havde været stillet på »uendelig« men indstillet på en kortere afstand, ville 
lysene have været skarpere og dermed ligne det, de er: ref lektioner fra lamperne i laboratoriet. 


lige lys. Da de få sekunder efter 
vendte tilbage til fotolaboratoriet, 
var lysene igen blevet kraftigere, 
og Alpert tog det senere så berøm¬ 
te billede. Da de to mænd gik hen 
til vinduet forsvandt lysene. 

Billedet blev taget med super xx 
film med en 4/5. Apparatet, et 
Busch Pressman, var indstillet på 
uendeligt, 1/50 sekund og blænde 
4,7. 

Ole Henningsen, SUFOIs Efter¬ 
forskningsafdeling, modtog den 13. 
juni 1961 et aftryk af det originale 
negativ samt et brev, hvori der 
bl. a. står: 

» ... Vedlagt fremsendes en kopi 
af officielt U.S. Coast Guard foto 
nr. 5554, som De bad om i brev af 
6. juni. Med hensyn til at svare på 
Deres forespørgsel om hvad lyse¬ 


ne var, har vi ingen yderligere op¬ 
lysninger om sagen, udover hvad 
der er anført på bagsiden af foto¬ 
grafiet. 

Vi anser de klare lys, set af Al¬ 
pert og Flaherty fra et vindue på 
U.S. Coast Guard Air Station i Sa¬ 
lem, Massachusetts, som et fæno¬ 
men (egl. naturfænomen o.a.). Vi 
har aldrig kaldt de klare lys for 
flyvende objekter, da vi ikke har 
noget bevis for eller idé om, hvad 
der har forårsaget dem. Det ville 
fra vor side være forkert at gæt¬ 
te... 

Med venlig hilsen 
R. L. Mellen 
Kaptajn i U.S. Coast Guard 
Chef for Public Information 
Division. 



Dette udsnit af Coast Guard-fotoet er lavet 
i en meget mørk udgave, hvorved formen på 
de 4 lysreflekser fremtræder tydeligere. 

Denne tegning viser, hvorledes loftsbelysningen i lokalet reflekterer i vinduesruden og 
bliver til mystiske lys på himlen. 


analyser, at lysene på fotoet er re- 
flektioner i vinduesruden fra lofts¬ 
lamperi laboratoriet. (Se tegning). 

Alpert oplyste, at lysenes styrke 
afhang af, hvor i lokalet han be¬ 
fandt sig. Når han nærmede sig 
vinduet, dæmpedes lysene, og når 
han fjernede sig, blev de krafti¬ 
gere. Han omtalte aldrig de foto¬ 
graferede lys som »UFOer« eller 
»flyvende objekter«; men mente 
selv, at lysene kunne være forår¬ 
saget af en slags brydning eller re- 
flektion i vinduet. 

Projekt Blue Book offentliggjor¬ 
de af ukendte grunde aldrig sine 
analyseresultater vedrørende U.S. 
Coast Guard fotoet. Det var ellers 
en kærkommen chance til at be¬ 
nytte deres ofte anvendte »motto«: 
»Det kan ikke være sådan, derfor 
er det ikke sådan«. Men de valgte 
altså at lade være. Hvorfor? 

Vi får det nok aldrig at vide. Men 
U.S. Coast Guard tilfældet har 
vist, at fotografier af lys eller andre 
fænomener på himlen, der fore¬ 
giver at være UFOer, ikke altid 
skal tages for pålydende. 


Fotoet kan ikke mere rekvireres 
fra U.S. Coast Guard, fordi nega¬ 
tivet p.g.a. de mange kopieringer 
m.v. er i ringe forfatning. Kystbe¬ 
vogtningen forsynede gennem åre¬ 
ne troligt UFO-organisationer ver¬ 
den over med kopier af billedet, 


hvilket tyder på en kommunika¬ 
tionsbrist mellem kystbevogtnin¬ 
gen og luftvåbnet. Det amerikan¬ 
ske luftvåbens Projekt Blue Book 
havde nemlig allerede i august 
1952 og senere i oktober 1963 me¬ 
get overbevisende vist ved foto¬ 


Det amerikanske luftvåben foretog en række forsøg med fotos taget gennem en vindues¬ 
rude under forhold, der svarer til dem ved Coast Guard optagelsen. — Dette foto er et 
enkelt foto fra denne omfattende forsøgsrække, hvor man ser 3 lys over hustaget. Da 
det er lysreflekser, kaster de ikke lys på de parkerede biler. Dette gælder også de 4 lys 
på det originale Coast Guard-foto. Lysmålingerne på Coast Guard-fotoet viser, at lysene 
ikke reflekterer i de parkerede bilers højpolerede lak. Lysene kan altså således ikke være 
udendørs. 



Hovedparten af det amerikanske luftvå¬ 
bens UFO-undersøgelsesprogram bar 
navnet »Project Blue Book«. Oprindeligt 
blev det kaldt »Project Sign« og oprettet 
i september 1947. Den 11. februar 1949 
blev det til »Project Grudge«; derefter fra 
sommeren 1951 til slutningen ag 1969 
blev det kaldt »Project Blue Book«. 
Kodenavnene formodes ikke at have no¬ 
gen speciel betydning, men læseren 
kan jo lægge i dem, hvad han vil. I den¬ 
ne periode havde projektet til huse på 
Wright-Patterson Air Force base i Day- 
ton, Ohio, først som en afdeling af Air 
Technical Intelligence Center (ATIC) 
(Flyveteknisk efterretningskontor) og se¬ 
nere under Foreign Technology Division 
(FTD) (Afdelingen for udenlandsk tekno¬ 
logi). »Project Blue Book« blev oprettet 
og ledet af løjtnant (senere kaptajn) 
Ruppelt. 


Kilder: 

»Projects Grudge and Bluebook 
Reports 1 — 12«, NICAP.1968. 

»Project Blue Book«, Brad Steiger, 1976. 
1976. 

»The Hynek UFO Report«, Dr. J. Al¬ 
len Hynek, 1977. 

Official UFO, nov. 1976. 

»UFO-Fotos - Teksthefte«, SUFOI, 1974. 
Personlig korrespondance, Ole Hen- 
ningsen/R. L. Mellen, 1961. 

Ole Henningsen/Ground Saucer 
Watch, 1981. 

ANALYSE 


Danske UFO-rapporter 
fra 1978 

Ved Per Andersen 


Undersøgelser foretaget af Skandinavisk UFO Infor¬ 
mation viser forbløffende resultater: Mere end 6 ud 
af 10 danske videnskabsmænd mener, at UFO-pro- 
blemet bør undersøges videnskabeligt! 


Ufologernes holdning til den eta¬ 
blerede videnskab har altid været 
præget af stor mistro. Således ud¬ 
taler Poul M. Frederiksen * 1 : »Nu er 
vi vist helt naturligt fremme ved de 
gådefulde »tingester«, der under 
betegnelsen UFOer i en længere 
årrække har sat tingene i bevæ¬ 
gelse over hele vor klode og som 
er blevet set af tusinde — ja, vi 
kan vist godt sige: hundredtusin¬ 
de af mennesker — af alle kate¬ 
gorier — men som vore eksperter 
har forsøgt — af uforklarlige grun¬ 
de — at mane i jorden, igen og 
igen. Dog uden større held!« 

Denne kritik af videnskabs- 
mænds og forskeres indstilling til 
UFO-sagen er til en vis grad for¬ 
ståelig. Det er korrekt, at fremtræ¬ 
dende eksperter er trådt frem og 
uden faglig indsigt har taget skarpt 
afstand fra UFO-problemerne. Det¬ 
te har ikke mindst været tilfældet 
for år tilbage. Men med den nuvæ¬ 
rende udvikling, hvor flere og flere 
tager disse problemer alvorligt, 
kunne det være interessant at un¬ 
dersøge, hvordan videnskabs- 
mændene i dag opfatter UFO-pro- 
blemet — ikke mindst de viden¬ 
skabsmænd, der ikke træder of¬ 
fentlig frem i UFO-debatten. 

Dette var baggrunden for en un¬ 
dersøgelse 2 , hvor et spørgeskema 
blev sendt til en række tilfældig 
udvalgte danske videnskabs¬ 
mænd. Formålet var til dels at un¬ 


dersøge videnskabsmændenes vi¬ 
den om UFO-problemet og til dels 
at undersøge deres holdning til 
samme. Endvidere håbede vi, at 
der kunne skabes et bedre forhold 
mellem de etablerede videnskabs¬ 
mænd og SUFOI. 

Undersøgelsens forløb og nogle 
af resultaterne vil blive beskrevet i 
det følgende. 


Undersøgelsen 

Det første problem, man støder på, 
når man vil undersøge videnskabs- 
mænds holdning til UFO-proble¬ 
met, er »hvad er en videnskabs¬ 
mand?« Eftersom der ingen af¬ 
grænset definition er på dette be¬ 
greb, må man altså først sætte sig 
ned og beslutte, hvilke person¬ 
grupper man vil betragte som »vi¬ 
denskabsmænd« og inddrage i un¬ 
dersøgelsen. Og det gjorde vi så! 

Populært kan man sige, at viden¬ 
skabsmænd er »de personer, der 
udfører forskning«. Forskningen 
foregår i dag primært ad tre kana¬ 
ler: Den militære forskning, den 
industrielle forskning og den of¬ 
fentlige forskning. Det ligger i sa¬ 
gens natur (mener nogle), at den 
militære forskning og den industri¬ 
elle forskning (produktudvikling 
m.v.) for en stor del er hemmelig, 
og dette vanskeliggør i høj grad en 
undersøgelse af holdningen hos 
forskere i disse to kategorier. Det¬ 


te problem valgte vi at løse ved 
udelukkende at inddrage forskere i 
den offentlige forskning i under¬ 
søgelsen. 

Forskerne i den offentlige sek¬ 
tor befinder sig primært ved uni¬ 
versiteterne, andre højere lærean¬ 
stalter og de offentlige forsknings¬ 
institutioner. På baggrund'af dette 
besluttede vi at tilsende 200 viden¬ 
skabsmænd fra disse områder et 
spørgeskema, der skulle belyse 
deres viden om og holdning til 
UFO-problemet. Ud fra et løst over¬ 
slag over områdernes relative stør¬ 
relser og et kriterium om, at en stor 
del af de 200 forskere skulle ud¬ 
vælges fra de naturvidenskabelige 
forskningsområder, lagde vi os 
fast på en fordelingsnøgle med 
130 forskere fra universiteterne, 55 
fra andre højere læreanstalter og 
15 fra de øvrige offentlige forsk¬ 
ningsinstitutioner og forsknings¬ 
råd (se figur 1). 


45 fra Københavns Universitet 
45 fra Århus Universitet 
15 fra Odense Universitet 
15 fra Aalborg Universitetscenter 
10 fra Roskilde Universitetscenter 
20 fra Danmarks Tekniske Højskole 
15 fra Danmarks Ingeniør Akademi 
20 fra andre højere læreanstalter 
15 fra offentlige forsknings- 
institutionerog forskningsråd 

200 danske videnskabsmænd 


Fig. 1. Fordelingen af de 200 tilfældigt ud¬ 
valgte danske videnskabsmænd, der deltog 

i undersøgelsen. 

Endvidere fastlagde vi som 
nævnt det kriterium, at størstede¬ 
len af forskerne skulle være fra de 
naturvidenskabelige fagområder, 
mens resten primært skulle stam- 

Fig. 4. Videnskabsmændenes stillings-fordeling. 


me fra fagområderne psykologi og 
sociologi. Helt præcist blev 158 
forskere valgt fra naturvidenska¬ 
berne og 42 blev valgt fra psykolo¬ 
gi, sociologi og andre fagområder. 

Ud fra disse kriterier blev de 200 
forskere derefter tilfældigt udvalgt. 

Derefter skulle der tages stilling 
til, hvilke spørgsmål skemaet skul¬ 
le indeholde. Men her stod vi dog 
ikke på bar bund, idet amerikane¬ 
ren Peter Sturrock foretog en lig¬ 
nende undersøgelse blandt med¬ 
lemmerne af det amerikanske 
astronomiske selskab i perioden 
1975—1977 3 . Peter Sturrock send¬ 
te et spørgeskema om UFO-proble- 
met til 2600 astronomer i selska¬ 
bet, og det var derfor naturligt at se 
på, hvilke spørgsmål der optrådte i 
denne undersøgelse. 

De spørgsmål, der blev betragtet 
som anvendelige, blev uændret 
brugt i den danske undersøgelse 
— dog blev enkelte spørgsmål æn¬ 
dret for at imødegå den kritik, der 
blev rejst mod Sturrock’s under¬ 
søgelse 4 . Selvfølgelig blev der og¬ 
så tilføjet spørgsmål, deraf os blev 
betragtet som centrale, men som 
ikke optrådte i den amerikanske 
undersøgelse. 

Den 1. april 1980 blev skema¬ 
erne sendt til de 200 tilfældigt 
udvalgte forskere (ikke et ondt 
ord om aprilsspøg!). Der forløb nu 
en længere periode, hvor skemaer¬ 
ne blev returneret, og hvor et så¬ 
kaldt »sekundært spørgeskema« 
blev udsendt til de personer, der 
ikke returnerede det første skema 
(bl.a. for at øge besvarelsesprocen¬ 
ten). Denne periode afsluttedes 
den 1. juli 1980, hvor behandlingen 
af besvarelserne startede. 

Holdningen i de returnerede 
skemaer varierede meget. Vi kun¬ 
ne læse både saglige og positive 
besvarelser, men som det fremgår 
af figur 3, var der også enkelte use¬ 
riøse besvarelser! Men bortset fra 
dette var det yderst positivt, at der 
kom 90 af de 200 udsendte spørge¬ 
skemaer tilbage, og at der ialt kom 
respons fra 123 af de 200 forskere. 
Denne besvarelsesprocent er vir¬ 
kelig høj, når man tager i betragt¬ 
ning, at forskerne fik skemaerne 
uopfordret. 

I en undersøgelse af denne art er 
det altid vigtigt at spørge, om de 
besvarelser, man får tilbage, giver 
et rimeligt udtryk for hele den un¬ 
dersøgte gruppe. Specielt i dette 


tilfælde, hvor man kan argumente¬ 
re for, at det nok kun er de mest 
interesserede og positive forskere, 
der returnerer spørgeskemaerne, 
må man stille spørgsmålet, om 
dette vil farve undersøgelsen. Vil 
den generelle holdning i undersø¬ 
gelsen blive mere positiv, end for¬ 
skernes mening generelt dækker 
over? 


føy/ 


Fig. 3. Sådan svarede en af videnskabs- 
mændene på vores henvendelse om UFO- 
problemet. En kunstnerisk, men usaglig re¬ 
aktion! 


Vi var klar over dette spørgsmål, 
da vi startede undersøgelsen, og li¬ 
gesom i den nævnte amerikanske 
undersøgelse fremsendte vi et se¬ 
kundært spørgeskema til de for¬ 
skere, der ikke besvarede det før¬ 
ste. Resultatet af denne kontrol vi¬ 
ste sig overraskende at være, at de 
forskere, der returnerede spørge¬ 
skemaet, ikke var specielt positive 
over for UFO-problemet i forhold 
til de forskere, der bevidst ikke re¬ 
turnerede det første spørgeskema. 
Eftersom de 200 forskere var tilfæl¬ 


dig udvalgt, betyder dette, at de re¬ 
sultater, vi i det følgende vil se på, 
kan tages som et korrekt udtryk for 
holdningen i hele gruppen af viden- 
skabsmænd i den offenlige forsk¬ 
ning. 

Videnskabsmændenes viden 

Som nævnt undersøgte vi blandt 
andet forskernes viden om UFO- 
sagen. Det centrale spørgsmål i 
denne forbindelse var »Hvad er 
Deres skøn af det totale antal ti¬ 
mer, De har brugt til at læse eller 
på anden måde at informere Dem 
selv om UFO-problemet?«. Vi hav¬ 
de på forhånd ventet, at det nok var 
begrænset, hvad forskerne havde 
brugt af tid på UFOerne, og det 
holdt i det store hele også stik. Be¬ 
svarelserne af spørgsmålet frem- 
gåraf figur 4. 

Det ses, at omkring 66% har 
brugt under 8 timer på spørgsmå¬ 
let, mens de resterende 21%, der 
angav en bestemt tid, har brugt 
imellem 8 og 50 timer. Selv om bil¬ 
ledet generelt viser et lavt informa¬ 
tionsniveau, er det i og for sig over¬ 
raskende, at enkelte alligevel har 
brugt tid af størrelsesorden 25 ti¬ 
mer. Ser vi på, hvilke kilder forsker¬ 
ne har angivet for deres viden om 
UFO-problemet, kommer aviser, 
ugeblade og populære tidsskrifter 
ind på en sikker førsteplads. Kun 
et ringe antal af videnskabsmæn- 
dene var orienteret igennem popu¬ 
lære og videnskabelige bøger, og 

Fig. 4. Videnskabsmændenes anslåede tidsforbrug på UFO-problemet. 


praktisk talt ingen havde stiftet be- 
kendskab med emnet igennem 
UFO-rapportersom sådan. 

Forholdene omkring tidsforbru¬ 
get og kilderne var ikke overras¬ 
kende. Når forskerne kun har brugt 
relativ lidt tid på emnet, må man og¬ 
så forvente, at deres viden stammer 
fra de umiddelbare kilder som avi¬ 
ser og ugeblade. Om det så er hen¬ 
sigtsmæssigt, at videnskabsmæn- 
dene får deres viden — om et i vore 
øjne så centralt emne — igennem 
sensations-journalistens hånd og 
ikke igennem amatørforskerne på 
området, er et helt andet spørgs¬ 
mål! 

I underøgelsen spurgte vi også 
forskerne, om de mente deres 
egen viden var tilstrækkelig til at 
vurdere UFO-problemet. Besvarel¬ 
serne af dette spørgsmål fremgår 
af figur 5, og det ses, at kun om¬ 
kring 7% mener deres viden er 
fuldt tilstrækkelig, mens hver fjer¬ 
de mener den er rimelig. De øvrige 
mener at deres viden henholdsvis 
ikke er rimelig og henholdsvis ab¬ 
solut utilstrækkelig. Analyser viser 
endvidere det ikke overraskende, 
at jo mindre tid de har brugt på pro¬ 
blemet, desto mindre rimelig sy¬ 
nes forskerne deres viden er. 

Når en så stor del mener, at de¬ 
res viden er utilstrækkelig, må 
man også forvente, at de så ville 
være interesserede i at få mere at 


vide om UFO-fænomenerne. Det 
viser sig da også, at omkring en 
tredjedel ønsker mere viden, en 
tredjedel ønsker ikke mere viden, 
mens den sidste tredjedel ikke rig¬ 


Viden fuldt tilstrækkelig 

7% 

Viden rimelig 

26% 

Viden ikke rimelig 

19% 

Viden absolut utilstrækkelig 

28% 

Ved ikke 

12% 

Andet 

2% 

Uoplyst 

6% 

100% 


Fig. 5. Videnskabsmændenes egen vur¬ 
dering af, hvorvidt deres viden er til¬ 
strækkelig til at kunne vurdere UFO- 
spørgsmålet. 

tig kan bestemme sig (ved ikke 
m.v.). Så langt så godt. Men nu vi¬ 
ser tendensen sig, at de personer, 
der ønsker mere viden, faktisk er 
de forskere der i forvejen har brugt 
mest tid på emnet, og som mener 
deres viden er tilstrækkelig til at 
vurdere UFO-problemet! Eller med 
andre ord, de forskere, der ikke me¬ 
ner deres viden er tilstrækkelig, 
ønsker heller ikke at vide mere om 
emnet! 

Forklaringen til dette skal må¬ 
ske søges i, at når man først er 
kommet lidt ind i UFO-sagen, bli¬ 
ver man interesseret i emnet, 


mens man ved en overfladisk be¬ 
tragtning finder UFO-sagen uinte¬ 
ressant. Forklaringerne kan dog 
også være andre. 

Endelig kan det nævnes, at det 
ikke overraskende viste sig, at de 
forskere, der ønsker at vide mere 
om emnet, helst vil have den i form 
af videnskabelige bøger og tids¬ 
skrifter samt aviser og TV. 


Videnskabsmændenes holdning 

Det andet vigtige område, vi under¬ 
søgte, var videnskabsmændenes 
holdning til UFO-sagen som sådan. 
Det helt centrale spørgsmål i den¬ 
ne sammenhæng var, om forsker¬ 
ne mener at UFO-problemet bør 
undersøges videnskabeligt eller ej. 
Svarene på dette spørgsmål frem- 
gåraf figur 6. 

Omkring dette spørgsmål stødte 
vi på hele undersøgelsens mest 
overraskende resultat. Godt nok 
havde vi håbet på, at en vis del af 
forskerne fandt UFO-fænomener- 
ne værd at undersøge, men resul¬ 
tatet oversteg vores forventninger. 
Sammenlagt mener ca. 64% af vi- 
denskabsmændene nemlig, at 
UFO-problemet bestemt bør eller 
sandsynligvis bør undersøges vi¬ 
denskabeligt, mens kun omkring 
24% mener at UFO-problemet 
sandsynligvis ikke eller bestemt 
ikke bør undersøges videnskabe¬ 
ligt! 

Omend nogle af forskerne givet¬ 
vis mener, at UFO-sagen bør viden¬ 
skabeligt undersøges for en gang 
for alle at tilbagevise den, må vi 
dog konkludere, at den almindeli¬ 
ge opfattelse, at videnskabsmænd 
generelt ikke mener, at UFO-pro¬ 
blemet er værd at beskæftige sig 
med, er godt og grundigt modbe¬ 
vist. Undersøgelsen viser også, at i 
en sådan videnskabelig undersø¬ 
gelse mente forskerne, at bl.a. føl¬ 
gende fagområder ville være rele¬ 
vante: Astronomi, fysik, kemi, sta¬ 
tistik og psykologi. Dette kan dog 
være affødt af, at det blandt andet 
er forskere fra disse fagområder, 
undersøgelsen omfattede. 

Tendenserne i materialet var 
endvidere, at forskere, der mener 
at UFO-problemet bør undersøges 
videnskabeligt, samtidig er de per¬ 
soner, der mener at deres viden er 
for dårlig til, at de kan vurdere em¬ 
net. Men samtidig må vi huske på, 

Fig. 6. Videnskabsmændenes svar på spørgsmålet, om UFO-problemet bør undersøges vi 
denskabeligt. 


at det jo var disse personer, der 
havde brugt mindst tid på emnet! 
De personer, der havde brugt mest 
tid på UFO-sagen mente til gen¬ 
gæld, at UFO-problemet bør under¬ 
søges ved hjælp af videnskabelige 
metoder. 

De forskere der mener, at sagen 
bør undersøges videnskabeligt, 
stammer fortrinsvis fra fagområder 
som psykologi, sociologi, kemi og 
biologi, mens f.eks. matematikere 
og fysikere var mindre tilbøjelige 
til at mene noget sådant. Til gen¬ 
gæld var der relativt mange højt- 
uddannede (Dr., Lic. Scient, m.v.) i 
forhold til »almindelige« embeds¬ 
folk (Cand. Scient., Cand. Mag. 
m.v.), der mente at en videnskabe¬ 
lig undersøgelse ville være på sin 
plads. 


Forklaringer på UFO-problemet 

I spørgeskemaet blev forskerne 
også bedt om at give deres vurde¬ 
ring af årsagerne til folks indberet¬ 
ninger af UFO-observationer. Dette 
blev gjort ved, at videnskabsmæn- 
dene blev bedt om at se på en liste 
af muligheder, og ved hver mulig¬ 
hed angive et procenttal, der skul¬ 
le angive procentdelen af observa¬ 
tioner af den pågældende type. 

Gennemsnittet af samtlige af 
disse vurderinger ses på figur 7. 
Man lægger f.eks. mærke til, at 
forskerne gennemsnitlig mener, at 
22% af indberetningerne skyldes 
fup og svindel. Vores erfaring siger 
— i modsætning hertil — at det i 
virkeligheden kun er ganske få pro¬ 
cent af de indberetninger, der kom¬ 
mer ind til SUFOI, der skyldes be¬ 
vidst fup eller svindel. Men man 
må huske på, at forskernes bedøm¬ 
melsesgrundlag stort set kun er 
aviser! 

Af figur 7 fremgår også, at for¬ 
skerne mener, at en stor del af 
UFO-beretningerne i virkeligheden 
skyldes forskellige former for na¬ 
turlige fænomener eller menne¬ 
skeskabte objekter — enten ofte 
forekommende fænomener eller 
også sjældent forekommende fæ¬ 
nomener. Mest interessant er det 
dog at iagttage, at forskerne gen¬ 
nemsnitlig mener, at 7% af obser¬ 
vationerne skyldes ukendte natur¬ 
fænomener, mens man gennem¬ 
snitlig mener, at 3% kan stamme 


fra ujordisk intelligens\ Dette er 
igen et overraskende positivt re¬ 
sultat. 

Derimod kan det ikke komme 
som nogen overraskelse, at de for¬ 
skere, der mener at nogle af fæno¬ 


menerne kan dække over nogle i 
dag ukendte fænomener, også for¬ 
trinsvis mener, at fænomenerne 
bør undersøges videnskabeligt. 

Endvidere er der den tendens, at 
de videnskabsmænd, der har brugt 


22% 

Fup, svindel m.v. 

20 


Sjældne naturfænomener 

17% 


Kendte naturfænomener 


15%“ 


Kendte skabte objekter 


13% 


Sjældne skabte 
objekter 

10 



Andet 

Ujordisk intelligens 


6% 


3% 


Fig. 7. Videnskabsmandens gennemsnit-vurdering af årsagen til folks UFO-observationer. 

mest tid på at informere sig selv 
om UFO-problemet, også fortrins¬ 
vis mener, at der er mulighed for, 
at nogle af fænomenerne kan være 
ukendte naturfænomener eller 
ujordisk intelligens (rumskibshy¬ 
potesen). 

Kommentarer 

Der var også i spørgeskemaet åb¬ 
net mulighed for at kommentere 
undersøgelsen og hele UFO-pro- 
blemet som sådant. Her bringer vi 
et udsnit af de mest interessante 
kommentarer: 

»Hvis nogen vil tro på UFO’er som 
besøg fra andre planeter, så kan in¬ 
gen undersøgelse afskaffe en så¬ 
dan tro. Folk vil bedrages«. 

»Modbevis er en umulighed — det 
ville kræve en total verdensbeskri¬ 
velse. Bevis i form af erkendelse 
(beskrivelse og forklaring) af et hid¬ 
til ukendt fysisk fænomen er na¬ 
turligvis en mulighed, men syste¬ 
matisk eftersøgning efter det 
ukendte er da vist et paradoks«. 

»Anvend statistiske metoder + 
»gode« UFO-rapporter til at afdæk¬ 
ke signifikante karakteristiske 
træk, som dernæst må analyseres 
med henblik på kendt/ikke-kendt 
fysisk hændelse«. (Dette er præcis 
SUFOI’s formål! Forf. komm.) 

»Som forsker er jeg vant til at blive 
konfronteret med tilstande, objek¬ 
ter og fænomener, som er fremmed¬ 
artede bedømt ud fra »dagligli¬ 
vets« forhold. Det gælder indenfor 
såvel naturvidenskab som huma¬ 
niora. Naturligvis har jeg også hørt 
tale om UFO’er, og jeg har mødt 
mennesker, der var på det nærme¬ 
ste overbeviste om UFO’ers eksi¬ 
stens. Imidlertid har jeg aldrig selv 
taget stilling til deres væren eller 
ikke-væren, idet min tid er opfyldt 
af andre ligeså interessante og for 
mig mere tiltrækkende problemer. 
På lignende måde er jeg nødt til at 
udelukke mange andre fascineren¬ 
de studie-objekter fra mere end en 
overfladisk registrering, da min tid 
ikke er uendelig. Under henvisning 
til sidstnævnte omstændighed og 
belastet af en generel uvilje mod 
spørgeskemaer, der, hvor detalje¬ 
rede de end er, aldrig overskrider 
grænsen for spørgerens åndelige 
formåen, tillader jeg mig at undla¬ 
de at udfylde de tilsendte ske¬ 
maer«. 


»Da der er så mange vigtige ting 
at beskæftige sig med — krig, sult, 
udbytning og umenskelighed på 
anden måde — finder jeg det er en 
luksusbeskæftigelse at bruge for 
meget tid og for mange resourcer 
på UFO-undersøgelser«. 

»Motivationen for den store inte¬ 
resse for såvel UFO’er som for pa¬ 
rapsykologi, naturmedicin, esote¬ 
riske erkendelsesformer etc., er 
sandsynligvis at finde i en krise¬ 
tilstand for en overvejende ratio¬ 
nelt orienteret civilisation. Og re¬ 
sultatet er desværre 99% eskapis¬ 
me virkelighedsflugt; 1% frugtbar 
erkendelsesmæssig stræben og 
åndelig søgen. Men den ene pro¬ 
cent kan være vigtig nok!«. 


Afslutning 

Skal man sammenfatte forskernes 
holdning til UFO-problemet, vil det 
være, at mens langt den overve¬ 
jende del mener, at det på en eller 
anden måde er rimeligt at undersø¬ 
ge UFO-fænomenerne videnskabe¬ 
ligt, så mener disse forskere også, 
at der er vigtigere emner at bruge 
ressourcerne på, eller at de ikke 
selv har tid og mulighed forat star¬ 
te en videnskabelig undersøgelse 
af UFO-problemet. 

Sammenligner man denne un¬ 
dersøgelse med den nævnte ame¬ 
rikanske undersøgelse af astrono¬ 
mers holdning, er der visse lighe¬ 
der. 

Holdningen til spørgsmålet om, 
hvorvidt UFO-problemet bør under¬ 
søges videnskabeligt, er stort set 
den samme i den danske og i den 
amerikanske undersøgelse. 

Men der er også forskelle. Med¬ 
lemmerne af det astronomiske sel¬ 
skab i USA er noget bedre oriente¬ 
ret om UFO-sagen end de danske 
forskere. Det giver sig udtryk i, at 
de gennemgående har brugt mere 
tid på at læse om sagen og, at selv 
om aviser er en af hovedkilderne li¬ 
gesom i den danske undersøgelse, 
så er en anden meget vigtig kilde 
for amerikanerne videnskabelige 
artikler. Men her må vi erindre, at 
den amerikanske undersøgelse 
dækkede astronomer — der jo nok 
er mere motiveret for at beskæfti¬ 
ge sig med UFO-sagen — mens 
den danske dækkede et bredere 
spektrum af forskere. 


På baggrund af tendenserne i 
denne undersøgelse af holdningen 
blandt danske forskere, kombine¬ 
ret med det faktum, at der på alle 
offentlige forskningssteder — f. 
eks. universiteterne — sker krafti¬ 
ge nedskæringer, såledesat viden- 
skabsmændene får endnu dårlige¬ 
re tid til at forske, må vi nok erkende, 
at vi ikke skal satse på at få offici¬ 
elle forsknings-projekter vedrøren¬ 
de UFO-fænomenerne i gang via 
personlige initiativer fra forskerne. 

I stedet tror jeg en fremtidig mu¬ 
lighed vil kunne være oprettelsen 
af et permanent statsstøttet insti¬ 
tut for UFO-forskning, som kunne 
høre under undervisnings-ministe¬ 
riet eller indenrigsministeriet. Må¬ 
ske kunne man tænke sig, at et så¬ 
dant institut, foruden at indsamle 
og behandle observations-beret¬ 
ninger, også kunne tjene som et 
offentligt informationskontor, hvor 
befolkningen kunne få oplysninger 
om sjældne naturfænomener og 
fænomener set under usædvanli¬ 
ge omstændigheder. Disse to 
funktioner ville naturligt kunne 
fungere under samme tag. 

Til sidst skal nævnes, at en de¬ 
taljeret gennemgang af resultater¬ 
ne af denne danske undersøgelse 
vil blive offentliggjort af SUFOI 
som en særrapport. □ 


Noter: 

1 ) Poul M. Frederiksen: Videnskaben 
og folkets øjne. Mannes Forlag, Fre¬ 
dericia, 1980. 

dericia, 1980. 

2) Undersøgelsen blev foretaget af en 
gruppe studerende ved Århus Uni¬ 
versitet: Ole J. Knudsen (astronomi), 
Jesper S. Damtoft (geologi) og Per 
Andersen (datalogi). Undersøgelsen 
blev finanseret af SUFOI. 

3) Undersøgelsen er behandlet i rap¬ 
porten: P. A.. Sturrock: Report on a 
Survey of the Membership of the 
American Astronomical Society 
Concerning the UFO Problem. 

SUIPR Report N 0 . 68 IR. 

Institute for Plasma Research, Stan- 
ford University, California, 1977. 

Se også artiklen »De ser også no¬ 
get!« af J. Allen Hynek om amatør¬ 
astronomers UFO-oplevelser i UFO¬ 
NYT 1981, nummer 2. 

4) Se diskusionen i The Zetetic, efter¬ 
år/vinter, 1977. 

DANSKE BILLEDER 


Set fra Norgesbåden 

Af Ole Henningsen 


Ganske vist er dette foto taget ved 
Norges kyst, men da det er taget af 
en dansker, mener vi alligevel, det 
kan bringes under rubrikken dan¬ 
ske billeder. 

»De to fremsendte billeder blev 
taget ved den norske kyst ud for 
Larvik den 23. juli 1977. Jeg var om¬ 
bord på rutebåden mellem Frede¬ 


rikshavn og Larvik, og stod helt 
ude i stævnen og tog nogle bille¬ 
der af indsejlingen til Larvik. På 
det ene af billederne har jeg sene¬ 
re opdaget et mærkeligt objekt, 
som jeg ikke har nogen forklaring 
på. Objektet kan selvfølgelig være 
en vejrballon eller snavs på linsen, 
men sender alligevel billeder og 


negativer til analyse, da jeg håber, 
det kan hjælpe SUFOI i UFO-arbej- 
det.« 

Sådan skrev den 18-årige skole¬ 
elev CE fra Nordjylland i et brev til 
SUFOI, da han indsendte 2 fotos 
samt tilhørende negativer til nær¬ 
mere undersøgelse. 

Billederne er taget i tidsrummet 


Foto taget den 23. juli 1977 ved indsejlingen til Larvik, Norge. Bemærk den ejendommelige aftegning foroven til højre i billedet. 

250 ganges forstørrelse af aftegningen. 


10.30—12.00. Det første foto er ta¬ 
get, da rutebåden nærmede sig de 
første holme ved indsejlingen til 
Larvik. Dette foto viser intet usæd¬ 
vanligt på himlen, og har kun tjent 
til sammenligning med næste bil¬ 
lede, der er taget ca. 20 minutter 
efter. 

På dette foto ses en mærkelig 
aftegning øverst i højre side af bil¬ 
ledfladen. En aftegning der kunne 
lede tanken hen på noget affald, 
der var kastet overbord fra rutebå¬ 
den, uden at fotografen bemærke¬ 
de dette under fotograferingen. 

SUFOI’s fotokonsulent H. Bød¬ 
ker har haft de fremsendte materia¬ 
ler til en nærmere undersøgelse, 
og her følger hans redegørelse for 
sagens videre forløb: 

Negativer: 

1) Den anvendte film er af typen 
Kodacolor 11 med en angivet 
hastighed på 21 din. Filmen er 
en negativ farvefilm. Det er end¬ 
videre oplyst, at filmen er frem¬ 
kaldt på fremkalderanstalt. 

2. Negativerne er korekte belyste. 
Det er oplyst, at filmen er eks¬ 
poneret automatisk, og dermed 
er blænde og tid ikke opgivet. 

Billedanalyse: 

3. Jeg har fremstillet et 18X24 i 
sort hvid samt et udsnit for¬ 
størret 65 gange, også i sort 
hvid. Billederne fremstår ret 
kornede, men det er ganske nor¬ 
malt, når man kopierer farvene- 
gativ til sort hvid. 

4. Billedet er taget mod solen, 
med solen stående lidt til ven¬ 
stre for objektet, sammenholdt 
med optagelsestidspunktet må 
det være taget i retning syd¬ 
sydøst. Indsejlingen til Larvik 
går nærmest nord-nordvest, bil¬ 
ledet må altså være taget ned 
langs skibets styrbords side 
(højre). 

At billedet er taget ned langs ski¬ 
bets side, muliggør at der er tale 
om affald, der smides overbord, 
men i så fald burde der nok være 
antydning af uskarphed på grund 
af bevægelse. 

Ved at studere negativet i en 
kraftig lup, er jeg mere tilbøjelig 
til at tro, at der er tale om en fa¬ 
brikationsfejl i filmen. Dette kan 
også forklare den skarpe afgræns¬ 
ning samt mangelen på menings¬ 


fyldt tegning i objektet. På farve¬ 
billedet er objektet gult og dette er 
netop en af grundfarverne; det er 
derfor nærliggende at tro, at en del 
af den farvefølsomme emulsion er 
beskadiget under fremstillingen. 

H. Bødker 

Efter modtagelsen af H. Bødkers 
kommentarer har det originale ne¬ 


gativ været fremsendt til KODAK. 
Efter en undersøgelse af negativet 
har Farvelaboratoriets Kundeservi¬ 
ce hos KODAK i Albertslund op¬ 
lyst, »at man ikke kan udelukke, at 
den ikke identificerbare genstand 
skyldes en emulsionsfejl i filmen.« 

Sagen er derfor indtil videre hen¬ 
lagt i SUFOI’s Fotoarkiv som film¬ 
fejl. 


268 siders 

spændende læsestof 

Nu har du en enestående chance for at erhverve dig 268 sider spæn¬ 
dende læsestof om alle UFO-sagens aspekter. 

Køb UFO-NYT årgang 1979 og læs om ... 

h- Prins Henrik og Flemming Ahrenkiel i UFO-samtale! 

• Prins Henrik og Flemming Ahrenkiel i UFO-samtale! 

• Den verdensomspændende og kontroversielle UMMO-sag. 

• FN og UFOerne. 

• NASA’s holdning til UF O-sagen. 

• Pilot sporløst forsvundet over Australien efter UFO-møde! 

• Tenerifa opskræmt af lysende himmel-fænomen! 

• En oversigt over danske rapporter fra 1976. 

• Røgringe over Holstebro! 

• En MIB (»mænd i sort«) sag med spændende afslutning! 

• Spindelvæv og isklumper fra himlen. 

• International UFO-Kongres i London 

• samt en lang række spændende UFO-observationer fra Danmark! 

Hele UFO-NYT årgang 1979 har indtil nu kostet kr. 65,-, men nu sæl¬ 
ger vi den til den fantastisk lave special-pris 

kr. 50,00 + eksped. 

BESTIL DEN STRAKS. 

Bestilling sker lettest ved indbetaling af beløbet + kr. 5,00 (ekspe¬ 
dition/porto) til giro 9 11 77 25. SUFOI, Postbox 6, 2820 Gentofte. 
Skriv venligst »årgang 79« på modtagerdelen. 

UFO-FORSKNING 


»Fund af tredie grad« 

Af Leonard H. Stringfield 


Et gammelt spørgsmål har fået ny aktualitet og bliver heftigt 
debatteret i UFO-kredse over det meste af verden: Findes der 
forulykkede UFOer opmagasineret på amerikanske baser - og 
døde UFOnauter, der er »lagt på is« i forskellige militære 
forskningscentre i USA? UFO-forskeren Leonard H. Stringfield 
- der er veteran indenfor UFO-sagen - har i nogle år forsket 
i dette problem og er på baggrund af de opsporede oplys¬ 
ninger nået frem til et bekræftende svar på det stillede spørgs¬ 
mål. I denne og en række efterfølgende artikler bringer vi 
nogle af Stringfields resultater, så læserne kan få et indtryk 
af beviserne i denne spændende sag og dermed selv få mulig¬ 
hed foren personlig stillingtagen. 


Lige siden UFOerne dukkede op 
under 2. verdenskrig, hvor man fra 
officielt hold trods alt erkendte fæ¬ 
nomenet »foo fighters«, er der én 
ting, der stikker i øjnene selv i dag: 
Den almindelige befolkning i det 
meste af verden tror stadig ikke på 
UFOernes eksistens, i det mindste 
ikke generelt set. En anden kends¬ 
gerning er, at hovedparten af vor 
tids videnskabsmænd heller ikke 
har meget til overs for UFOerne, 
skønt nogle enkelte dog indrøm¬ 
mer, at den stadige strøm af UFO- 
rapporter både forbløffer dem og 
vækker deres nysgerrighed. 

For de af os, der beskæftiger os 
med seriøs UFO-forskning, er der 
imidlertid ingen tvivl: der er ét eller 
andet, som dukker op ét eller an¬ 
det sted fra! Det er noget frustre¬ 
rende at sidde inde med denne vi¬ 
den. Efter 31 års anstrengelser er 
det stadig ikke lykkedes for os at 
opdage eller afsløre UFOernes 
sande natur, oprindelse eller hen¬ 
sigter — og slet ikke at tvinge den 
dør åben, der består af påstået, 


officiel hemmeligholdelse, bag 
hvilken det endelige og uomtviste¬ 
lige bevis måske kunne findes. 

I betragtning af UFOernes lange 
og undvigende historie og den lige 
så undvigende officielle holdning, 



så står vi i dag med vor UFO- 
forskning ved en kritisk skillevej. 
Vi står overfor en to-delt opsplit¬ 
ning, en stigende og skærpet 
uenighed i opfattelsen af UFOer¬ 
nes natur og oprindelse. 

Den ene opfattelse går ud på, at 
UFOerne er parafysiske eller psy¬ 
kiske besøgende fra en anden at¬ 
mosfære eller dimension, og at al¬ 
le de beviser på paranormale egen¬ 
skaber, der rapporteres om ved 
UFO-observationer, udelukker den 
enkle, fysiske »rumskibsforkla¬ 
ring«. 

Den anden dominerende opfat¬ 
telse — der i dag betragtes som et 
noget konservativt synspunkt — 
påstulerer, at UFOerne er konstru¬ 
erede fartøjer, der gennem rum¬ 
mets og tidens enorme vidder 
kommer hertil fra andre solsyste¬ 
mer. Tilhængere af denne hypote¬ 
se er ligeledes overbevist om, at 
denne fremmede civilisation har 
været i stand til at overvinde pro¬ 
blemet med de enorme afstande 
ved hjælp af deres avancerede tek¬ 
nologi, samt at samme civilisation 
har udviklet store psykiske kræf¬ 
ter, hvormed de kan manipulere 
med vort sind eller forstand, når 
det passer dem, Efter denne opfat¬ 
telse findes der altså også en pas¬ 
sende forklaring på de paranorma¬ 
le begivenheder, som man støder 
på i rapporterne. 

Der findes naturligvis mange an¬ 
dre provokerende teorier — nogle 
har visse fællestræk med de her 
skitserede to hovedteorier, og an¬ 
dre igen blæser bare på de facts, 
man trods alt har opnået. Alle kan 
jo frit finde på nye teorier, og i dag 
findes der mindst tolv af disse på 
dusinet! 

I et ærligt forsøg på at forfølge 
den ene eller den anden af de to 
hovedopfattelser fortsætter UFO- 
forskningen i dag med at undersø¬ 
ge UFO-rapporter, sammenligne 
og analysere data, underkaste 
UFO-fotos computer-analyser, af¬ 
holde konferencer og symposier 
samt fordybe sig i de 13.000 UFO- 
rapporter, der blev frigivet fra det 
amerikanske luftvåbens Projekt 
Blue Book’s arkiver. Det er derfor 
heller ikke nogen tilfældighed, at 
UFO-forskere indbyrdes har udvik¬ 
let et bekvemt »sprog«, hvormed 
i begivenhederne kan beskrives, og 

mere konkret en terminologi, så 
UFO-rapporterne kan klassificeres 
og opdeles i grupper. Et eksempel 
på en sådan klassificering er Dr. 
J. Allen Hynek’s betegnelser: Nær¬ 
observation af 1. grad, Nærobser¬ 
vation af 2. grad og Nærobserva¬ 
tion af 3. grad. Disse betegnelser 
dækker et ganske bestemt sæt 
omstændigheder, hvorunder et 
vidne observerer eller oplever et 
UFO på nært hold, f.eks. om der 
har fundet fysiske eller elektro¬ 
magnetiske påvirkninger sted af 
vidnet eller omgivelserne, eller om 
der har været tale om et møde med 
et mærkeligt, fremmed væsen. 

Takket være filmen »Nærkon¬ 
takt af 3. grad« kender alle nu dette 
begreb og kender til disse besyn¬ 
derlige og bizarre begivenheder. 

Men der er og findes også en 
anden type begivenhed af den 
»Fremmede 3. Grad«. Det er begi¬ 
venheder, der næsten udelukken¬ 
de kendes gennem rygter. Selv me¬ 
get garvede UFO-forskere indrøm¬ 
mer, at de kun kender til disse 
begivenheder via meget usikre kil¬ 
der, og prøver de at forfølge sagen, 
ender de næsten altid i en blind¬ 
gyde uden at kunne komme videre. 

Ved hjælp af tålmodighed, ud- 
, holdenhed og forsigtig, høflig di¬ 
plomati har jeg følt mig frem gen¬ 
nem de mange dunkle labyrinter 
og til min overraskelse fundet lys 
for enden af mange af de såkaldte 
blindgyder. Det, jeg fandt ud af fra 
disse kilder, beskriver begivenhe¬ 
der, som jeg har valgt at kalde 
»Fund af 3. grad«! 

»Fund af 3. grad« refererer pri¬ 
mært til UFO-nauter. Eller for at 
være mere præcis: jeg refererer til 
tilfælde, hvor et UFO hævdes at 
være styrtet ned, og hvor både far¬ 
tøj og dets besætning er blevet ta¬ 


get i forvaring af militært personel, 
der blev sendt til ulykesstedet. Iføl¬ 
ge mine kilder er disse fartøjer 
med deres døde besætninger — 
beskrevet som humanoide eller 
menneskelignende — blevet an¬ 
bragt på visse militære baser, og 
her underkastet analyser og under¬ 
søgelser under de skrappeste sik¬ 
kerheds- og hemmeligholdelses- 
foranstaltninger. 

For første gang er det nu lykke¬ 
des at samle tilstrækkeligt med 
oplysninger og data om disse til¬ 
fælde, så der kan fæstes lid til 
nogle af de gamle historier og ned¬ 
styrtede UFOer. Men når man ser 
tilbage til 50erne var der dengang 
meget ringe eller slet ingen inte¬ 
resse for at undersøge sådanne hi¬ 
storier nærmere. 


På det tidspunkt trak. aktive 
UFO-forskere blot på skulderen — 
det gjorde jeg også selv — og vi 
mente,at detvardergod grund til. 

Grunden til at vi kun havde hån 
til overs for sådanne historier 
skyldtes ét enkelt stort fupnum¬ 
mer, der blev omtalt i bogen »De 
Flyvende Tallerkener* af Frank 
Scully (udkom i dansk oversættel¬ 
se i 1950). Kort fortalt berettedes 
der i bogen om en flyvende taller¬ 
ken (det blev UFOerne kaldt den¬ 
gang), der skulle være styrtet ned i 
Aztec, New Mexico, i 1948. Scully 
fortalte, at en videnskabsmand 
havde fortalt ham, at man var kom¬ 
met i besiddelse af forarbejdede 
metalgenstande, der stammede fra 
objektets indre, og som beviste at 
tallerkenen kom ude fra verdens- 

rummet. Senere undersøgelser af¬ 
slørede imidlertid, at Scully’s vi¬ 
denskabsmand var en svindler. Af¬ 
sløringen af fupnummeret fik en 
masse publicity, og det blev der¬ 
for ret upassende at beskæftige 
sig med sådanne historier om ned¬ 
styrtede UFOer og deres påståede 
»små mænd« — i det mindste set 
med seriøse UFO-forskeres øjne. 

Det gjorde ikke sagerne bedre, 
at det amerikanske luftvåben i 
1954 på det kraftigste benægtede, 
at man skjulte et fundet, nedstyr¬ 
tet UFO på Wright-Patterson luft¬ 
basen. Jeg husker, at jeg dengang 
ringede til Oberstløjtnant John O’ 
Mara, der var chef for efterret¬ 
ningsvæsenet, på basen og spurg¬ 
te om det påståede fund. Hans 
svar varbl.a.: »Latterligt!«. 

Scully’s historie blev »jordet« så 
eftertrykkeligt, at nogle UFO-for- 
skere i dag — når de ser tilbage på 
begivenheden — spekulerer på, 
om bogen og/eller afsløringen af 
den som humbug var led i en større 
plan. Og trods benægtelser og 
mistanker om efterforskning kun¬ 
ne historierne om nedstyrtninger 
og bjergninger af vragene ikke ma¬ 
nes i jorden. Så pludselig — som 
et lyn fra en klar himmel — mens 
jeg arbejdede på manuskriptet til 
min bog »Situation Red, The UFO 
Siege«, dukkede der pludselig nye, 
pålidelige kilder op. Efter udgivel¬ 
se af min bog i 1977 dukkede der 
til min forbløffelse endnu flere kil¬ 
der op til overfladen — kilder, der 
ville fortælle hvad de vidste om så¬ 
danne begivenheder. Lidt efter lidt 
begyndte puslespillets brikker at 
falde på plads, og et billede tonede 
frem! 

Jeg er overbevist om, at det er 
nu og her vi må se disse afgørende 
ting i øjnene. Vi er nu nødt til at 
foretage en ny og ærlig vurdering 
af de gamle rygter. Og også med 
helt nye øjne at se på muligheden 
for et omfattende sløringsforsøg 
fra de officielle myndigheders side 
— samt på årsagerne til sådanne 
forsøg. 

Hvis bare et enkelt af de påståe¬ 
de bjærgnings-tilfælde er sandt, 
eller hvis bare en enkelt af mine 
kilder taler sandt — så står men¬ 
neskeheden over for noget af et 
chock. Konsekvenserne af den 
pludselige afsløring — eller på¬ 
tvungne indrømmelse — fra offici¬ 
elt hold, ville sandsynligvis ryste 


hele vort adfærdsmønster, livsind¬ 
stilling og økonomi. 

Og hvis det er sandt, at fremme¬ 
de væsener er blevet bjærget og 
opbevares i konserveret tilstand på 
en eller flere militærbaser, så vil 
vor regering — og andre regeringer 
i samme situation — der er ansvar¬ 
lig forat have holdt det skjult, blive 
tvunget til at forklare deres bevæg¬ 
grunde for den lange hemmelighol¬ 
delse. Vi vil så være i vor fulde ret 
til at spørge, hvad der så yderligere 
holdes skjult for os om UFOerne 
— af en måske endnu mere 
skræmmende art. 

Enhver officiel bekendtgørelse af 


... For første gang er det 
lykkedes at indsamle til¬ 
strækkeligt med oplys¬ 
ninger om disse tilfælde, 
så der kan fæstes lid til 
nogle af de gamle histo¬ 
rier om nedstyrtede 
UFOer... 


så store dimensioner vil uden tvivl 
forårsage stærke reaktioner fra of¬ 
fentligheden. Der vil blive rejst 
krav om flere oplysninger vedr. 
eventuelle, skjulte kendsgernin¬ 
ger, og som det normalt udvikler 
sig i sådanne sager vil én blive 
gjort ansvarlig eller gjort til synde¬ 
buk — en person eller en eller an¬ 
den afdeling i regering eller for¬ 
svar. Øverst på listen overansvarli¬ 
ge vil militæret nok blive anbragt, 
sammen med diverse efterret¬ 
ningsvæsener. 

Medierne — presse, radio og TV 
— vil sikkert også få et hak i tuden. 
Hvor havde de gemt deres mod og 
pligt til at grave sandhederne 
frem? Det kan forekomme lidt 
mærkværdigt, at nogle af pressens 
dristigste medlemmer kunne brin¬ 
ge en præsident til fald, men nå de 
rigtige mennesker med de rigtige 
facts om UFOerne — det hårde ik¬ 
ke kunnet. Eller var de ligeledes — 
på visse nøgleposter — også brik¬ 
ker i den store sammensværgelse? 

Og UFO-forskningen kan så- 


mænd også påtage sig sin del af 
bebrejdelserne. Al for megen split¬ 
telse mellem de vigtigste UFO-or- 
ganisationer har sin del af skylden. 
Måske ville en mere samlet aktion 
have haft mere vægt i de kritiske 
situationer og øjeblikke, hvor man 
lagde pres på, fordi man havde 
kendskab til hemmeligholdelse af 
kendsgerninger og oplysninger. 
Måske har indflydelsesrige UFO- 
forskere også anvendt for megen 
tid på at lede efter paranormale 
svar på UFO-problemet. Der er i det 
mindste én ting, som har stået 
urokkeligt fast gennem årene: gen- 
nemsnits-UFOet bliver rapporteret 
som værende — eller se ud til at 
være — et metallisk, konstrueret 
fartøj med vinduer og — i landings¬ 
position — somme tider forsynet 
med understel. Selv om denne me¬ 
get generelle beskrivelse kan pas¬ 
se på et fartøj fra en eller anden 
mystisk atmosfære, så antyder 
den dog, at designet mere er resul¬ 
tatet af ingeniørarbejde end af en 
psykisk eller åndelig åbenbarelse. 

Man kunne også stille sig et rent 
akademisk eller teoretisk spørgs¬ 
mål! Er det rigtigt eller klogt af 
forskningen — eller af mig — at 
forsøge at linde på låget til en evt. 
Pandoras æske? Er det ikke mo¬ 
ralsk rigtigt at søge at få noget at 
vide om forulykkede UFOer og de¬ 
res fremmede besætning? Er der 
noget truende i den fortsatte over¬ 
vågning af Jorden? 

Man kunne også spørge, hvad 
jeg selv mener om mine kilder, der 
ligger inde med så fantastiske vid¬ 
nesbyrd. Rent ud sagt kan jeg ikke 
hverken modbevise eller afvise på¬ 
lideligheden hos nogen af mine kil¬ 
der eller meddelere. De stammer 
fra meget spredte lokaliteter, og 
mange har det krævet store an¬ 
strengelser at støve op. Det kend¬ 
skab, jeg efterhånden har fået til 
dem alle, tyder på, at ingen af dem 
søger at føre mig bag lyset. Det 
er ligeledes vanskeligt at tro, at no¬ 
gen af dem bevidst er pudset på 
mig med en konstrueret historie, 
og skulle det være tilfældet for en 
enkelt eller to — hvad så med alle 
de andre? Hvad skulle også være 
idéen med en sådan »anbragt« hi¬ 
storie — den kunne jo modvirke 
den officielle holdning, der går ud 
på at undertrykke al snak om hem¬ 
meligholdelse af oplysninger om 
UFOer. 

Med samme oprigtighed må jeg 
fastslå, at jeg befinder mig ikke i 
nogen af forsynet givet stilling til 
at afgive en positiv eller endelig 
dom over vrag-historierne eller 
over mine kilder. Når vi bevæger 
os på så usikker grund, må jeg ind¬ 
rømme dem enkelte, mindre unøj¬ 
agtigheder eller små fejl i den 
menneskelige bedømmelse i de 
enkelte, rapporterede beretninger. 
Men lad mig citere en gammel tale¬ 
måde: »Hvor der er røg, er der også 
ild«, og fra mit ståsted kan jeg be¬ 
stemt se en forbløffende mængde 
røg! 

Men lad mig nu gå fra min egen 
overbevisning til læsernes, og se 
på, hvad de vil mene om mig på 
baggrund af mine afsløringer. For 
at hjælpe denne vurdering lidt på 
vej kan jeg anføre, at jeg person¬ 
ligt hverken har set et indfanget 
UFO-vrag, heller ikke stumper fra 
et sådant og heller ikke dets even¬ 
tuelle besætningsmedlemmer. 
Jeg er heller ikke i besiddelse af en 
eneste underskrevet, skriftlig er¬ 
klæring, der kan bevise, at en ene¬ 
ste af mine kilder har set et ned¬ 
styrtet UFO eller dets besætning. 
Jeg har kun de pågældendes nav¬ 
ne og vidnesbyrd — og navnene 
kan jeg ikke anføre, da jeg natur¬ 
ligvis vil respektere de pågælden¬ 
des ønsker om anonymitet. At de 
pågældende ønsker denne anony¬ 
mitet vil sikkert være indlysende 
for alle. Sagt kort så vil de tilfælde, 
jeg fremfører i det følgende — 
uden navne til at understøtte vid¬ 
nernes beretninger — derfor kun¬ 
ne fortolkes som de rene rygter. 

Hvis jeg skulle blive beskyldt for 
rygtesmederi, så har jeg kun at hol¬ 
de fast ved det, som jeg har sagt, 
og henvise til den personlige tro¬ 
værdighed, som jeg menerat have 
opbygget gennem mine 29 års ar¬ 
bejde indenfor UFO-forskningen. 
Læserne vil i denne situation både 
være mine dommere og jury. 

Herefter vil jeg så gå videre med 
mine kilders vidnesbyrd om »Fund 
af Tredie Grad«, samlet i de følgen¬ 
de korte beretninger. 

1. tilfælde: Nedstyrtet UFO i Mexi¬ 
co, nær Laredo i Texas 

Ifølge rapporter fra nogle ret 
ubestemmelige kilder i 1948 skulle 
et UFO indeholdende et antal be¬ 
sætningsmedlemmer — der anga¬ 


ves at være fra én til 16 stk — være 
styrtet ned i et ørkenområde belig¬ 
gende i de amerikanske, sydvestli¬ 
ge stater eller i Mexico. Fartøjet 
var blevet bjærget og transporteret 
væk af amerikansk militær. Rap¬ 
porterne blev dog aldrig til andet 
end rygter, da 1948 netop var det 
år, hvorSchully i sin bog berettede 
om det tidligere omtalte svindel¬ 
nummer om det nedstyrtede UFO i 
Aztec, New Mexico. 

Imidlertid modtog jeg i efteråret 
1977 nye oplysninger om 1948-ned- 
styrtningen via velinformerede, mi¬ 
litære kilder. Den pågældendes 
oplysninger var imidlertid ret spar- 


... Objektet forsvandt 
pludseligt fra radarskær¬ 
mene. .. beregninger vi¬ 
ste, at det måtte være 
styrtet ned ca. 45 km på 
den anden side af den 
mexikanske grænse... 


somme. Han havde fra andre velin¬ 
formerede, militære kilder hørt, at 
et metallisk, skiveformet objekt var 
styrtet ned et eller andet sted i et 
ørkenområde. De eneste detailler 
han havde, tydede på, at fartøjet 
havde lidt alvorlig overlast ved 
nedstyrtningen, samt at det var 
blevet fjernet af militære enheder. 
Ved et rent tilfælde skulle jeg nog¬ 
le uger senere i 1977 komme til at 
høre mere om et nedstyrtet objekt i 
1948. Disse oplysninger kom fra 
Todd Zechel, som jeg har kendt si¬ 
den 1975, da han blev forsknings¬ 
leder i Ground Saucer Watch. Zec¬ 
hel, der tidligere har været ansat 
indenfor det Nationale Sikkerheds¬ 
departement, fortalte at en tekni¬ 
ker fra luftvåbnet havde berettet 
for ham, at dennes onkel — der 
dengang var chef for Militærpoliti¬ 
et på Carswell Luftbasen nær Fort 
Worth i Texas — havde deltaget i 
bjærgningen af det nedstyrtede 
UFO. Dette blev beskrevet som et 
metallisk, skiveformet objekt med 
en diameter på ca. 27 m. 

Nedstyrtningen var sket om¬ 
kring 45 km inden for den mexikan¬ 
ske grænse, på linie med Laredo i 


Texas, og bjærgningen blev-foreta- 
get af amerikanske tropper — efter 
at objektet var blevet opdaget og 
fulgt på radar. Teknikerens onkel 
— der nu er pensioneret oberst, 
havde fået til opgave at afspærre 
nedstyrtningsområdet. Det lykke¬ 
des Todd Zechel at finde frem til 
obersten, der i mellemtiden havde 
slået sig ned i Florida. Blandt de 
oplysninger, som obersten yderli¬ 
gere kunne give Zechel, var, at man 
i fartøjet havde fundet et dræbt be¬ 
sætningsmedlem. Dette væsen 
blev beskrevet som værende ca. 
135 cm højt, uden hår overhovedet 
og med hænder, der ingen tom¬ 
meltot havde. Obersten fortalte 
yderligere, at de tropper, der havde 
været indblandet i bjærgningen 
var blevet advaret om, at hvis de 
nævnte så meget som ét ord om 
dette tilfælde til udenforstående, 
så ville de komme til at fortryde 
det resten af deres liv! 

Under sine fortsatte undersøgel¬ 
ser af dette tilfælde lykkedes det 
Zechel at få fat i flere vidner til 
1948-nedstyrtningen. I sin beret¬ 
ning refererer Zechel følgende: 

»Jeg sporede en anden oberst 
fra flyvevåbnet til Pennsylvania — 
han er nu pensioneret og bor i Har- 
risburg. Han havde set UFOet i luf¬ 
ten. Han fløj en F-94 jager fra Dias 
Luftbasen i Texas og befandt sig 
over Albuquerque, New Mexico, da 
der indløb meldinger om et UFO 
ved Vestkysten. Objektet fløj over 
staten Washington, og radar be¬ 
regnede dets hastighed til 3200 
km/t. 

»Det foretog et 90-graderssving 
og fløj mod øst, over Texas. På det 
tidspunkt så obersten, der den¬ 
gang var kaptajn, objektet passere 
sit fly. Så forsvandt objektet plud¬ 
seligt fra radarskærmene. På Dias 
Luftbasen plottede radaroperatø¬ 
rerne objektets kurs ind og bereg¬ 
nede, at det måtte være styrtet ned 
omkring 45 km på den anden side 
af den mexikanske grænse, over¬ 
for Laredo. Da kaptajnen nåede til¬ 
bage til sin base, tog han og en an¬ 
den pilot afsted over grænsen i et 
lille sportsfly for at se UFOet. Da 
de landede i ørkenen ved nedstyrt¬ 
ningsstedet, var der allerede an¬ 
kommet amerikanske tropper til 
stedet. 

Objektet var dækket med en bal¬ 
dakin eller telt, og de to piloter fik 
ikke lov til at se objektet. De blev 

bagefter kaldt til Washington til af¬ 
høring og blev pålagt fuldstændig 
tavshed om hele episoden.« 

Zechel fandt også frem til en of¬ 
ficer fra flådens efterretningsvæ¬ 
sen, som havde været i Mexico Ci¬ 
ty på det tidspunkt, da nedstyrt¬ 
ningen fandt sted. Officeren blev 
dengang i al hast transporteret til 
stedet, men nåede først frem på 
det tidspunkt, da man var i færd 
med at læsse objektet op på mili¬ 
tære transportvogne. 

Kommentar: 

I marts 78 fortalte Todd Zechel mig 
telefonisk, at han havde fået fat i 
yderligere data om denne 1948- 
nedstyrtning, samt at han havde 
opnået en underskrevet erklæring 
fra den pensionerede oberst, der 
havde været involveret i afspærrin¬ 
gen af området. 

2. tilfælde: Bjærgning af udbrændt 
fartøj indeholdende små, døde 
væsener 

Året 1952, hvor der skyllede en bøl¬ 
ge af UFO-observationer hen over 
USA, indeholder også tilfælde 
med nedstyrtede UFOer. Mine op¬ 
lysninger om ét kendt tilfælde i 
1952 stammer fra en pålidelig per¬ 
son, der er ansat som tekniker på 
en stor General Electric fabrik. 
Dennes broder, der ikke ønsker 
sit navn draget frem, havde tjene¬ 
ste som radarspecialist på Ed¬ 
wards Luftbasen, Californien, i 
1952, da han på sin radarskærm 
registrerede et UFO, der med stor 
hastighed bevægede sig mod jor¬ 
den. Da det var blevet bekræftet, 
at UFOet var styrtet ned, fik han 
fra sin kaptajn på tjenestestedet at 
vide: »De så ingenting!«. 

Kort tid senere erfarede radar¬ 
specialisten fra andet baseperso¬ 
nel, at et uidentificeret objekt gan¬ 
ske rigtigt var forulykket i et øde 
ørkenområde et stykke fra basen. 
Det bjærgede fartøj var mere end 15 
m i diameter og havde en række 
vinduer rundt langs kanten. Dets 
metalliske overflade var helt sort¬ 
sværtet eller -brændt. I fartøjet 
havde man fundet døde, menne¬ 
skelignende væsener, der var om¬ 
kring 135 cm høje. 

Radarspecialisten kunne huske 
at have hørt, at det forulykkede ob¬ 
jekt blev opbevaret for en tid i en 
hangar på Edwards Luftbasen, ind¬ 
til det på blokvogn blev overflyttet 
til Wright-Patterson Basen. 


Kommentar: 

Jeg spurgte min kilde, om jeg kun¬ 
ne få lejlighed til at diskutere dette 
tilfælde med hans broder, men da 
han kontaktede broderen pr. tele¬ 
fon for at spørge, gjorde broderen 
ham opmærksom på, at tilfældet 
var klassificeret som hemmeligt 
og at han ikke ville være i stand 
til at afsløre flere enkeltheder. 

Som en mulig forbindelse til det¬ 
te 1952-tilfælde, har jeg talt med to 
personer, der så et stort, militært 
transport-fartøj eller blokvogn med 
en mystisk last skjult under pre¬ 
senninger på vej til Wright-Patter¬ 
son Luftbasen. Det ene vidne var 


... Det bjærgede fartøj var 
mere end 15 m i diameter 
... I fartøjet havde man 
fundet døde, menneske¬ 
lignende væsener, der var 
omkring 135 cm høje... 


kvartermester på Godman Basen i 
Kentucky, da blokvognen under 
stærk bevogtning gjorde midlerti¬ 
dig holdt her om nattet. Det forlød 
på basen, at blokvognens last var 
et forulykket UFO. 

Det andet vidne, der havde ob¬ 
serveret en mærkelig last blive 
transporteret ind på Wright-Patter¬ 


son basen på en blokvogn i 1952, 
var et ægtepar, der dengang boede 
i Circleville, Ohio. De fortalte, at da 
de i bil dengang i 1952 var på vej 
forbi basen, blev al trafik stoppet 
forat give plads til den omfangsri¬ 
ge transport, der var eskorteret af 
en bilkortege af militærpoliti. 

3. tilfælde: Ligene af små UFO- 
nauter hævdes set på lastvogn, der 
kørte ind på Wright-Patterson 
Basen 

Yderligere vidnesbyrd til støtte for 
tilfældet med det nedstyrtede UFO i 
1952 kommer fra en absolut pålide¬ 
lig kilde: John Schuessler, 
MUFON’s næstformand og ingeni¬ 
ør hos McDonnell Douglas ved 
NASA. Hans oplysninger stammer 
fra hans far og stedmoder, der 
modtog deres oplysninger i 1968 
fra deres nabo, da de boede i en lil¬ 
le by i Pennsylvania. Naboens op¬ 
lysninger er førstehåndsoplysnin¬ 
ger og anses for absolut troværdi¬ 
ge. 

Ifølge John Schussler var nabo¬ 
en en nær ven af familien og den¬ 
gang vagt ved indgangsporten på 
Wright-Patterson basen. Han hav¬ 
de omkring det aktuelle tidspunkt i 
1952 vagt ved porten og så en trak¬ 
tor trække en blokvogn læsset 
med et fartøj dækket af presennin¬ 
ger ind på et stærkt bevogtet og 
afspærret område på basen. Vag¬ 
ten fortalte også Schussler-famili- 
en, at han ved indgangskontrollen 
så de afsjælede legemer, som man 

havde bjærget fra det forulykkede 
objekt, der var styrtet ned i et om¬ 
råde, der noget vagt blev angivet 
som et eller andet sted i det syd¬ 
vestlige USA. Kroppene var pakket 
ned i en slags tremmekurve, og 
vagten beskrev dem som »små 
mennesker« eller menneskelignen¬ 
de. Det vides ikke med sikkerhed, 
om disse døde væsener ankom til 
basen på samme tidspunkt som 
fartøjet på blokvognen, eller på et 
andet tidspunkt på anden vis. Én 
ting gjorde vagten dengang helt 
klar for sine Schussler-venner ved¬ 
rørende det område, hvor han ar¬ 
bejdede: »Alt hvad der skulle ind 
på basen, måtte forbi mig.« 

John Schussler fortalte, at han 
havde prøvet at følge sagen op og 
få flere oplysninger ved at søge et 
møde arrangeret med den tidligere 
vagt gennem sine forældre, men 
hans anstrengelser havde været 
forgæves. »Han (vagten) nægtede 
at tale om tilfældet, selv til mig.« 

Kommentar: 

Det kortfattede vidnesbyrd fra sik¬ 
kerhedsvagten på Wright-Patter- 
son basen sammen med erklærin¬ 
gen fra radarspecialisten på Ed¬ 
wards Basen (gengivet under 2. til¬ 
fælde) antyder, at det officielle 
røgslør over vigtige UFO-data er så 
omfattende, at noget af det, der 
vedrører det bjærgede fartøj og 
dets besætning, registreres i helt 
specielle arkiver — arkiver, som 
fra begyndelsen har været helt 
uden de sædvanlige klassifikatio¬ 
ner, så det ikke engang er muligt 
at nå dem via reglerne om Free- 
dom of Information Act. (en ord¬ 
ning i USA, der medfører, at ameri¬ 
kanske borgere på anfordring kan 
få aktindsigt i tidligere klassifice¬ 
rede (hemmeligstemplede) sager. 
Denne mulighed for adgang til de- 
klassificeret materiale har ameri¬ 
kanske UFO-organisationer an¬ 
vendt til at få gamle UFO-rapporter 
fra bl.a. CIA frem i dagens lys. (FA)). 

Sandsynligvis er det område, 
hvor sikkerhedsvagten gjorde tje¬ 
neste fra sidst i 40’erne til midt i 
50’erne, det samme som senator 
Barry Goldwater refererede til i sit 
brev til mig dateret 3. december 
1974, hvori han erklærede »... Jeg 
forsøgte at få adgang til det rum på 
Wright-Patterson basen, hvor op¬ 
lysningerne opbevaredes, og jeg fik 
afslag på min anmodning...«. 


4. tilfælde: Kontrolpanel-symboler 
fra et UFO hævdes iagttaget: 

Supplerende beviser for det ned¬ 
styrtede UFO i 1952 samt/eller tid¬ 
ligere kommer fra Richard Hall, nu¬ 
værende international coordinator 
for MUFON og redaktør for MU- 
FON UFO Journal. 

Dengang Hall sad i ledelsen af 
NICAP, havde han kendskab til alle 
de oplysninger, som denne organi¬ 
sation modtog. Et eksempel på op¬ 
lysninger modtaget telefonisk kom 
fra direktøren for en rustfri stål virk¬ 
somhed, Coral Cables, i 1957.1 sam¬ 
me selskab var Bill Nash ansat. 


... Det mest bemærkel¬ 
sesværdige var hoveder¬ 
ne. .. som alle syntes 
store i forhold til kroppen 
... De havde et mongoloid 
udseende med små næ¬ 
ser, munde og øjne, der 
var lukkede... 


Bill Nash var tidligere pilot i Pan 
American Airlines og blev dengang 
kendt indenfor UFO-forskningen på 
grund af hans og hans 2. pilots — 
Bill Fortenberry — enestående ob¬ 
servation den 15. juli 1952, hvor 8 
cirkulære, kraftigt rødtlysende UFO- 
er manøvrerede under deres passa¬ 
gerfly. 

Nash afslørede telefonisk overfor 
NICAP, at han havde interviewet en 
ung dame, der havde arbejdet inden¬ 
for kommunikation i hærens efter¬ 
retningstjeneste på en base i Ari- 
zona omkring 1952. Hun havde for¬ 
talt, at i et tidsrum på 2 uger havde 
hendes base været i højeste alarm¬ 
beredskab, grundet på frygt for et 
muligt angreb fra UFOer. Et UFO var 
landet eller var blevet tvunget ned 
og var blevet sendt til Wright-Patter¬ 
son basen til nærmere undersøgel¬ 
ser. Hun tilføjede, at et kontrolpanel 
fra UFOets indre viste markeringer 
eller symboler. Hun så også et foto 
af objektet, men kunne ikke give op- 
yderligere oplysninger eller præcise 
detailler... 

I marts 1965 nummeret af bladet 


Saucer News, der udsendtes må¬ 
nedligt af James W. Mosley i Fort 
Lee, New Jersey, fortaltes følgende 
historie om Nash og Fortenberry’s 
oplevelser under forhøret ved luft¬ 
våbnets efterretningstjeneste, der 
fulgte efter deres møde med UFOer- 
ne. I artiklen — der havde overskrif¬ 
ten »Fornyede overvejelser i forbin¬ 
delse med de mystiske små men¬ 
nesker« — citeres Nash for følgen¬ 
de: »Inden selve forhøret var Forten¬ 
berry og jeg blevet enige om at spør¬ 
ge efterretningsmændene, om der 
var noget overhovedet bag rygterne 
om, at der på Wright-Patterson ba¬ 
sen skulle være opmagasineret et 
eller flere UFOer. Bill huskede at få 
spurgt, og en af interviewerne svare¬ 
de: »Ja, det er sandt!«. Senere, da vi 
alle var samlet i ét værelse og for¬ 
hørene af os hver for sig var over¬ 
stået, stillede jeg samme spørgs¬ 
mål. Alle interviewerne åbnede 
munden på samme tid for at svare, 
men major Sharp, der ledede grup¬ 
pen, brød ind med et hurtigt »nej!«. 
Vi havde indtrykket af, at han på 
denne måde gav de andre besked 
om at holde munden lukket. 

Senere i artiklen fra Saucer 
News står følgende: »Nash sagde, 
at en anonym kilde fortalte ham, at 
tidsskriftet Life var blevet under¬ 
rettet af det amerikanske efterret¬ 
ningsvæsen om, at regeringen fak¬ 
tisk var i besiddelse af nedstyrtede 
UFOer... « 


Kommentar: 

Vi må først og fremmest fastslå, at 
Bill Nash var tidligere Pan Am pi¬ 
lot, der sammen med sin 2. pilot 
Fortenberry havde en betydnings¬ 
fuld UFO-observation i 1952. Dette 
turde dog være de fleste UFO-for- 
skere bekendt, og jeg havde selv 
en længere korrespondance med 
Bill Nash i 50’erne, så han er ikke 
noget fantasiprodukt. 

løvrigt fortalte Nash i 1957 i en 
telefonsamtale med NICAP, at Pan 
American Airlines havde givet ham 
besked om ikke fremover at drage 
dette selskab ind i nogen form for 
officiel udtalelse eller fremtræden. 
Refererende til den unge dames af¬ 
sløringer om symboler eller tegn i 
det indre af et UFO, har jeg fra en 
anden pålidelig militær kilde i 1978 
hørt, at han havde set fotografier, 
der viste sådanne tegn, på Wright 
Patterson basen. 

5. tilfælde: Radartekniker hævder 
at have set film med UFOer og dø¬ 
de besætningsmedlemmer: 

Mr. T, der i dag sidder i en teknisk 
højtkvalificeret stilling, var i foråret 
1953 20 år gammel og arbejdede 
dengang som radarspecialist med 
godkendelse til at se og deltage i 
sikkerhedsmæssigt klassificerede 
sager. Under sin stationering i 1953 
på Fort Monmouth basen i New 
Jersey blev han sammen med et 
udvalgt antal radarspecialister 
kaldt til et møde i basens biograf, 
hvor gruppen fik forevist en speci¬ 
el film. 

Uden nogen forudgående orien¬ 
tering blev filmsapparatet startet, 
filmen rullede hen over lærredet, 
og man så de sædvanlige fejl og 
ridser, der altid var på film optaget 
af kampscener. Pludselig, uden ti¬ 
tel, producernavne eller musik, så 
man en optagelse fra et ørkenom¬ 
råde, hvor billedet domineredes af 
et sølvfarvet, skiveformet objekt, 
der lå delvis begravet i ørkensan¬ 
det. På den øverste del af objektet 
kunne ses en kuppelformet sek¬ 
tion, og i bunden af objektet var der 
en luge eller dør, der stod åben. På 
de næste billeder så man 10—15 
militærpersoner, alle klædt i 
kampuniform uden destinktioner 
eller identitetsmærker. De stod 
omkring noget, der lignede det in¬ 
aktive fartøj. Ved at sammenligne 
soldaternes højde med objektet 
anslog Mr. T dette til at være om¬ 
kring 5—7 m i diameter, og den åb¬ 
ne dør eller luge i bunden var 60— 
70 cm bred og måske 90 cm høj. På 
dette tidspunkt havde Mr. T ikke 
den fjerneste anelse om hensigten 
med at vise en sådan film. Jeg 
spurgte ham om, hvad de pågæl¬ 
dende personer på filmen foretog 
sig. »De stod blot og kiggede på 
objektet«, svarede han. 

Så svingede filmscenen over til 


at vise det indre af fartøjet. Man så 
et instrumentpanel, hvor man kun¬ 
ne se nogle få, enkle håndtag, og 
han kunne huske, at de dæmpede 
pastelfarver og de pludselige glimt 
af hvidt — der er tegn på dårlig fo¬ 
toteknik — havde gjort indtryk på 
ham. Atter ændredes filmbilledet 
— nu så man to borde, der øjen¬ 
synlig var blevet anbragt inde i et 
telt, og på hvilken man til hans sto¬ 
re forbløffelse så døde skikkel¬ 
ser. Der lå to på det ene bord og én 
på det andet. 

Mr. T fortalte, at efter menneske¬ 
lig standard forekom skikkelserne 
små, og det mest bemærkelses¬ 
værdige var hovederne — der alle 
så ens ud — og som alle syntes 
store i forhold til kroppens størrel¬ 
se. Han syntes, de havde et mon¬ 
goloid udseende, med små næser 
og munde og øjne, der var lukkede. 
Han kunne ikke erindre at have be¬ 
mærket ører eller hår. Huden fore¬ 
kom læderagtig og askefarvet. Alle 
skikkelserne var iført tætslutten¬ 
de, pastelfarvede dragter. 

Billederne af de døde skikkelser 
var det sidste på filmen. Mens de 
fleste militærfilm slutter med en 
tak til f.eks. Signalkorpset eller en 
anden afdeling, var denne film ba¬ 
re færdig! Da lyset igen blev tændt 
i biografen, rejste den befalings¬ 
havende officer sig og gav dé til¬ 
stedeværende besked på at »spe¬ 
kulere over det, de havde set« og 
tilføjede med eftertryk: »Fortæl in¬ 
tet om denne film til nogen overho¬ 
vedet!«. Mr. T fortalte, at han ikke 
engang havde fortalt sin kone, der 
boede ved basen, om filmen. 

Til mr. T’s store overraskelse 
blev han 2 uger efter filmforevis¬ 
ningen passet op af en officer fra 
basens efterretningsvæsen, der 
sagde til ham: »Glem alt om den 
film, du så — det var et fupnum¬ 
mer!«. 


International UFO Kongres 

I dagene den 24.-25. maj afholdes i London den 2. Interna¬ 
tionale London UFO Kongres. Man håber blandt hovedtalerne 
at få Dr. Bruce Maccabee fra USA, yderligere en taler fra USA 
og 3 talere fra europæiske lande. 

Dagen før kongressen starter, altså den 23. maj, afholdes et 
møde i Den Internationale Komité for UFO-forskning. Man 
forventer deltagere fra 8 lande, deriblandt Dr. Allen Hynek 
fra USA og David Haisell fra Canada. PA 


Kort tid efter at have set filmen 
hørte han via et par højtstående 
sikkerheds-officerer på basen, at 
et UFO var forulykket i New Mexi¬ 
co, og at det var blevet bjærget 
sammen med dets besætning. 
Tidspunktet for nedstyrtningen var 
1952, fortalte mr. T. Han gav også 
følgende bemærkninger til filmen: 
»Den 5 minutter lange film var ikke 
noget Walt Disney produkt. Den 
var sandsynligvis optaget af en uø¬ 
vet fotograf, idet den var fuld af rid¬ 
ser, farvefortegninger og med rin¬ 
ge skarphed«. 

Da jeg spurgte mr. T, om han var 
interesseret i UFOer, fortalte han, 
at han hverken dengang eller i dag 
var interesseret i fænomenet, men 
at han altid havde undret sig over 
formålet med at vise den film i re¬ 
lation til hans arbejde med radar. 
År senere havde han mødt en gam¬ 
mel soldaterkammerat, der også 
var radarspecialist, og til mr. T’s 
forbløffelse fortalte denne ven, at 
han også havde fået forevist den 
pågældende film på en anden ba¬ 
se, men under de samme tys-tys 
omstændigheder. 

Bemærkninger: 

Når man tager min kildes pålidelig¬ 
hed i betragtning, er jeg overbevist 
om, at han så den pågældende film 
og beskrev filmens indhold, så 
godt som han kunne genkalde sig 
den. Mht. temaet i filmen, så er han 
overbevist om, at både det foru¬ 
lykkede fartøj og de døde skikkel¬ 
ser var »ægte varer«. Det ville selv 
for et større Hollywood studie ha¬ 
ve været en svær opgave at skulle 
fremstille kunstige kroppe, der vir¬ 
kede så virkelighedstro, og så til 
brug ved sådanne 3. rangs optagel¬ 
ser!!! Og hvad skulle formålet ha¬ 
ve været? 

Oversætt. og bearbejdn.: FI.A. 

Fortsættes... 


UFO-81 

afholdes i Roskilde i dagene 

18.—24. juli. 

Nærmere oplysninger hos: 
Lars K. Lassen 
Lyshøjgårdsvej97, st.tv. 
2500 Valby 
Tlf. 01-30 46 44. 

NOTITSER 

KORT FORTALT 


Under denne overskrift 
bringes løst og fast - 
herunder også avisnotitser, 
som vi ikke altid har haft 
mulighed forat undersøge 
nærmere. red. 


hedder det i nyhedsbureauets rap¬ 
port. Den ukendte flyvende gen¬ 
stand blæste omkring 50 hytter 
omkuld i landsbyen Baridiane, rev 
en 200 liters vandtank på jorden 
løs og opvarmede dens indhold til 
kogepunktet, oplyser bureauet, der 
tilføjer, at hele fænomenet varede i 
to minutter. /or-jfoi 


Gå på meteoritjagt! 

Geologisk Museum er interesseret 
i at få hjælp til at finde stumper 
fra det meteoritfald, der skete den 
19. november om morgenen i områ¬ 
det Holstebro—Viborg —Herning. 

Geologerne mener, der kan være 
mulighed for at finde dele — dog 
næppe større end 3—4 cm i dia¬ 
meter — af sten- eller jernmeteo¬ 
ritter. Stenmeteoritterne er afrun¬ 
dede, lysegrå eller gråsorte og dæk¬ 
ket af en knap 1 mm tyk, sort skor¬ 
pe. Jernmeteoritter er stærkt mag¬ 
netiske, ca. 3 gange så tunge som 
almindelige sten og dækket af et 
tyndt lag rust. 

Hvis De har held med Dem, så 
notér findestedet så præcist som 
muligt og giv besked til SUFOI/UFO- 
NYT eller direkte til Geologisk 
Museum. min 


Angrebet af UFO 

DAKAR: To mennesker kom til ska¬ 
de, hytter og træer blev væltet, og 
tagene på andre bygninger blev re¬ 
vet af og spredt over flere kilome¬ 
ter, da en uidentificeret genstand 
(UFO) overfløj en landsby i det cen¬ 
trale Senegal, oplyser det officielle 
nyhedsbureau i Dakar. UFOen, der 
var 30 meter lang og 15 meter bred, 
var omgivet af et blåt skær, der ud¬ 
sendte hvid røg og en stærk varme, 


Lysglimt over 
Sydatlanten 

En rapport fraden amerikanske mili¬ 
tære efterretningstjeneste har kon¬ 
kluderet, at et mystisk lysglimt over 
Sydatlanten i september 1979 sand¬ 
synligvis skyldtes en hemmelig 
atomeksplosion. 

Rapporten, der siges at være gar¬ 
deret med usikkerheder, er uenig 
med et regerings-finansieret panel 
af eksperter, der mener, at lysglim¬ 
tet skyldtes naturlige årsager. 

Sagen opstod den 22. september 
1979, da en VELA atomtest registre¬ 
rings-satellit opfangede, hvad der 
bliver beskrevet som et »optisk 
glimt«. Officielle kilder siger, at der 
i de forløbne 10 måneder ikke er 
blevet registreret håndgribelige be¬ 
viser, som f.eks. spor af radioak¬ 
tivt nedfald. 

Rapportens konklusioner var pri¬ 
mært baseret på resultater fra VELA 

satellitten. , 

Kilde: Spaceflight, 

Vol. 23, No 1. 

Januar 1981. 


Fransk UFO 

PERPIGNAN (RB-AFP) — 

Et uidentificeret flyvende objekt, en 
UFO, blev iagttaget over de østlige 


Pyrenæer i Sydfrankrig tirsdag den 
11. november om aftenen. 

UFOen havde form som en fod¬ 
bold, den lyste gult og befandt sig i 
ca. 500 meters højde, sagde øjen¬ 
vidner. Den var synlig i ca. et halvt 
minut, før den bevægede sig mod 
havet og efterlod sig et glitrende 
spor. 

Tidligere tirsdag meddelte politi¬ 
et i Rom, at der var kommet adskil¬ 
lige meddelelserom en stor lysen¬ 
de kugle der lyste stærkere end no¬ 
gen stjerne. 

Amerikanske undersøgelser har 
vist, at langt de fleste UFOer skyl¬ 
des naturfænomener eller fly, men 
de franske myndigheder sagde tirs¬ 
dag, at der ikke skulle være fly i om¬ 
rådet, hvor kuglen blev set tirsdag. 

Politiken 14/11-80 



LAS UFO-INFORMATION 


BOX 16 - 59600 SKANNINGE 


□ Jag onskar gratis provex. av UFO-Information! 

Namn: . 

Adress:. 

Postnr. 

OBSERVATIONER 


Forfulgt af UFO - da capo? 

Af Torben Birkeholm 


I UF O-NYT nr. 2, 1981, beskrev vi en hændelse fra den 
27. september 1980, hvor en kvindelig bilist fra Ska¬ 
gen nærmest blev forfulgt af et rundt, hvidt lys mel¬ 
lem Ålbæk og Skagen. Som lovet vil en lignende 
hændelse, der fandt sted fire uger senere, blive gen¬ 
nemgået i det følgende: 



Den 26. oktober 1980. 

Mellem kl. 01.10 og 01.25 
Hovedvej Al0, mellem 9982Ålbæk 
og 9990 Skagen. 


Nordjyske aviser omtalte hændel¬ 
sen fra den 27. september som 
»Skagensvejdramaet«, og den 
spændende sag var samtaleemne 
på egnen i mange uger efter. Inte¬ 
ressen blussede op igen, da det vi¬ 
ste sig, at endnu en bilist var ble¬ 
vet »forfulgt« på den samme 
strækning! 

SUFOI fik besked om sagen, da 
observatørerne - en kvinde og hen¬ 
des to børn — ringede et halvt 
døgn efter hændelsen. Efter for¬ 
skellige undersøgelser, herunder 
interviews med observatørerne, 
tegnede følgende billede af hæn¬ 
delsesforløbet sig. 

Fra Grenå mod Skagen 

Lørdag den 25. oktober 1980 var 
kvinden, hendes søn på 15 og dat¬ 
teren på 10 år på besøg i Grenå. 
Ved 22-tiden startede de på køretu¬ 
ren mod bopælen i Skagen. Vejret 
var køligt, med spredte sludbyger, 
men i øvrigt god sigt. Ved 01-tiden 
(søndag den 26. oktober) havde de 
passeret Frederikshavn efter en ro¬ 
lig og begivenhedsløs køretur. 
Begge børn sad på bagsædet, og 
ved Strandby gjorde datteren de to 
andre opmærksomme på et lys et 
sted ude til højre. I spøg foreslog 
moderen, at det var et UFO, men 
de blev dog enige om, at der nok 
var tale om lyset fra et fyr i om¬ 
rådet. 

På strækningen Frederikshavn- 
Skagen var vejret klart, bortset fra 

Fig. 3. Lysfænomenet set i bakspejlet. 



Fig. 2. Lysfænomenet i positionen tæt bag 
bilen. 


enkelte byger med finregn, og rej¬ 
sen fortsatte uforstyrret indtil Ål¬ 
bæk. 

Sønnen havde startet sin bånd¬ 
optager og hørte musikken gen¬ 
nem høretelefon. Efter 2—3 sange 
faldt han i en let søvn og var kun 
periodevis opmærksom på de føl¬ 
gende begivenheder. Datteren var 
vågen under hele forløbet og 
»holdt øje med« lysfænomenet. 

UFO —eller bilist? 

Kort før Ålbæk fik moderen øje på 
det stærke lys fra en bil, der var 
parkeret i venstre side af vejen 1 
km længere fremme, med det lan¬ 
ge lys tændt (se A på kortet, fig. 1). 
Selv om lyset generede, blinkede 
hun ikke selv for at gøre bilisten 
opmærksom på det blændende 
lys. Idet de passerede, kunne hun 
se, at der var tale om en mindre 
personbil. 

Da de var kommet 2—300 meter 
forbi bilen, så kvinden i bakspejlet, 
at den startede og vendte. Hun fik 
da tanken: »Mon han kommer efter 
os?« Der var ingen andre trafikan¬ 


ter, og hun blev lidt urolig. Kvinden 
satte farten op, men bilen bagved 
syntes at være forsvundet, måske 
ned ad en sidevej. I spejlet opdage¬ 
de hun nu et lys og gik ud fra, at 
der var tale om den samme bilist. 
Gennem Ålbæk by så hun ikke no¬ 
gen efterfølgende bil, men snart 
var lyset lige bagved 1 ) 

Hun troede, bilisten ville overha¬ 
le, og trak derfor ind til siden. Men 
ingen bil overhalede, og da hun ka¬ 
stede et blik i spejlet igen, var lyset 
forsvundet! Dette skete lige efter 
et vejsving, og moderen troede, at 
»bilen« var ude af syne, fordi den 
endnu ikke havde nået svinget... 
Alligevel havde hun sat farten op 
til omkring 100 km i timen »for at 
komme væk«. Hun var ikke vant til 
at køre så hurtigt, og datteren bad 
flere gange moderen om at sætte 
farten ned. 

Kort efter sås lyset i spejlet i en 
afstand af 2—300 meter. Moderen 
så fremad på vejen, men da hun i 
næste øjeblik kastede et blik i 
spejlet, var lyset pludselig igen tæt 
bag bilen (se fig. 3). Afstanden var 
højst 3 meter, og hun var sikker på, 
at dette ikke var foregået, som når 
en bil hurtigt nærmer sig bagfra. 
Det skete i ét nu! 

Lyset holdt sig tæt bag bilen i 
1 —2 minutter, og der var mulighed 
for at studere det nærmere. For¬ 
men var rund, og størrelsen var 
som en billygte. Moderen mente, 
at det befandt sig i samme højde 
som den venstre forlygte på en bil, 
mens sønnen, der vågnede og regi¬ 


strerede lyset bagved, syntes at 
det var lidt højere oppe 2 ). Lyset var 
gulligt — ikke hvidt — og svagere 
end det korte lys på en bil 3 ).- Der var 
kun ét lys, og moderen tænkte på 
et tidspunkt irriteret, »hvad det 
mon var for en idiot, der kørte så 
tæt på, med kun én forlygte — det 
var jo uforsvarlig kørsel!« 

Bilen med de tre personer be¬ 
fandt sig nu omkring Hulsig (se 
kortet, fig. 1), og her begyndte det 
at blive virkelig mystisk. Pludselig 
forsvandt lyset bag dem, uden at 
nogen i bilen lagde mærke til hvor¬ 
dan. Moderen fastholdt den for¬ 
holdsvis høje hastighed, koncen¬ 
trerede sig om kørslen og lod dat¬ 
teren holde øje med bagruden. 
Men pludselig — uden varsel — 
kom lyset til syne igen, 3—4 meter 
bag bilen! 

Det mærkelige lys forsvandt og 
kom igen på denne uforklarlige 
måde i alt tre gange. Moderen var 
stadig tilbøjelig til at tro, at det for¬ 
følgende lys tilhørte en provoke¬ 
rende bilist med kun én forlygte. 
Ailigevel kunne hverken datteren 
eller hun selv få det til at stemme 
med de pludselige tilsynekomster 
— ud af intet! Det kunne overhove¬ 
det ikke sammenlignes med biler, 
som man ser, længe før de ligger 
lige bagved 4 ). 

Ingen lyd fra lysfænomenet hør¬ 
tes, selv om bilradioen ikke var 
tændt på noget tidspunkt 5 ), og ly¬ 
set befandt sig på samme sted i 
forhold til synsfeltet (bagruden), 
hver gang det var tæt på 6 ). 

Moderen og hendes børn var ca. 
3 km fra Skagen, da de mødte den 
eneste modkørende trafikant på 
strækningen?) (se C på kortet, fig. 
1), og davar klokken ca. 01.25. Hun 
satte farten ned for at få »bilisten« 
til at overhale, og ved det første 
trafiklys standsede hun helt. Men 
ingen bilist overhalede eller nær¬ 
mede sig bagfra. Det mærkelige 
lys var forsvundet! Køreturen var 
slut og familien var hjemme om¬ 
kring kl. 01.30. 

Dagen efter diskuterede man 
nattens oplevelse, og datteren 
fandt en avis frem med omtale af 
observationen fire uger tidligere. 
Der syntes at være mange ligheds¬ 
punkter, og moderen ringede 
straks derefter til SUFOI. 

Undersøgelser 

SUFOI orienterede med det sam¬ 
me flere nordjyske aviser og bad 
dem efterlyse evt. vidner til denne 
observation. Allerede den 27. okto¬ 
ber bragtes den første omtale, og 
en del mennesker ringede til 
SUFOI om sagen. Desværre — 
som forventet — var ingen af hen¬ 
vendelserne fra folk, som færde¬ 
des på strækningen på observa¬ 
tionstidspunktet, og der kom ikke 
oplysninger frem, der kunne kaste 
lys over begivenhederne. 

Den 1. november 1980 intervie¬ 
wede Torben Birkeholm observatø¬ 
rerne i deres hjem, og ruten blev 
gennemkørt. (En beskrivelse af for¬ 
holdene på strækningen findes i 
UFO-NYT nr. 2, 1981). Samtidig 
blev politistationerne i Skagen og 
Frederikshavn kontaktet for at hø¬ 
re, om man dér havde fået henven¬ 
delser, som kunne sættes i forbin¬ 
delse med sagen. Dette var ikke til¬ 
fældet. 

Ligesom i sagen fire uger tidli¬ 
gere blev månen udelukket som 
fejlkilde. Den 26. oktober 1980 be¬ 
fandt månen sig mere end 45 gra¬ 
der over horisonten i SSØ, og det 
er klart, at det mærkelige lys ikke 
har noget med Jordens drabant at 
gøre. 

Den eneste naturlige forklaring 
på observationen synes at være en 
bilist med lys i den ene forlygte, 
der af en eller anden grund ville 
»forskrække« en uskyldig bilist. 
Mødet med den parkerede bil ved 
Ålbæk kunne måske tyde i den ret¬ 
ning. På den anden side forklarer 


dette ikke de pludselige tilsyne¬ 
komster og efterfølgende forsvin¬ 
dingsnumre. 

Det er ikke muligt med sikker¬ 
hed at afgøre, om det observerede 
fænomen har en naturlig årsag, el¬ 
ler om der skulle være tale om et 
ægte UFO-fænomen. Skulle vore 
læsere kunne bidrage med oplys¬ 
ninger, hører vi gerne om det. 

Sammenligning 

Lad os i det følgende trække 
nogle lighedspunkter frem mellem 
hændelsen fra den 27. september 
og ovennævnte fra den 26. oktober 
1980. 

— selv om vi ikke har nogen 
præcis angivelse af stedet for ob¬ 
servationens start, er strækningen 
praktisk taget den samme. 

— tidspunkterne er ikke helt 
sammenfaldende, men det er be¬ 
mærkelsesværdigt, at der er fire 
uger mellem de to observationer, 
på nær 5 timer. 

— observatørerne er begge bi li¬ 
ster og kvinder. 

— når fænomenet var tæt på, 
blev der observeret ét lys ved beg¬ 
ge observationer, og lyset syntes i 
begge tilfælde at »forfølge« bili¬ 
sterne. 

— lysfænomenet var i begge til¬ 
fælde rundt — som en »lygte«. 

— de beskrevne manøvrer falder 
sammen på et væsentligt punkt, 
nemlig de gange hvor lysfænome- 
ønet pludselig dukkede op tæt bag 
ved kvinderne. Begge undrede sig 
over, at lyset sås få meter væk, 
uden en accel leration var observe¬ 
ret. 

— lysfænomenet forsvandt helt 
på nogenlunde samme sted. 

På andre punkter afviger de to op¬ 
levelser en del. Således forekom 
den karakteristiske forsvinden, 
hvor fænomenet bevægede sig ud 
over terrænet, kun i den første 
hændelse. Denne manøvre er i sig 
selv vanskelig at forklare som væ¬ 
rende forårsaget af en bil, og desu¬ 
den forekom den kun ved møder 
med modkørende! Dette var ikke 
tilfældet i anden omgang, men det 
skyldes måske netop den ringe tra¬ 
fik (kun én modkørende) på det 
tidspunkt? 

Den første observatør omtalte et 
hvidt lys, hvor den anden beskrev far¬ 
ven som gullig, og i det første tilfæl¬ 


de sås lyset lige i midten af syns¬ 
feltet (bagruden), mens lyset var 
placeret i den ene side ifølge den 
sidste observatør. 

Det er muligt at fremdrage flere 
detaljer, hvor de to beskrivelser ad¬ 
skiller sig fra hinanden, men det 
er dog tydeligt, at hændelserne har 
det grundlæggende forløb til fæl¬ 
les: en »forfølgelse« på en for¬ 
holdsvis øde strækning. 

Samtidig må det dog understre¬ 
ges, at observationen den 26. okto¬ 
ber ikke har så mange uforklarlige 
momenter som den første. Man 
kunne tænke sig, at en bilist — in¬ 
spireret af omtalen af den første 
»forfølgelse« — havde lagt sig »i 
baghold« ved Ålbæk forat forfølge 
en (måske flere?) bilist og for¬ 
skrække denne. En af manglerne 
ved denne teori er selvfølgelig, at 
en sådan bilist ikke er fundet. 

Den første observation lader sig 
vanskeligt forklare på lignende vis. 
Alligevel er kommet oplysninger 
frem, der i første omgang tydede i 
den retning! En lokal journalist fik 
på et tidspunkt at vide, at en last¬ 
vognschauffør fra havnen i Skagen 
mente, at hans lastvogn var et af 
de UFOer, som pressen havde 
skrevet om. Journalisten fik histo¬ 
rien på anden hånd. 

Chaufføren havde fortalt, at han 
kørte mod Skagen med en defekt 
forlygte. Projektøren (oven på 
førerhuset?) blev taget i brug forat 
han kunne se noget (og måske og¬ 
så blive set?), men den blev imid¬ 
lertid drejet bort, hver gang et an¬ 
det køretøj nærmede sig, for ikke 
at blænde føreren af dette køretøj! 

Kunne dette være forklaringen 
på lysets bevægelse ud over ter¬ 
rænet, hvor det slukkedes i en tå- 
gestribe? 

Desværre ønskede chaufføren 
at være anonym, men forklaringen 
lød jo besnærende, og journalisten 
skrev en notits i sin avis, hvor han 
bad chaufføren kontakte SUFOI, så 
man kunne få mulighed forat sam¬ 
menholde beretningen med kvin¬ 
dens oplysninger. Dette er imidler¬ 
tid ikke sket, og hvis chaufføren 
(eller hans bekendte) skulle læse 
dette, vil vi kraftigt opfordre ham til 
at henvende sig til SUFOI. Det kan 
ske på tlf. 08-163319, eller via brev 
til SUFOI, postboks 6 2820 Gentof¬ 
te, og vi respekterer selvfølgelig 
ønsket om at bevare anonymiteten. 

— Bl.a. ønsker vi svar på spørgs¬ 
mål som: 

— hvordan kunne chaufføren 
flere gange køre tæt op bag 
kvindens bil, for i næste øje¬ 
blik at ligge 2—300 meter 
bagude — og omvendt? 

— Hvad er forklaringen på, at ly¬ 
set/lastbilen kunne følge 
kvinden med 130 km i timen 
— og hvorfor? 

— Hvorfor blev projektøren ikke 
drejet bort ved mødet med 
bussen fra Skagen til Frede¬ 
rikshavn? 

— Hvorfor blev det blændende 
lys ikke drejet bort, når last¬ 
bilen var helt tæt bag 
kvinden? 

— Kvinden omtalte kun ét lys i 
lav højde. Hvor på lastbilen 


var den drejelige projektør 
monteret, og hvorfor så kvin¬ 
den ikke to lys samtidig? 

— Kan chaufføren forklare, hvor¬ 
for kvinden ikke så silhouet- 
ten af en stor lastbil i det kla¬ 
re vejr? 

— På hvilken dato og hvilket 
tidspunkt kørte chaufføren 
denne tur? 

Det skulle være klart, at chauf¬ 
førens hidtidige oplysninger ikke 
er tilstrækkelige til at forklare den 
første observation. Indtil vi hører 
nærmere, må vi således fortsat be¬ 
tragte sagen som uopklaret. 

Skulle evt. oplysninger komme 
frem, vil vi selvfølgelig vende til¬ 
bage til begge observationer her i 
bladet. □ 


DET STOD I UFO-NYT 

for 20 år siden 


Under denne overskrift er det min mening at bringe klip fra gamle numre 
af UFO-NYT. Klippene, der vil dække både dansk og udenlandsk stof, 
bliver bragt uden nogen form for kommentarer. 

Tanken med disse klip er bl. a. at vise, hvad der rørte sig på UFO- 
fronten for 20 år siden, og de behøver på ingen måde at dække det, 
SUFOI står for i dag. Jørgen Bengtvig. 


UFO jaget af Air Force 
- afsløret af NICAP 

Radarbekræftelse på en dramatisk 
UFO-jagt er modtaget af NICAP- 
hovedkvartererne. Hændelsen fandt 
sted i sommeren 1958 tæt ved en 
af de sydvestlige Air-Force baser. 

Ifølge en AF-radarekspert på ba¬ 
sen blev to jetjagere ledet ind på 
to ukendte objekter, som fløj ved 
siden af hinanden. Da den ene af 
jagerne forsøgte at komme tæt ind 
på dem, forsvandt det ene UFO fra 
radarskærmen for hurtigt at kom¬ 
me til syne igen bag den første jet¬ 
jager. (Denne forsvinden og til¬ 
synekomst — forklarede radareks¬ 


perten — skyldtes UFOens accele¬ 
ration ud af radarstrålens række¬ 
vidde og sagtnen af farten igen på 
et nyt sted, hvor radarstrålen kun¬ 
ne ramme den). 

Medens denne UFO for opad 
bag jetjageren, ændrede pilot nr. 1 
sin kurs og forsøgte atter at kom¬ 
me tæt på. Ligesom før forsvandt 
hans bytte hurtigt uden for række¬ 
vidde. Under disse manøvrer blev 
begge jetjagerne og UFOen nøje 
fulgt af AF-radareksperten på jor¬ 
den. 

Efter disse to forgæves forsøg 
vendte jetpilot nr. 1 tilbage for at 
ledsage sin kammerat, der havde 
haft samme vanskeligheder med 


Noter: 

1) Der var nu gået et par minutter siden 
mødet med bilen med det lange lys 
tændt. 

2) Sønnen var i øvrigt på det tidspunkt 
af den opfattelse, at det virkelig 
drejede sig om en bilist. 

3) Datteren, som observerede direkte 
ud gennem bagruden, mente, at ly¬ 
set var forholdsvis »skarpt«. 

4) Moderen så ikke på lyset, mens det 
forsvandt. 

5) Støjen fra deres egen motor kunne 
muligvis overdøve en evt. bagved¬ 
kørende bil. 

6) Moderen kunne ikke sige, om lyset 
skiftede position, når hun ikke så i 
spejlet. 

7) På intet af strækningen blev de 
overhalet af trafikanter. 



det andet UFO. Et øjeblik efter så 
pilot nr. 1 sig tilbage og opdagede, 
at det andet mystiske objekt atter 
fulgte efter ham. — Fast besluttet 
på ikke at tabe det af syne denne 
gang vendte han rundt med en ha¬ 
stighed, der var nær lydens. Men 
inden han havde afsluttet sit drej, 
gik det ukendte plan ind i en næ¬ 
sten lodret stigning. 

— På basen registrerede radar¬ 
eksperten UFOens tredje flugt. En 
lignende forsvinden af det andet 
objekt konstaterede pilot nr. 2. 

Komplet udmanøvreret gav de 
skuffede piloter til sidst op og 
vendte tilbage til deres base. 

UFO-NYT maj I juni 1961. 

OBSERVATIONER 


Undervands-UFO 
forskrækker ægtepar 

Af Frank Lerbæk 


Det sker ofte, at SUFOI først får kendskab til en ob¬ 
servation flere år efter at den er gjort. — I mange til¬ 
fælde drejer det sig om spændende og interessante 
begivenheder, der har brændt sig så fast i observa¬ 
tørernes hukommelse, at de med temmelig stor nøj¬ 
agtighed kan genfortælle deres oplevelse. 


Det tilfælde, jeg her skal berette 
om, drejer sig om et lægeægtepar 
fra Faaborg på Fyn, der havde de¬ 
res livs oplevelse ved et møde med 
fremmede og uforklarlige objekter. 

Tommy Christensen og under¬ 
tegnede besøgte i marts måned 
ægteparret i deres hyggelige hjem 
i Faaborg, hvor vi i løbet af ca. 2 
timer fik deres usædvanlige hi¬ 
storie. Oplevelsen var underbygget 
af et personligt brev til en datter, 
hvori fru X fortæller om deres 
fantastiske oplevelse. — Datteren 
har senere returneret brevet til 
forældrene, som siden har gemt 
det som en slags »minde« om be¬ 
givenheden. 

Hændelsen, der på flere punkter 
er ret usædvanlig, bliver nok ikke 
opklaret til bunds foreløbig, så vi 
må blot i første omgang konklu¬ 
dere, at det drejer sig om et uiden¬ 
tificeret objekt, klassificeret som 
en såkaldt C.E. 1-observation. 

Der forestår en del undersøgel¬ 
ser inden en endelig konklusion. 
Skulle der således opstå nye mo¬ 
menter i sagen i form af tilsvaren¬ 
de observationer andre steder, vil 
vi i en senere artikel vende tilbage 
til denne sag. 

Ægteparret har selv, via en be¬ 
kendt, der er hjemmeværnsmand, 


underrettet Efterretningstjenesten, 
men herfra har man aldrig fået en 
forklaring. Dette skyldes nok, at de 
fra denne instans ikke har nogen 
rimelig mulighed forat fremsætte 
en fornuftig forklaring. 

I SUFOI må vi som sagt også ind¬ 
rømme, at vi indtil videre må over¬ 
lade begivenhederne til læsernes 
bedømmelse, da det må erkendes, 
at vi heller ikke har en exakt for¬ 
klaring på følgende spændende 
oplevelse: 

Det var en augustaften i 1977 — 
og det blev for ægteparret fra Fyn 
en aften, de sent vil glemme. — En 
dejlig sejltur i motorbåd til øen 
Avernakø i det sydfynske øhav 
skulle om aftenen ende i noget af 
et mareridt. 

Ved 21.30-tiden gik ægteparret 
om bord i deres motorbåd, der var 
udstyret med en dieselmotor, for 
at begive sig på den cirka 8 km 
lange hjemtur. Mørket var ved at 
falde på, og da de skulle passere 
et vanskeligt farvand med rev og 
til tider små vanddybder, iførte æg¬ 
teparret sig redningsveste. Fami¬ 
lien på øen udtrykte bekymring 
over, at de ville sejle hjem i mørke 
og tilbød dem at overnatte på øen. 
Men ægteparret sagde nejtak til til¬ 


budet, de var opsat på at sejle 
hjem og gjorde deres forberedel¬ 
ser til hjemturen. Havde de imid¬ 
lertid vidst, hvilke oplevelser de 
skulle blive udsat for, inden de 
nåede hjem, var de sandsynligvis 
blevet på øen til næste dag. 

Ægteparret var kendt med turen 
og satte straks kursen mod kosten 
øst for Bjørnø. Efter passage af 
denne kost blev kursen sat til 
360° (nord). Når man så var halv¬ 
vejs mellem Bjørnø og Fyn, skulle 
der herefter styres en nord-vestlig 
kurs eller direkte mod lysene i 
Faaborg, så ville man automatisk 
passere lige igennem det smalle 
»Grydeløb« ved Katterød Rev. 

Fru X, der sad ude i forstavnen 
for at holde udkig, blev imidlertid 
lidt senere klar over, at man måtte 
være uden for kursen, da lysene 
fra Faaborg var for langt til venstre, 
og hun varskoede straks sin mand 
om dette. Han stod i styrehuset og 
lyste på kompasset med en lom¬ 
melygte og kunne blot konstatere, 
at de var på ret kurs. Ægteparret 
bliver enige om at de hellere må 
holde denne kurs, da lysene inde 
fra land kan snyde. — Pludselig får 
de øje på to lys inde under land 
ved Katterød Rev. Lysene ser ud 
til at være under vandet. Farten 
sættes ned på båden, og nu ser 
observatørerne, at lysskærene flyt¬ 
ter sig og at de nu begge kommer 
op til overfladen; 2 stærkt lysende 
kugler med en slags periskop oven¬ 
på. 

Ægteparrets første tanke er, at 
det må være en form for fjern¬ 
styret kamera — spionage måske. 
Det ene objekt forsvinder ret hur¬ 
tigt igen, men det andet forfølger 

båden. Undervandsobjektet kom¬ 
mer pludselig op til overfladen og 
sender en kraftig lysstråle mod 
observatørerne fra en projektørlig¬ 
nende genstand ovenpå objektet. 
Observatørerne anslår objektet, der 
er ovalt, til at være ca. 1,5 m på den 
længste led. 

Forskrækkelsen over objekter¬ 
nes tilsynekomst samt det stærke 
lys får et øjeblik ægteparret til at 
miste orienteringen, og de løber på 
grund med båden. 

I første omgang tager hr. X op¬ 
levelsen forholdsvis roligt, og de 
får rokket båden fri af grunden og 
fortsætter langsomt sejladsen. Men 
nu virker roret ikke, og båden bliver 
ligesom »tiltrukket« af en usynlig 
kraft. 

Objektet retter nu igen et kraf¬ 
tigt lys mod båden og ægteparret, 
og i flere minutter føler de sig fuld¬ 
stændigt blændet af dette stærke 
lys. — Lyset slukkes pludseligt 
igen, og objektet bevæger sig nu 
væk fra båden med stor fart i ret¬ 
ning af Bjørnø. Farten var flere 
gange en speedbåds, fortæller æg¬ 
teparret. Objektet vender et øjeblik 
efter igen tilbage til båden, og fru 
X tror, at det har til hensigt at tor¬ 
pedere og eventuelt kæntre bå¬ 
den. De er nu begge rædselslagne, 
og fru X vil springe overbord, men 
manden får hende dog forhindret 
i dette. 

Objektet gik nu bag om båden, 
hvor det blev liggende et øjeblik 
forså pludselig igen at oplyse hele 
båden kraftigt. Lyset slukkedes 
igen, og objektet fulgte derefter 
båden på vej ind mod Faaborg. 
Lige inden ægteparret nåede hjem, 
forsvandt objektet. 

Observatørerne fortøjede båden 
kl. 23.40 og gik temmelig oprevne 
i land efter deres hidtil mest dra¬ 
matiske sejltur, der egentlig kun 
skulle have varet ca. 40 minutter, 
men som i stedet kom til at vare 
mere end to timer. 


Til slut skal lige nævnes, at en 
mand fra Faaborg, der samme nat 
som ovennævnte observation skul¬ 
le op i et »lovligt ærinde«, så et 
stort, rundt og stærkt lysende ob¬ 
jekt over Bjørnø. — Om de to uaf¬ 
hængige observationer har noget 
med hinanden at gøre, kan der kun 
gisnes om. 



Den fuldt optrukne streg angiver bådens kurs. Den stiplede objekternes. Ved (1) gik båden 
på grund. Ved (2) blev man atter belyst af objektet, og ved (3) så ægteparret endelig under¬ 
vandsobjektet forsvinde. 


UFO-NYT 3/81 31 












ANALYSE _ 

Danske rapporter 1978 

Af Per Andersen 


Nu foreligger den endelige opgørelse over de rap¬ 
porter, der indkom til SUFOI for 1978. Vi bringer 
her en oversigt over rapporterne og kikker bl.a. 
nærmere på satellit-undergangen nytårsaften 1978. 


Tendensen fra 1977, hvor vi opleve¬ 
de et stærkt dalende antal indbe¬ 
retninger til Skandinavisk UFO In¬ 
formation, holdt sig også igennem 
året 1978. Der indkom til SUFOI 
kun 342 indberetninger om obser¬ 
vationer i 1978 (incl. de beretnin¬ 
ger, vi kunne forklare som kendte 
fænomener). Dog drejer90 af disse 
sig om undergangen af det øverste 
trin af den sovjetiske satellit Cos- 
mos 1068 nytårsaften 1978. Ser vi 
et øjeblik bort fra disse 90, er der 


altså kun 252 indberetninger tilba¬ 
ge, og dette er et fald på cirka 33% 
i forhold til 1977. 

Det lykkedes os at identificere 
en stor del af de observationer, 
folk fortalte til os i 1978. Forklarin¬ 
gerne rækker lige fra enkelte 
»practical jokes«, hvor folk sim¬ 
pelthen har forsøgt at gøre grin 
med vores arbejde, og til astrono¬ 
miske genstande som stjerner og 
planeter. Af figur 1 fremgår forde¬ 
lingen af rapporterne i detaljer. 


Gruppen »manglende data m.v.« 
dækker over alle de observationer, 
som vi ikke positivt har kunnet 
identificere, men som må formo¬ 
des at kunne identificeres, hvis f. 
eks. flere oplysninger havde været 
til rådighed. 

Alt i alt bliver der — når vi træk¬ 
ker de identificerede og rapporter¬ 
ne med manglende data fra — kun 
16 observationer tilbage, som vi vil 
betegne som UFO-observationer. 
Dette er et fald på over 82% i for¬ 
hold til 1977, hvor der var 90 sådan¬ 
ne UFO-rapporter. 

UFO-rapporterne, såvel som de 
øvrige rapporter, er blevet behand¬ 
let ved hjælp af elektronisk data¬ 
behandling af SUFOIs projekt 
UFODATA, og vi vil i det følgende 
se lidt nærmere på nogle af de re¬ 
sultater, der fremkom under denne 
databehandling. 


UFO-rapporterne 

Som nævnt er der i vores arkiv kun 
16 såkaldte UFO-rapporter fra 
1978. Dette udgør et så lille mate¬ 
riale, at det er sparsomt, hvad vi 
med dem som grundlag kan analy¬ 
sere. Men lad os i hvert fald se på, 
hvordan de 16 observationer forde¬ 
ler sig i de traditionelle observa¬ 
tions-kategorier. Dette fremgår af 
figur 2. Som det ses er 3/4 af UFO- 
rapporterne »ordinære observatio¬ 
ner uden detaljer«, dvs. UFO-obser¬ 
vationer, hvor fænomenet har be¬ 
fundet sig på en afstand større end 
200 meter, og hvor en detaljeret 
form ikke har kunnet observeres. 
Den sidste fjerdedel af rapporterne 
omhandler »nærobservationer af 1. 
grad«, dvs. UFO-fænomener, der 
har befundet sig inden for en af- 


ANTAL IND BERETN IN GER TIL SUFOI_342 

-j- opklaret som »practical jokes« 2 

- opklaret som fly 36 

- 5 - opklaret som satellit 55 

- 5 - opklaret som planet 11 

-h opklaret som ballon 3 

-i- opklaret som meteorologisk fænomen 1 

-5- opklaret som meteorit (stjerneskud) 29 

-5- opklaret som satellit-undergang 90 

h- opklaret som stjerne 8 

-s- opklaret som nødblus m.m. 2 

-s- andet identificeret 11 

-;- manglende data m.v.___78 


UIDENTIFICERET EFTER UNDERSØGELSE (UFOer) 16 


Fig. 1. Fordelingen af samtlige indberetninger t il SU FOI for året 1978. 

stand af 200 meter fra observa¬ 
tøren. 

En af de mest interessante UFO- 
observationer fra 1978 stammer fra 
området omkring Næstved på Syd¬ 
sjælland. Her kommer observatø¬ 
ren kørende i bil sammen med sin 
datter omkring kl. 19.45, den 6. 
marts 1978, da de oplever et under¬ 
ligt fænomen. Observatøren be¬ 
retter: 

»Just som vi passerede den lille 
bakketop umiddelbart før gården, 
blændede jeg uvilkårligt ned for et 
modgående lys. Jeg blev imidlertid 
hurtigt klar over, at det ikke var et 
køretøj, men derimod et ca. 1 1/2 
meter stort gyldent lys foran et træ 
i vejkanten på tværvejen. Det virke¬ 
de som en meget stor fyrværkeri¬ 
sol ophængt midt på stammen. I 
midten så den ud til at være fast — 
ellipseformet — nærmest som Piet 
Heins superellipse, lysende som 
hvidglødende metal, medens peri¬ 
ferien af den spruttede og gnistre¬ 
de i en mere rødgylden farve. Den 
lyste ikke særlig meget op i land¬ 
skabet, men træstammen bag den 
var klart oplyst, den virkede nær¬ 
mest fosforagtig med et gulligt- 
grønt skær, både op mod grenene 
og ned mod roden. Da vi først fik 
øje på objektet har afstanden vel 
været ca. 75 meter. Vi kørte ikke 
ret stærkt — 30-40 km/t — og jeg 
accelererede i hvert fald ikke ned 
mod objektet; men pludselig, hurti¬ 
gere end jeg kunne blinke med øj¬ 
nene, var genstanden væk! Jeg vil 
tro, at afstanden da har været 10— 
15 meter. Hele tildragelsen varede 
max. 10 sekunder.« 

Træet blev naturligvis grundigt 
undersøgt efter hændelsen, både 
samme aften og senere i dagslys. 
Der blev hverken på træet eller i 
umiddelbar nærhed fundet noget 
som helst spor af hverken noget 
usædvanligt eller noget, der kunne 
forklare hændelsen. Der var altså 
med bestemthed ikke tale om en 
fyrværkerisol eller lignende. Ob¬ 
servationen er stadig uopklaret. 
Ønsker man at læse mere om den¬ 
ne hændelse, er den udførligt om¬ 
talt i UFO-NYT nummer 3 fra 1978. 

Yderligere analyser af de 16 
UFO-observationer er som sagt 
meningsløst på grund af det ringe 
antal; så vi vil i stedet gå videre 
med at se på en af de forklarede 
hændelser fra 1978, nemlig satel¬ 
lit-undergangen nytårsaften. 



Antal Pct 

Fænomener uden 

detaljer 12 75% 

Fænomener med 

detaljer 0 0% 

Radar/visuel 

observation 0 0% 

Nærobservation 

af 1. grad 4 25% 

Nærobservation 

af 2. grad 0 0% 

Nærobservation 

af 3. grad 0 0% 

Ialt 16 100% 


Fig. 2. Type-fordeling for de danske UFO-observationer fra 1978. 


Fig. 3. Det superelliptiske lys observeret 6. marts 1978. 

Observations - 



tidspunkt 

Antal 

Pct. 

19.55 

1 

1,5% 

20.00 

41 

60,3% 

20.01 

1 

1,5% 

20.02 

2 

2,9% 

20.05 

10 

14,7% 

20.06 

1 

1,5% 

20.07 

2 

2,9% 

20.08 

2 

2,9% 

20.10 

4 

5,9% 

20.15 

3 

4,4% 

20.18 

1 

1,5% 

uoplyst 

22 

— 


1 alt 90 

100 ,0% 


Fig. 4. Observationstidspunktet ved 90 beretninger om satellitundergangen. 


Nytårsaften den 31. december 1978 

Da det først kom til vores kend¬ 
skab, at der var observeret et mær¬ 
keligt fænomen nytårsaften ved 
otte-tiden, kom vi umiddelbart til 
at tænke på nytårs-fyrværkeri, der 
jo tidligere har givet anledning til 
indberetninger. Men det skulle 
hurtigt vise sig at være noget helt 
andet. 

Vi skal her ikke gå ind i detaljer¬ 
ne omkring opklaringsarbejdet, 
men blot nævne, at man bl.a. ved 
»Royal Aircraft Establishment« i 
England holder rede på satellitun¬ 
dergange. Herfra fik vi oplyst, at 
det observerede måtte have været 
et rakettrin fra den sovjettiske sa¬ 
tellit Cosmos 1068, der genindtråd¬ 
te i Jordens atmosfære over Tysk¬ 
land. Satellit-undergangen blev ob¬ 
serveret fra Skotland, flere steder i 
Tyskland og som sagt fra Danmark. 
Endvidere blev der i Tyskland fak¬ 
tisk fundet et brudstykke af raket¬ 
trinnet, der var kommet ned i hel 
stand — et »lille« stykke på om¬ 
kring 10 kg og med længden 1,10 
meter! 

Fra Danmark har vi optegnet 90 
beretninger om denne undergang, 
og vi vil her vise et par statistikker 
fra analysen af disse 90 observa¬ 
tioner. Det er nemlig vigtigt også 
at analysere de opklarede fæno¬ 
mener for på den måde at sammen¬ 
holde observatørernes indtryk med 
de faktiske omstændigheder. Der¬ 
ved opnår vi et bedre kendskab til 


folks måde at opfatte naturlige fæ¬ 
nomener på himlen på, og vi er der¬ 
med langt bedre rustet til vores 
fremtidige arbejde med rapporter 
og indberetninger. 

De 90 danske observationer af 
satellit-nedfaldet stammer hoved¬ 
sagelig fra Vestjylland, især fra 
området omkring Herning og Hol¬ 
stebro. Således stammer ca. 17% 
fra postnummerområdet 6000— 
6999, ca. 81 % fra området 7000— 
7999 og ca. 2% fra postnumrene 
8000—8999. Grunden til, at det 
især er herfra observationerne 
stammer, er ganske simpelt vejret. 
Det viser sig, at der stort set kun 
var skyfrit i dette område på det på¬ 
gældende tidspunkt. Havde det 
været skyfrit over hele Danmark, 
var der måske kommet flere hun¬ 
drede indberetninger til SUFOI fra 
folk, der havde observeret fæno¬ 
menet — og det kan vores Alarm¬ 
central så være glade over, at der 
ikke gjorde! 

De observationstidspunkter, 
folk har angivet til os, fremgår af 
figur 4. Som det ses fordeler de 
sig over tidsintervallet fra kl. 19.55 
til kl. 20.18, med hovedvægten — 
omkring halvdelen — kl. 20.00. 
Men fordi så mange angiver tids¬ 
punktet til kl. 20.00, behøver dette 
ikke nødvendigvis at være det nøj¬ 
agtige observationstidspunkt. Der 
er nemlig altid usikkerheden ved 
observatørernes tidsangivelser at 
tage i betragtning. Mange perso¬ 


ner vil sige »klokken otte« når tids¬ 
punktet ligger inden for, lad os si¬ 
ge, fra kl. 19.50 til kl. 20.10. De har 
nemlig ikke nødvendigvis kikket på 
uret på observationstidspunktet, 
og i stedet husket tidspunktet som 
»omkring otte«. 

Den eneste anden større gruppe 
af tidsangivelser falder klokken 
20.05, og det, sammenholdt med 
de øvrige angivelser, får os til at 
slutte, at det rigtige observations¬ 
tidspunkt må have været klokken 
20.05 + /- 3 minutter. Altså imellem 
kl. 20.02 og kl. 20.08. Dette stem¬ 
mer også overens med de oplys¬ 
ninger, der er modtaget fra eng- 
land angående satellit-under¬ 
gangen. 

Nu kan vi imidlertid se, at de op¬ 
lyste observationstidspunkter har 
yderpunkterne kl. 19.55 og kl. 
20.18. Dette bekræfter nok en gang 
vores erfaring, at selv om to obser¬ 
vatører angiver to vidt forskellige 
observationstidspunkter (f.eks. kl. 
19.55 og kl. 20.18), så kan de — med 
usikkerheden taget i betragtning — 
faktisk godt have observeret det 
samme fænomen på samme tids¬ 
punkt. 

Hvis vi kikker på observationer¬ 
nes varigheder, så spænder de lige 
fra omkring 5 sekunder og til 5 mi¬ 
nutter. Dette er også naturligt, for vi 
må tænke på, at ikke alle observa¬ 
tører har set fænomenet i hele dets 
tidsudstrækning. Nogle vil naturlig¬ 
vis kun have observeret satellitten 
på den sidste del af dens bane igen¬ 
nem atmosfæren, og de vil dermed 
have en relativ kort observationstid. 
De fleste observatører har angivet 
omkring 1—2 minutter som varig¬ 
heden. Tager man i betragtning, at 
de fleste personer i en sådan situa¬ 
tion oplever tiden som noget længe¬ 
re, end den i virkeligheden er, så får 
vi nok en mere realistisk varighed på 
omkring 15-30 sekunder (hvilket fak¬ 
tisk er lang tid). 

Vender vi os mod fænomenet 
som sådant, ja så viser det sig, at 
langt de fleste — omkring 69% — 
har oplevet fænomenet som et en¬ 
kelt objekt, omkring 25% af obser¬ 
vatørerne har opfattet det som fra 2 
til 11 objekter i klynge, og endelig er 
derved 7% af indberetningerne ikke 
oplyst noget om antallet af observe¬ 
rede objekter. Dette stemmer gan¬ 
ske godt overens med et rakettrin, 
der bevæger sig ind i atmosfæren i 
ét stykke og som et stykke nede i 

atmosfæren sprænges i flere styk¬ 
ker, der hver for sig brænder op 
(undtagen åbenbart de enkelte, der 
kom ned uden at være brændt helt 
op). 


Form og farve 

Hvordan så fænomenet så ud? Ob¬ 
servatørernes opfattelse af fæno¬ 
menets form fremgår af figur 5. 
Størstedelen, dvs. halvdelen af ob¬ 
servatørerne, har oplevet fænome¬ 
net som et lys med en hale. De øvri¬ 
ges angivelser varierer fra rundt, 
overellipsen til det aflange. Selv om 
mange altså har fået fat i, hvad der 
kan betegnes som fænomenets 
»rigtige udseende«, viser et nærme¬ 
re studium af de enkelte beskrivel¬ 
ser, at der er enkelte, der i den 
kortetid der var til rådighed under 
observationen, ikke har opfattet 
det »rigtige udseende« eller har 
ment at kunne se flere detaljer, 
end der faktisk har været at ob¬ 
servere. Vi skal altså igen være 
på vagt ved observatørers angi¬ 
velser af et observeret fænomens 
udseende. 

Til sidst kan vi se på de observe¬ 
rede farver. Disse fremgår af figur 6. 
Heraf fremgår det, at fænomenet 
hovedsagelig er oplevet som hvidt 
eller med forskellige farver. Men der 
er dog også observatører, der har 
oplevet farven som blålig, grålig og 
endda sølvagtig. 

Dette må ikke betragtes, som om 
observatørerne ikke taler sandt; de 
har faktisk oplevet fænomenet — 
formen, farven m.v. — på den måde 
de beretter. Men det menneskelige 
øje og den menneskelige hjerne er 
sådan indrettet, at vi ikke altid får 
— eller kan få — det korrekte ind¬ 
tryk af et oplevet fænomen. Studiet 


Hele årgange af 
UFO-NYT til salg: 


1965:18,00 kr. 
1966:18,00 kr. 
1967:18,00 kr. 
1968: 20,00 kr. 
1969: 20,00 kr. 
1970: 20,00 kr. 
1971:25,00 kr. 
1972: 25,00 kr. 


1973: 30,00 kr. 
1974: 30,00 kr. 
1975:35,00 kr. 
1976: 45,00 kr. 
1977:45,00 kr. 
1978: 45,00 kr. 
1979: 65,00 kr. 
1980: 65,00 kr. 


Kan sælges årgangsvis. 
Venlig hilsen Kielgast, Bakke- 
vej 18, 9400 Nørresundby. 



Antal 

Pct. 

Punktlys 

14 

17,9% 

Rundt 

8 

10,3% 

Ellipse 

6 

7,7% 

Aflang 

10 

12 ,8% 

Dråbe 

1 

1,3% 

Lys med hale 

39 

50,0% 

Uoplyst 

12 

— 


1 alt 90 

100 ,0% 









Fig. 5. Formen ved beretningerne om satellitundergangen. 




Antal 

Pct. 

Hvidlig 


20 

45,5% 

Rødlig 


6 

13,6% 

Gullig 


2 

4,5% 

Blålig 


1 

2,3% 

Grålig 


1 

2,3% 

Sølvagtig 


3 

6 ,8% 

Flere farver 


10 

22,7% 

Andet 


1 

2,3% 

uoplyst 


46 

— 


Ialt 

90 

100 ,0% 


Fig. 6. Farverne angivet i de 90 indberetninger. 


af disse menneskelige mekanismer 
kaldes i fagsprog for perceptions¬ 
psykologi. Men det vil føre for vidt 
at komme nærmere ind på emnet 
perceptions-psykologi her. 

Afslutning 

Hermed afsluttes en kort gennem¬ 
gang af de observationer fra 1978, 


der er kommet til vores kendskab. 
Ønsker man at læse om en til¬ 
svarende analyse af rapporterne fra 
1977, henvises der til UFO-NYT 
nummer 5 fra 1980, side 184. 

I et kommende nummer af bladet 
vil vi gøre nærmere rede for de ind¬ 
komne rapporter fra året 1979 — 
mere herom senere. □ 

INTERVIEW 


Nærkontakten er sagens 
kerne... /2 


1. del af UFO-NYT’s interview med SUFOI’s afgåede formand 
Flemming Ahrenkiel (FA) blev bragt i UFO-NYT nr. 2/81. Sam¬ 
talen dér drejede sig bl.a. om emner som SUFOI’s nye struktur, 
det nye UFO-NYT samt om den mulige årsag til den skepsis, 
hvormed den etablerede videnskab møder hele UFO-problema- 
tikken. 

I denne 2. del af interviewet berøres nærobservationernes 
betydning, SUFOI’s stillingtagen til UFO-problemet samt nogle 
løse ideer om selve UFOerne. 


Nærkontakt-tilfældene 

SP: Hvilke typer UFO-observatio- 
ner — hvis vi ser på de 6 Hynek- 
grupper— mener du er de væsent¬ 
ligste, eller foretrækker du at be¬ 
skæftige dig med? Og hvorfor? 

FA: De radar-visuelle observatio¬ 
ner og nærkontakt-tilfældene. De 
første fordi man her har den men¬ 
neskelige observation understøt¬ 
tet af en registrering på et målein¬ 
strument. Kontakttilfældene fordi 
jeg mener, at det er her, man har de 
bedste chancer forat finde løsnin¬ 
gen på hele UFO-problemet. 

I de tilfælde, hvor et UFO både re¬ 
gistreres af et vidne og f.eks. på en 
radarskærm, får man både det vi¬ 
suelle, subjektive indtryk af udse¬ 
ende, bevægelsesmåde, lys og far¬ 
ver samt den objektive radarregi¬ 
strering, der — foruden at kunne 
bekræfte det visuelle indtryk — 
kan afsløre hastigheder, størrelser 
og afstande til det sete. Endelig er 
den radar-visuelle observation — 
hvis den er god — et vægtigt bevis 
på fænomenets réelle eksistens. 

Vi står jo i en lidt barok situation: 
på den ene side at skulle prøve at 
analysere og katalogisere opnåede 


UFO-data, og på den anden side 
samtidig at skulle argumentere for, 
at det, man undersøger, overhove¬ 
det eksisterer. 

SP: Og nærkontakt-tilfældene? 
Rummer de løsningen? 

FA: Ja — trukket hårdt op vil jeg 
mene, at i nærkontakttilfældene 
har vi den eneste mulighed for at 
finde frem til fænomenets kerne. I 
nærkontakttilfælde af 2. og 3. grad 
er vi så tæt inde på livet af UFO 
erne, som det er muligt. Til den sid¬ 
ste gruppe regner jeg også de så¬ 
kaldte kontakttilfælde, hvor vidner 
påstårat have kommunikeret med 
UFOnauter, at have været inde i 
objekterne eller endda have været 
bortført eller kidnappet for kortere 
eller længere tid af UFOnauterne. 
Vi burde i disse tilfælde have de 
bedste muligheder for at opnå væ¬ 
sentlige data, der ved en efterføl¬ 
gende analyse og bearbejdning 
kunne gøre os bare lidt klogere. 

SP: Men de data har vi øjensynlig 
endnu ikke fået, trods adskillige 
tilfælde å la Betty og Barney Hiil 
og Travis Walton. Tilfælde, hvor de 


pågældende personer — ifølge de¬ 
res egne påstande — opholdt sig i 
mange timer inden i et UFO og 
derfor burde have set masser af 
ting og sager, der kunne være af in¬ 
teresse både for UFOIoger og vi- 
denskabsmænd. 

FA: Nej, vi har ikke fået disse data, 
og det skyldes bl.a. det paradoks, 
at det så godt som altid er perso¬ 
ner uden særlig uddannelse, der 
har været indblandet i disse tilfæl¬ 
de. Groft sagt: hvad forstand har 
en husmoder på astronomi eller 
avanceret rumfartsteknologi, hvad 
forstand har en tømmerhugger el¬ 
ler fisker på gravitationsteori, 
kvantemekanik eller mikroelektro¬ 
nik etc. etc. De pågældende har ik¬ 
ke en chance for at give en infor¬ 
mativ, teknisk beskrivelse af de 
ting, de bemærkede eller oplevede 
i UFOet. Måske kan vi, hvis oplys¬ 
ningerne fra mange af disse »kid¬ 
napningshistorier« kombineres, 
finde en sammenhæng, en rød 
tråd, eller et gran af sandhed, der 
kan vise sig at være uvurderlig in¬ 
formation. Vi har desværre endnu 
ikke oplevet, at diverse professorer 
indenfor kernefysik, astronautik, 
rumfartsteknologi etc. er blevet 
shanghajet til en sightseeing-tur i 
et UFO. 

SP: Alligevel mener du, at det med 
tiden vil være muligt at hente vær¬ 
difulde oplysninger ud af nærkon- 
takt-og kontakttilfældene? 

FA: Ja, bl.a. fordi vi — og her me¬ 
ner jeg ikke specielt SUFOI, men 
UFO-forskningen på globalt plan 
— er blevet dygtigere til at under¬ 
søge disse tilfælde, dygtigere til at 
sortere skidt fra kanel og dygtigere 
til at trække oplysninger ud af de 

personer, der har været indblandet 
i kontakttilfældene. Kontaktperso¬ 
ner — å la Hill-parret og Travis 
Walton — har i mange tilfælde vist 
sig at besidde væsentlig flere og 
mere detaillerede oplysninger om 
deres oplevelser, end de under 
normale omstændigheder kunne 
huske eller genfortælle. Ved hyp¬ 
nose under kyndig behandling er 
det muligt at få adgang til disse 
data i vidnernes ellers bortgemte 
hukommelse. Det bedste eksem¬ 
pel herpå er f.eks. oprulningen af 
hele parret Hill’s oplevelser under 
deres ufrivillige ophold i UFOet. 
Dog må man også ved denne meto¬ 
de være opmærksom på diverse 
faldgruber. Undersøgelser i USA 
har vist, at personer under hypno¬ 
se godt kan referere ret troværdige 
beskrivelser af deres ophold i 
UFOer — vel at mærke uden over¬ 
hovedet nogensinde at have været 
i et UFO! Hvis personen selv er 
overbevist om oplevelsens ægt¬ 
hed — den kan f.eks. være »an¬ 
bragt« under forudgående hypnose 
— vil han/hun genfortælle den ind¬ 
bildte oplevelse under hypnose¬ 
interviewet, og så er det, at UFO- 
forskerens viden, erfaring og dyg¬ 
tighed skal stå sin prøve: er histo¬ 
rien referat af en virkelig ople¬ 
velse? 

Er UFOerne rumskibe? 

SP: Ud fra det, du hidtil har sagt, må 
man næsten konkludere, at du selv 
er overbevist om, at UFOerne er re¬ 
gulære rumskibe fra andre civilisa¬ 
tioner? 

FA: Ja, det er jeg alt i alt tilbøjelig 
til at mene — men jeg bryder mig 
dog ikke rigtig om betegnelsen 
»rumskibe« i denne sammenhæng. 
De fleste tænker med dette ord 
næsten udelukkende på fartøjer å 
la Jens Lyn & Co.’s slanke rum¬ 
krydsere — blanke, strømliniede, 
armerede superraketter, der drøner 
gennem rummet, fra det ene sol¬ 
system til det andet, bogstavelig 
talt med foden på speederen og 
øjnene på et hurtigtdrejende spee¬ 
dometer. 

Jeg foretrækker betegnelsen 
»rumfartøj« eller slet og ret »objek¬ 
ter« eller »fartøjer«. Det er ikke kun 
pindehuggerier, for jeg forestiller 
mig, at disse fartøjer har egenska¬ 
ber og evner, som vi slet ikke tæn¬ 
ker på eller knap nok kan forestille 
os — når vi blot taler om »rumski¬ 


be«. UFOerne kommer måske fra 
andre verdener, andre solsystemer 
eller galakser, og overvindelsen af 
de afstande, der her bliver tale om, 
sker næppe ved blot at flyve uge 
efter uge, måned efter måned og 
så måske efter flere år at nå frem 
til det fnug, vi lever på her og nu. 
SP: — og afstandene er ikke millio¬ 
ner km, men millioner af lysår!! 
FA: Ja, nu har jeg jo allerede vovet 
mig et godt stykke ud i det speku¬ 
lative, så lad os bare tage et par 
skridt yderligere! Jeg kunne f.eks. 
forestille mig, at de — UFOnauter- 
ne — er i stand til at manipulere 
med både tid og rum, i det mindste 
som vi kender disse to begreber. 
Man kunne forestille sig et UFO gå 
op i kredsbane om sin hjemplanet 
Klass Alpha — i fartøjet foretager 
besætningen nogle indkodninger 
af rumkoordinater på objektets 
computer — der trykkes på en 
knap — og en brøkdel af et sekund 


senere befinder objektet sig på 
den ønskede, indkodede position, 
millioner af lysår fra hjemplaneten 
og måske netop lige uden for vor 
atmosfære. Teknikken bag dette 
hop og hvad der ligger mellem 
»start« og »stop« har jeg ikke fanta¬ 
si til at forestille mig — og det vil 
måske også overgå selv den mest 
løbske fantasi’s påfund! 

SP: Lad os et øjeblik gå tilbage til 
nærkontakt-tilfældene igen. Efter 
en tur på f.eks. 5000 lysår lander 
objektet et afsides sted på Jorden 
og sætter sig i kontakt med den 
første tilfældige forbipasserende 
- f.eks. husmoderen; det er jo det, 
vi bl.a. hører om! Udbyttet af en så 
lang rejse synes lidt magert? 

FA: Ja, og dermed er vi røget lige 
på hovedet ind i et af de andre 
paradokser i UFO-sagen. I mere 
end 30 år — hvis vi regner fra Ken¬ 
neth Arnolds observation i 1947 — 
har UFOerne svirret rundt i atmos- 


... i nærkontakttilfældene har vi den eneste mulighed for at finde frem til fænome¬ 
nets kerne. 

færen. De har haft alle mulige 
chancerfori den forløbne tid at ud¬ 
føre en detailleret kortlægning og 
analyse af alt, hvad der findes på 
denne jord — og uden at vi overho¬ 
vedet behøvede at have opdaget 
dem. Det ville måske have taget 
dem et par år at få alt kortlagt i de 
mindste detailler — fra Jordens 
kemiske sammensætning til de 
enkelte nationers særpræg, sprog 
og teknologiske kunnen. 

Alligevel berettes der den dag i 
dag om, at de går rundt og indsam¬ 
ler prøver, kigger på vegetation, 
dyr og mennesker — som om alt 
var nyt og ukendt for dem. 
Kontakttilfældene gør kun proble¬ 
met værre! Hver kontaktperson får 
øjensynlig sit eget budskab og sin 
egen version af, hvorfor UFOerne 
kommer her, og hvem UFOnauter- 
ne er. De fleste beretninger er ind¬ 
byrdes modstridende, og deres 
indhold giver just ikke indtryk af at 
stamme fra en avanceret og intel¬ 
ligent civilisation, der aflægger 
Jorden visit. 

UFOerne generer sagesløse bili¬ 
ster og naturvandrere, ødelægger 
landmænds marker med brænd¬ 
mærker, leger kispus med alt og 
alle. De opfører sig alt i alt — set 
med vore øjne — tåbeligt og ikke 
særlig rationelt! 

SP: Og hvad er så forklaringen 
på det? 

FA: Aner det ikke! Men nogle gan¬ 
ge spekulerer jeg på, om de sim¬ 
pelt hen tager gas på os — opfører 
et skuespil med os som naive til¬ 
skuere, men vel at mærke et skue¬ 
spil, hvor den egentlige handling 
foregår bag scenen, skjult for pub¬ 
likum. 

Tag et par tilfældige eksempler: 
UFOerne er sky og undgår al direk¬ 
te kontakt! Ikke desto mindre fin¬ 
der de på at flyve i lav højde og 
stoppe biler i massevis — de lader 
sig fotografere, de efterlader spor 
på jorden, de sejler langsomt hen 
over byområder og bliver set af 
masseraf mennesker. 

UFOerne kommer fra en teknisk 
fremskreden civilisation — allige¬ 
vel kontakter de hr. Menigmand og 
giver ham en teknisk røverhistorie, 
evt. et tåbeligt budskab, som selv 
et barn kan more sig over. 

Det kunne da tyde på, at de gør 
grin med os. Og næsten uancet 
hvor tæt om næsen vi har dem, så 


efterlader de aldrig det endegyldi¬ 
ge bevis på deres eksistens. 

SP: Med alle de observationer, der 
sker på årsbasis over hele Jorden, 
skulle man jo næsten formode, at 
der på et eller andet tidspunkt måt¬ 
te dukke et bevis op, som selv de 
argeste skeptikere måtte bøje sig 
for. Det mest oplagte tilfælde ville 
vel være et UFO med motorstop — 
et nedstyrtet UFO?? 

FA: Ja, nu foregriber vi begivenhe¬ 
dernes gang en smule, idet jeg er 
vidende om, at UFO-NYT netop vil 
tage problemerne omkring evt. 
nedstyrtede UFOer op. Jeg vil der- 


... nogle gange spekule¬ 
rer jeg på, om de (UFO¬ 
erne) simpelt hen tager 
gas på os — opfører et 
skuespil med os som 
naive tilskuere... 


for ikke gå nærmere ind på dette, 
men kun sige, at jeg i dag har fået 
sået tvivl i sindet angående stor¬ 
magternes viden om UFOerne. Jeg 
har hidtil været tilbøjelig til at me¬ 
ne, at de vidste forbistret lidt om 
UFOerne — at de faktisk ikke holdt 
oplysninger af væsentlig betyd¬ 
ning tilbage — og at historier å la 
Frank Scully’s fra halvtredserne 
om nedstyrtede UFOer taget i for¬ 
varing af det amerikanske forsvar 
var de rene skrøner og blålys. Jeg 
er ikke så sikker længere. Jeg vil 
ikke blive forbavset, hvis vi om 
nogle år får at vide, at amerikaner¬ 
ne — og russerne for den sags 
skyld også — i adskillige år har 
haft UFO-vrag og døde UFOnauter 
opmagasineret i al hemmelighed, 
og at man i den mellemliggende 
årrække har stået på hovedet for 
at finde frem til mekanikken i disse 
objekter. På den anden side tror 
jeg ikke, man har været i stand til 
at finde ud af så forfærdelig meget 
indtil dato. Havde man det, ville vor 
teknologiske udvikling — specielt 
inden for rumfarten — nok have 
taget en anden drejning inden for 
de sidste år. Man rejser næppe 


med diligence, hvis man har et su¬ 
personiskjetfly til disposition. 

Hvad mener SUFOI? 

SP: Hvad mener så SUFOI som or¬ 
ganisation om UFOerne - det sam¬ 
me, som du her har givet udtryk 
for?? 

FA: Nej, absolut ikke! Lad mig en¬ 
delig slå fast, at disse ideer og 
tanker, vi her har snakket om — bå¬ 
de »rumfartøjerne«, rejsemåder, 
skuespil og nedstyrtede UFOer — 
helt må stå for min egen reg¬ 
ning. SUFOI som organisation har 
ikke — hvis vi sætter sagen på 
spidsen — nogen officiel mening 
om UFOernes oprindelse, indhold 
eller lignende, og det ville vel hel¬ 
ler ikke være rimeligt at forvente 
en sådan, når man tager SUFOIs 
formålsparagraf i betragtning. Jeg 
vil måske få ørerne lidt i maskinen 
for en sådan udtalelse, men jeg 
tror den er ret realistisk. 

Det vi hidtil har snakket om, har jo 
primært været idéer, der ikke kan 
underbygges eller bevises her og 
nu — spekulationer, om man vil. 
Noget sådant kan en organisation 
som SUFOI ikke rigtig tillade sig. 
SUFOIs formål er — med begge 
ben solidt plantet på jorden — at 
indsamle og bearbejde så mange 
data om UFOer som muligt og ud 
fra disse data søge at give et bille¬ 
de af fænomenets egenskaber, ka¬ 
rakteristika og adfærd. Endemålet 
er et objektivt og videnskabelig 
uangribeligt bevis på disse tinge¬ 
sterseksistens! Derimod er der frit 
spil for den enkeltes flyvske teo¬ 
rier — der indtil videre må forblive 
temmelig subjektive — og de må 
være den enkeltes egen hovedpi¬ 
ne, så længe de ikke luftes under 
falsk flag — dvs. under foregiven¬ 
de af at være organisationens 
synspunkter. 

SP: Dvs. at meningerne i SUFOIs 
Repræsentantskab kan være ret så 
delte, når talen falder på, hvad der 
egentlig skjuler sig i eller bag 
UFOerne?? 

FA: Ja, selvfølgelig — og menin¬ 
gerne er da også forskellige. Tænk 
nu også på, at Repræsentantska¬ 
bet består af godt en snes forskel¬ 
lige mennesker, og det eneste, de 
umiddelbart — groft taget — har 
tilfælles, er en virkelig interesse 
og et levende engagement i fæno¬ 
menet UFOer. Naturligvis kan de 

ikke alle have den samme opfattel¬ 
se af et så mangesidet fænomen, 
som UFOerne reelt er. En sådan 
ensretning ville da også være 
uhyggelig. 

Men trods meningsforskelle i de¬ 
taillerne — f.eks. i spørgsmål som 
dem, vi her har vovet os ud i — så 
er vi i Repræsentantskabet alle 
enige om det overordnede formål 
for SUFOI — nemlig det i formåls¬ 
paragraffen anførte. Den findes 
på side 3 i UFO-NYT i den farve¬ 
de spalte — hvis nogen skulle væ¬ 
re i tvivl eller have overset den! 

SP: Så kunne man jo forvente, at 
der i Repræsentantskabet kunne 
opstå en slags »politiske« gruppe¬ 
ringer — findes der venstre- og 
højreorienterede UFOIoger? 

FA: Ja, det gør der sådan set, både 
inden for UFOIoger generelt over 
hele verden og derfor også i 
SUFOI. Jeg vil ikke betegne det 
som »politiske« grupperinger, — 
det går mere på, hvordan man tol¬ 
ker UFO-fænomenet og på, hvor 
langt man går i sine ideer og spe¬ 
kulationer. Der er mange nuancer 
mellem det yderste, konservative 
synspunkt — hvor man næsten ik¬ 
ke tillader andre spekulationer end 
dem, der umiddelbart bygger på rå 
data — over synspunktet, at alle 
UFO-observationer skyldes rumfar¬ 
tøjer fra fjerne civilisationer, og til 
de yderste, »venstreorienterede« 
synspunkter, hvor der opereres 
med en blanding af UFOer, para¬ 
psykologi og det underbevidste. 

Til slut... 

SP: Til sidst — hvilken UFO-forfat- 
ter har betydet mest for dig? 

FA: George Adamski! 


SP:-? 

FA: Dit ansigt er alle pengene 
værd! Og jeg vil æde min gamle 
hat på, at mange andre vil se lige 
så bestyrtede ud! 

Men lad mig forklare det lidt nær¬ 
mere, for svaret er faktisk ærligt 
ment. 

Jeg hørte første gang om UFOer — 
eller dengang flyvende tallerkener 
— i 1958 i forbindelse med en fami¬ 
liediskussion om emnet hos mine 
bedsteforældre. En ven af familien 
var på besøg og havde bl.a. med¬ 
bragt nogle eksemplarer af et lille 
tyndt blad, der hed »UFO-NYT«, 
samt en bog, der hed »Flyvende 


... SUFOI som organisa¬ 
tion har ikke — hvis vi 
sætter sagen på spidsen 
— nogen officiel mening 
om UFOernes oprindelse, 
indhold eller lignende... 


tallerkener er landet«. En af forfat¬ 
terne til denne bog var George 
Adamski. Jeg blev fascineret af 
diskussionen og det spændende 
emne, lånte bogen, læste den og 
tegnede abonnement på »UFO¬ 
NYT«. Og fra det tidspunkt har jeg 
været uhjælpeligt fanget i UFOer¬ 
nes fantastiske spind. Så det er 
faktisk takket været Adamski, at 
jeg kom ind i UFO-sagen og senere 
i SUFOI, med alt hvad det har med¬ 
ført på godt og ondt — og det har 
været en tid, som jeg nødigt ville 


have undværet, og heller ikKe i dag 
gerne slipper. 

Og det pudsige er, at så godt som 
alle danske »UFO-veteraner« har 
oplevet det samme, er blevet akti¬ 
veret dengang af Adamski og hans 
idéer (det var primært dem, der 
blev ført frem herhjemme den¬ 
gang) — selv om de ikke altid er 
særligt begejstrede for at skulle 
indrømme det! 

Men i dag har de fleste af os nok 
sluppet Adamski og afskrevet ham 
som værende fængslende — men 
uden ret megen jordforbindelse el¬ 
ler troværdighed. 

SP: Det allersidste spørgsmål — 
hvordan hjælper man bedst til med 
at sætte skub i UFO-arbejdet, spe¬ 
cielt herhjemme, som ganske al¬ 
mindelig UFO-NYT-læser? 

FA: Råt og brutalt — slå en klo i 
venner, bekendte og lignende og 
fortæl dem, at der herhjemme fin¬ 
des et glimrende blad, der hedder 
UFO-NYT, hvori de kan læse om 
UFOer fra både ind- og udland på 
en saglig måde. Vis dem bladet og 
få dem til at abonnere! Derefter 
kan de fortsætte denne procedure. 
Jeg indrømmer, at det er at slutte 
med et fedt reklamehyl for UFO¬ 
NYT, men jo bedre UFO-NYT går 
m.h.t. abonnementstal, jo større 
sikkerhed får man for, at SUFOI 
kan sætte aktiviteter i gang — og 
dermed sikrer man en øget, seriøs 
UFO-forskning herhjemme. UFO¬ 
NYT er det ældste UFO-tidsskrift i 
Skandinavien — og i hele Europa 
er der vist kun et par stykker, der 
har flere år på bagen — og det 
er samtidig, synes jeg, langt det 
bedste og mest vederhæftige. Så 
jeg anbefaler med god samvit¬ 
tighed! □ 


LEDER 

fortsat fra side 3 

Nu håber vi på den samme vel¬ 
vilje, når vi præsenterer »SUFOIs 
STØTTEFOND«. 

Støttefondens væsentligste op¬ 
gave bliver at skaffe nye abonnen¬ 
ter til UFO-NYT. Vi kan ikke altid 
afse de økonomiske midler til an¬ 
noncering, som vi egentlig gerne 
ville. Vi reklamerer løbende i pres¬ 
sen, men det er for relativt be¬ 
skedne penge. 

For at få en læserfremgang in¬ 
denfor de nærmeste år i størrel¬ 


sesordenen 500—1000 må vi an¬ 
vende store og slagkraftige annon¬ 
cer, når lejlighed byder sig. Mid¬ 
lerne hertil hentes blandt andet i 
Støttefonden. 

Støttefonden modtager beløb i 
alle størrelser. Når De alligevel er 
på posthuset for at bestille ma¬ 
terialer hos os, så beder vi Dem 
forhøje det indbetalte beløb for 
derved at betænke STØTTEFON¬ 
DEN. 

Kære medlemmer! Hjælp os med 
at leve op til formålet: at udbrede 
kendskabet til UFOerne! Fortæl om 


SUFOI og UFO-NYT. Det er ikke 
kun en tom frase, når jeg taler om, 
at SUFOIs medlemmer kan blive 
en redningsplanke. Som nævnt 
indledningsvis, så synker vi ikke; 
men det er utilfredsstillende ikke 
at kunne arbejde på det niveau, 
som vi mener, UFO-sagen fortje- 


Støttefonden har denne adresse: 
SUFOIs STØTTEFOND 
Postgiro 9 11 77 25 
Postbox 6 
DK-2820 Gentofte. 

FEJLKILDER _ 

Raketten gav rapporter 

Af Ole Henningsen 


Den 24. august 1979 observeredes 
et lysfænomen på himlen over sto¬ 
re dele af landene i nærheden af 
den persiske golf. Med avisen 
»Gulf Mirror« for den 1.—7. sep¬ 
tember 1979 som kilde berettede vi 
i UFO-NYT nr. 4/1980 nærmere om 
hændelsen. Som en kommentar til 
artiklen skrev vi, at beretningen 
mest af alt mindede om et meteor 
eller nedfald af en satellit. Artike- 
len blev imidlertid bragt, fordi vort 
medlem i Sultanatet Oman, fru E. 
Hansen, skrev til os, at det var før¬ 
ste gang i de 8 år, hun havde boet i 
området, at hun havde læst om 
UFO-fænomener i den lokale pres¬ 
se. 


Vor bedømmelse af selve det ob¬ 
serverede lysfænomen har nu vist 
sig at holde stik, idet der var tale 
om nedfald af en russisk bærera¬ 
ket. 

Beretningen nåede også frem til 
det upålidelige amerikanske blad 
»National Enquirer«, der havde fun¬ 
det de store overskrifter frem den 
6 . november 1979. I bladet berette¬ 
des livligt om »det metalliske UFO, 
der styrtede mod Jorden med en 
utrolig fart.« 

I USA vakte beretningen også 
interesse hos en af de kendte 
»UFO-skeptikere«, James Oberg, 
der er rumfartsskribent og EDB- 
specialist ved Johnson Space Cen¬ 


ter i Houston i Texas. 

James Oberg kontaktede straks 
NORAD, North American Air De- 
fence Command, der ved hjælp af 
sit avancerede sporingsudstyr hol¬ 
der styr på samtlige satellitter og 
raketdele i bane om Jorden. 

Sergent Mike Bergman, presse¬ 
officer ved NORAD, kunne fortæl¬ 
le James Oberg, at sidste raket¬ 
trin fra opsendelsen af den russi¬ 
ske spionsatellit »Cosmos 1123«, 
var faldet ned og brændt op i Jor¬ 
dens atmosfære netop det anførte 
sted på det pågældende tidspunkt. 

Ved hjælp af computerudskrif¬ 
ter af NORADs sporingsdata kun¬ 
ne man plotte det døende raket- 

NASAs satellit rapport om Cosmos 1123. Øverst: opsendelsestidspunktet. Nederst: nedslagsdagene for satellit og løfteraket (booster). 

trins bane ind på et landkort over 
området. 

Den amerikanske rumfartssty¬ 
relse NASA udgiver til stadighed 
fortegnelser over alle nyopsendte 
satellitter. Fortegnelsen dækker 
også alle satellitter, der på udgi¬ 
velsesdagen stadig er i omløb om 
Jorden, samt de satellitter, der si¬ 
den sidste udgivelse er faldet ned 
igen. 

SUFOI har igennem mange år 
holdt sig åjour med satellitopsen¬ 
delser m.v. via NASAs »SatelIite 
Situation Report«, der udgives af 
Goddard Space Flight Center i 
USA. 

Vi har derfor også kontrolleret 
James Obergs oplysninger i denne 
sag. Den russiske satellit Cosmos 
1123 blev opsendt den 21. august 
1969. Den fik den internationale 
betegnelse 1979 076A samt kata¬ 
log nummeret 11496. Sidste trin af 
bæreraketten fik betegnelsen 1979 
076B samt katalog nummeret 11497. 
Rakettrinnet gik iflg. NASAs op¬ 



- men interessen er usvækket 


En gruppe prominente videnskabs- 
mænd, regeringsembedsmænd og 
officerer fra forsvaret er ved at eta¬ 
blere en UFO-organisation i Saudi 
Arabien. Ledelsen varetages af Dr. 
Mohammed Abdu Yamani, Infor¬ 
mationsminister i Saudi Arabien. 

Man satser på en ikke-kommer- 
ciel organisation med det formål 
at indsamle informationer om him¬ 
melfænomener, at udforske disse 
fænomener og vurdere observatio¬ 
nerne samt at offentliggøre forsk¬ 
ningsresultaterne i den arabiske 
verden. 

Den amerikanske UFO-organisa¬ 
tion NICAP fortæller i tidsskriftet 
UFO Investigator for maj 1980, at 
Dr. Yamani har været på besøg hos 
NICAP i USA for at søge oplysnin¬ 
ger omkring organisationsarbejde 
i en UFO-organisation. 

NICAP-medarbejdere fortalte Dr. 
Yamani om nødvendigheden af at 
holde sig til en tilstrækkeligt vi¬ 
denskabelig linie i UFO-arbejdet, 
samt at man må holde sig fri af 
politisk indflydelse. Det blev også 
påpeget, at der måtte være et sam¬ 
arbejde med astronomer, meteoro¬ 
loger, politistyrker, radio- og TV- 


stationer, samt at der burde være 
et centralt organ med gode kom¬ 
munikationsmuligheder til hele 
landet. Fordelene ved et standard¬ 
rapporteringssystem samt et stan¬ 
dardsystem vedr. arkivering blev 
også nævnt. Et tidsskrift eller ny¬ 
hedsbrev for at holde omverdenen 
orienteret om UFO-aktiviteten i 
Saudi Arabien var også på ønske¬ 
sedlen. 

Dr. Yamani er videnskabsmand 
med en PhD-grad i Geologi fra 
Cornell University i USA. Hans in¬ 
teresse for rummet og UFO’er da¬ 
terer sig 11 år tilbage, hvor han 
af kongefamilien i Saudi Arabien 
blev tilkaldt for nærmere at be¬ 
skrive de tekniske landvindinger 
i forbindelse med amerikanernes 
månelanding i 1969 . . Han blev 
interesseret i UFO-fænomener og 
læste den tilgængelige litteratur 
på området. Han har senere ud¬ 
givet en bog om UFO’er på ara¬ 
bisk. Heri beskæftiger han sig 
især med Koranen og den isla¬ 
miske verdens lange tradition for 
at iagttage himlen. 

Ole Henningsen 


tegneiser netop til grunde den 
24. august 1979, medens selve 
satellitten først styrtede ned den 
3. september 1979. 

Det 20 fod lange rakettrin brænd¬ 
te op i atmosfæren i en højde af 80 
miles og havde på dette tidspunkt 
en hastighed på 18.000 miles i ti¬ 
men. Det var derfor ikke mærke¬ 
ligt, at fænomenet blev observeret 
viden om. 

Vi skylder vore læsere at berette 
om de oplysninger, der på et se¬ 
nere tidspunkt fremkom om denne 
hændelse, ligesom vi også er gla¬ 
de for den ihærdighed, hvormed 
James Oberg har arbejdet med 
denne sag. 

Ole Henningsen 

Anvendte kilder: 

Gulf Mirror, 1.-7. september 1979 
Gulf Daily News. 

National Enquirer, 6. nov. 1979. 

Satellite Situation Report, NASA, 

Vol. 19, Number4, August 31,1979 
samt Vol. 19, Number6,31. dec. 1979. 
The Skeptical Enquirer, Summer 1980. 


UFO UDSTILLING 

I perioden 2.-27. juni 1981 kan 
et repræsentativt udsnit af 
SUFOIs store Jubilæumsudstil* 
ling (vist på Københavns Rådhus 
i 1977) ses på 

Centralbiblioteket i Nykøbing F. 

Der er plancher (70 x 100 cm) 
om danske og udenlandske 
UFO-observationer — UFO- 
forskning — fotos — astronaut- 
observationer m.m., og montrer 
med teknisk udstyr og UFO- 
litteratur. Der vises en lysbilled¬ 
serie i hele udstillingsperioden. 
Biblioteket har åbent fra kl. 10 
til 19 hverdag, og fra kl. 10 til 
14 lørdag. 


MEDARBEJDER 

SØGES! 

Er du interesseret i at deltage 
aktivt i SUFOIs arbejde på 
Lolland-Falster med f.eks. rap¬ 
portoptagelser og uddeling af 
PR-materiale, så kontakt: 
Repræsentant for Lolland Falster, 
Kim Møller Flansen, Nr. Boule¬ 
vard 63, 1., 4800 Nykøbing Falster, 
tlf. 03 - 85 22 17. 

NYT OM SUFOI 


Til og fra medlemmerne 

Ved Peter A. Hansen 


NYE MEDARBEJDERE! 

Vi er næsten altid på udkig efter 
nye medarbejdere. Det er stadig 
oversættere, det kniber med. Hvis 
De mener, at evnerne og lysten er 
til stede, så kontakt os. Sprog som 
italiensk og fransk mangler vi især 
hjælp til, men i øvrigt har alle sprog 
interesse. 

Vi mangler fortsat en person til 
at lede vores løbende PR-arbejde. 
Frister tilbudet? De kan jo blive sat 
ind i sagerne stille og roligt. 

Hvad med et job som foredrags¬ 
holder for SUFOI? Der er altid man¬ 
gel på folk, som er villige til at of¬ 
re en aften på et foredrag. Også i 
dette tilfælde hjælper vi gerne 
med starten. Kom med ud nogle 
gange forat opleve, hvordan det er. 

NYT FRA EKSPEDITIONEN 

Hvis De har fællesabonnement på 
UFO-NYT og Det Ukendte, så skal 
De være opmærksom på, at de to 
blade ikke helt dækker samme 
periode. Det Ukendtes 3. årgang 
(som hørersammen med UFO-NYT 
1981) udløber til august, idet bla¬ 
det udsendes fra sommer til som¬ 
mer. De vil derfor modtage opkræv¬ 
ning fra Det Ukendte kort efter au¬ 
gust måned 1981. Deres abonne¬ 
ment på UFO-NYT 1981 løber na¬ 
turligvis videre indtil nytår, idet 
dette blad følger kalenderåret. 

Er De forvirret? 

DEBAT 

Spindelvævsnedfaldet 
— nok engang 

I UFO-NYT nummer 6 fra 1979 brag¬ 
te vi historien om nedfaldet af spin¬ 


delvæv over Vestjylland den 30. 
september samme år. Da denne 
sag nu er blevet kommenteret for¬ 
skellige steder, føler jeg (der var 
med til at undersøge den) trang til 
igen at komme med et par kom¬ 
mentarer. 


»Til og fra medlemmerne« 
bringer med jævne mellem¬ 
rum omtale af begivenheder i 
SUFOI. Rubrikken kan også 
opfattes som læsernes tale¬ 
rør. Al henvendelse » Til og 
fra ...« bedes rettet til SUFOI, 
Postbox 6,2820 Gentofte. 


Det er pudsigt, at man (som jeg 
forudsagde i artiklen i UFO-NYT) 
på et senere tidspunkt i et andet 
dansk UFO-tidsskrift kunne læse 
et surt opstød fra en dansk ufolog, 
der udtaler, at nu har SUFOI’s ufo¬ 
eksperter igen bortforklaret et ned¬ 
fald som noget kendt (spindelvæv) 
for det er da klart, at det drejer sig 
om englehår fra ufoer. Og dette er 
vedkommende absolut sikker på 
uden overhovedet at have analyse¬ 
ret så meget som et milligram af 
stoffet! 

I nummer 6/80 af UFO-NYT kun¬ 
ne vi så læse et indlæg fra R. Bulch 
Klausen, der på mere saglig vis 
sætter spørgsmålstegn ved vores 
konklusion i sagen. Det bliver an¬ 
ført, at jeg nok ikke er helt sikker 
på konklusionen, når jeg skriver, at 
»stoffet i øvrigt ikke viste tegn på 
ikke at være spindelvæv«. 

Her må jeg skuffe R. Bulch Klau¬ 
sen — jeg føler mig faktisk ret sik¬ 


ker på det. Men det er sådan, at 
udsagnene 1) »Der blev opserveret 
edderkopper i forbindelse med 
nedfaldet« og 2) »Analyser viser, at 
der var tale om dyrisk protein«, ikke 
i sig selv er nok til at slutte, at der 
er tale om spindelvæv — for hvad 
hvis stoffet f.eks. havde en farve, 
spindelvæv aldrig har?! Derfor er 
det nødvendigt at anføre, at stof¬ 
fets andre karaktertræk ikke er i 
modstrid med antagelsen om spin¬ 
delvæv. Det er et spørgsmål om 
simpel bevisteknik. 

R. Bulch Klausen argumenterer 
for, at stoffet kunne være affald fra 
nogle besætningsmedlemmer (som 
vi ikke ved om findes) om bord på 
nogle rumskibe (hvis eksistens ik¬ 
ke er bevist), som tilfældigvis skul¬ 
le minde om edderkoppespind. 
Jeg må nødvendigvis give Bulch 
Rasmussen ret! Det kan jo ikke 
udelukkes, at der er tale om noget 
sådant. Men det kan f.eks. heller 
ikke udelukkes, at en måge, der 
flyver forbi, faktisk er et intelli¬ 
gensvæsen fra et andet sted i uni¬ 
verset, forklædt som måge! Men 
erdet rimeligt at antage dette? 

Enhver videnskabsmand vil, når 
de foreliggende fakta klart peger 
mod et kendt fænomen, finde det 
mere forsvarligt at konkludere, at 
der er tale om noget kendt, end at 
der er tale om noget ukendt. 

Også »de skeptiske SUFOI-folk« 
kan sidde en aften og diskutere og 
lade fantasien få frit løb ... men 
dette har bare ikke noget at 
gøre med amatørforskningen. Her 
må vi nødvendigvis (hvis folk skal 
have tiltro til os) være objektive, og 
hvor meget vi end måske ønsker 
noget er mystisk, kan det altså ikke 
hjælpe noget, når kendsgerninger¬ 
ne peger i en anden retning. 

I øvrigt kan jeg oplyse, at noget 
af det materiale, der faldt ned over 
Vestjylland, på opfordring er sendt 
til Brasilien forat blive analyseret 
af kemikere der. Når (og hvis) resul¬ 
tater af disse analyser foreligger, 
vil de naturligvis blive bragt i UFO- 

Per Andersen 


LÆSERBREVKASSEN: 

Til SUFOI 

Vedr. bogen »UFO i Fokus« af Ri- 
bera/Farriols. 

SUFOIs holdning til diverse ob¬ 
servationer og UFOer har altid væ¬ 
ret kritisk, når evt. ufonauter eller 
fotos har været med i observatio¬ 
nen, dermed undgår SUFOI falske 
observationer, og det er jo kun 
glædeligt, at SUFOI holder denne 
stil, så vi medlemmer kan læse 
observationer, som ikke er »blå¬ 
lys«. 

Ud fra SUFOIs holdning, så for¬ 
står jeg blot ikke, at omtalte bog 
stadig står at købe (UFO-NYT 4/80), 
når det har vist sig, at billederne af 
UFOen var uægte. Hvis jeg husker 
ret, så var det SUFOI som i UFO¬ 
NYT kunne afsløre dette. Efter min 
personlige mening, så burde om¬ 
talte bog ha’ været taget ud fra 
salgs-listen, da det blev kendt, at 
bl.a. billederne var uægte. 

Med venlig hilsen Jack Sundbeck, 
Luleå, Sverige. 

Svar 

Tak for brevet og de pæne ord om 
SUFOI. Dernæst problemet »UFOs 
i Fokus«! Vi burde nok have stop¬ 
pet salget af bogen, da vi fandt ud 
af, at der kunne rejses alvorlig 
tvivl om beretningens og billeder¬ 
nes troværdighed — eller i bogen 
have indføjet et ekstra forord, hvor 
der blev gjort opmærksom på, at 
det hele måske kunne dreje sig om 
et yderst veltilrettelagt svindel¬ 
nummer. Da vi imidlertid kun hav¬ 
de — og har — meget få eksem¬ 
plarer tilbage, besluttede vi os til 
at lade dem blive solgt i uændret 
udgave, og så i annoncen nævne, 
at observationerne var — og er — 
stærkt omdiskuterede. Da bogen 
primært sælges via UFO-NYT, og 
vi samtidig i den mellemliggende 
tid har kørt en række artikler om 
netop problemerne ved disse span¬ 
ske observationer samt orienteret 


om de computer-analyser, der er 
lavet på billederne, mente vi, at vo¬ 
re læsere var godt orienteret i den¬ 
ne sag. Dette er den primære år¬ 
sag til at de sidste eksemplarer af 
bogen stadig annonceres til salg. 

Jeg kan i denne forbindelse ikke 
dy mig for at nævne, at hvis jeg var 
en læser, der endnu ikke havde er¬ 
hvervet bogen — så ville jeg hur¬ 
tigst muligt investere i et eksem¬ 
plar! Det er ikke så tosset, som det 
umiddelbart kunne lyde. Jeg tror 
ikke at der senere vil byde sig man¬ 
ge chancer til at erhverve en bog, 
hvor et — måske — så veltilrette¬ 
lagt svindelnummer behandles i 
detailler, og da historien bl.a. har 
forbindelse med den meget disku¬ 
terede UMMO-sag, og der er mis¬ 
tanke om, at der ligger noget 
helt specielt bag svindelnummeret 
— så ender bogen såmænd nok 
med at blive et klenodie. Men det 
er en helt personlig opfattelse! 

Venlig hilsen, Fl. Ahrenkiel. 

Til SUFOI 

... Gratulerer med den nye flotte 
utgaven av UFO-NYT. Jeg ble per¬ 
sonlig ikke så begejstret for det 
nye formatet, for nå passer det så 
dårlig i hyllen ved siden av de gam¬ 
le årgangene, men på den annen 
side ble tekst og bilder større og 
klarere, så det er vel totalt sett en 
vinning. Får jeg lov til å legge frem 
et ønske? Jeg tror nok at abon¬ 
nentene ville like bedre at bladet 
ble sendt i åpne konvolutter, i ste¬ 
det for å få det brettet slik som nå. 
Bretten går ikke ut igjen, og det 
biir en skjemmende strek på mid¬ 
ten oppover... 

Hilsen H. Aass, Norge. 

Svar fra SUFOI: 

Problemet med de store og små 
hæfter ved siden af hinanden kan 
vi nok ikke gøre så meget ved. 
Som De selv skriver, så er fordele¬ 
ne ved et større blad indlysende: 
bedre tekst og fotografier. Men til¬ 
bage står problemet med forsen¬ 
delsen. Den almindeligste måde at 
modtage UFO-NYT på er som tryk¬ 
sag uden beskyttelse af nogen 
art bl.a. p.g.a. postomdelingsfor¬ 
men; men vi har da et tilbud: I flere 
år har vi haft »Kuvert-service«. Man 
betaler 10 kr. ekstra for sit abonne¬ 
ment, og modtager så bladet i luk¬ 
ket konvolut. (I 1982 bliver denne 
pris dog hævet til 15 kr.). Vi skal 


omtale det en ekstra gang; når det 
bliver tid til fornyelsen. 

Til SUFOI 

Hermed tillader jeg mig at spørge, 
om SUFOI ikke vil prøve at under¬ 
søge muligheden for at få frem¬ 
stillet samlemapper til UFO-NYT, 
så årgangene er bedre beskyttet, 
og man desuden har det nemmere, 
hvis man skal finde et afsnit i et 
tidligere UFO-NYT. Ovenikøbet 
kommer UFO-NYT nu i et større og 
mere moderne tilsnit, så måske 
var tidspunktet det rigtige lige nu. 

Jeg håber at høre Deres svar 
gennem læserbrevkassen. 

Venlig hilsen Robert Strube, 
København. 

Svar fra SUFOI: 

Tak for brevet og det gode forslag. 
Vi har faktisk været igang med at 
finde egnede opbevaringsmulighe¬ 
der til bladene. De muligheder vi 
hidtil har set på var enten urime¬ 
ligt dyre, eller også af et- kedeligt 
og trist ydre. Det har dog ikke af¬ 
holdt os fra fortsat at lede efter det 
»helt rigtige«. Vi vil da gerne benyt¬ 
te lejligheden til at bede andre læ¬ 
sere om at fortælle os det, hvis de 
falder over en egnet opbevarings¬ 
metode. 

Til SUFOI 

På opfordring fra UFO-NYTs redak¬ 
tion, skal jeg her udtrykke min 
mening. — Bladet kan kun få ros 
fra mig. Det er blevet dobbelt så 
stort og meget bedre at læse. Jeg 
bemærker at der også er farvetryk 
på, jeg vil derfor foreslå, at de hvi¬ 
de pladser foroven forsynes med 
et billede af himlen med stjerner. 
Det skal være gennemgående en¬ 
ten i lysegråt eller helt lyseblåt. 
Der vil blive ligesom mere nærkon¬ 
takt for at blive i UFO-sproget, og 
så er det da også rumforskning det 
drejer sig om. Det er altså ikke en 
kritik, men kun et forslag. 

Med venlig hilsen 
Kate Pedersen, 4270 Høng. 

Svar fra SUFOI: 

Mange tak for de rosende ord om 
det nye UFO-NYT — og for for¬ 
slaget om en farvelagt »vignet« i de 
hvide felter. Vi arbejder hele tiden 
meget med bladets indhold og ud¬ 
formning, og vi vil også tage Deres 
idé op til drøftelse, når vi næste 
gang skal »friske lidt op« på lay- 
out’et. 

ASTRONOMI 


Signaler til andre 
civilisationer 


Sovjetiske videnskabsmænd er 
ved at forberede et usædvanligt 
eksperiment bestående i udsen¬ 
delse af signaler til nære stjerner. 

Korresponderende medlem af 


Sovjetunionens videnskabsakade¬ 
mi, Vsevolod Troitskij, som er for¬ 
mand for akademiets sektion for 
studiet af kunstigt frembragte kos¬ 
miske signaler; en organisation, 



der fungerer under det radioastro¬ 
nomiske råd, fortæller, at der i de 
kommende to-tre måneder vil blive 
sendt radiosignaler med direkte 
retning mod omkring 15 af de nær¬ 
meste sol-lignende stjerner. 

Meddelelserne, der sendes, vil 
være en slags kosmiske landska¬ 
ber, der på en modtagerskærm vil 
fremtræde som en afbildning af 
Solen set mod en baggrund af 
stjernerne, som de må være syn¬ 
lige på himlen, set fra den stjerne, 
der sendes til. »Adressaterne« for 
de planlagte udsendelser er meget 
omhyggeligt udvalgt. De befinder 
sig i, hvad man må betegne som 
vore nærmeste omgivelser, kun 10- 
15 lysår borte. 

Til spørgsmålet om, hvordan 
mulighederne for gunstige resul¬ 
tater af eksperimentet tegner srg, 
svarer Troitskij, at de er meget 
små. Alligevel, tilføjer han, er det 
nødvendigt at foretage den slags 
eksperimenter. Ved at tilrettelæg¬ 
ge en fornuftig strategi for vort ar¬ 
bejde med at søge efter fremmede 
civilisationer, og ved at kombinere 
forskellige metoder forbedrer vi 
chancerne forat få heldet med os. 
Generelt må det siges, at eftersøg¬ 
ningen af civilisationer uden for 
Jorden er en søgen efter noget, 
som teoretisk er muligt, under- 
stregerTroitskij. 

APN 


DER ER FLERE FORDELE 
VED ET 

UFO-NYT ABONNEMENT 

Nyt nordisk UFO 
Newsletter 

SUFOI har i en årrække udsendt et 
engelsksproget Newsletter til brug 
for vore kontakter i udlandet. 

Det indeholder oversættelser af 
væsentlige dansk-producerede ar¬ 
tikler fra UFO-NYT. 

Nu har Norge og Sverige slået 
sig sammen om et tilsvarende pro¬ 
jekt. Det er kommet til at hedde: 
"Nordic UFO News Letter”. Bag 
initiativet står Norsk UFO Center 
(NUFOC) og Riksorganisationen 
UFO-Sverige. Bladets første num¬ 
merblev udsendt i januar 1981. Det 
er på 24 tætskrevne sider, off-sett 
trykt i A-5 format og med farvelagt 
forside. Indholdet er udelukkende 
rapportstof fra Norge og Sverige. 
Arbejdsgruppen bag projektet kal¬ 
der sig "Nordic UFO Groups” og 
har kontaktadressen: P.O. box 1155, 
N - 5001 Bergen, Norge. 

SUFOIs kongres 
1980 

Man kan nu i udenlandske tidsskrif¬ 
ter begynde at læse kommentarer 
til SUFOIs kongres i oktober 1980. 
Den engelske gruppe »Federation 
UFO Research«, der havde 3 repræ¬ 
sentanter til kongressen, skriver 
særdeles positivt om kongressen i 
deres sidste nr. af UFO INSIGHT. 

I UFO INSIGHT bliver mødet i 
Den Internationale Komité for UFO 
Forskning (PICUR), der fandt sted 
dagen efter kongressen, også kom¬ 
menteret. De skriver bl.a.: 

»Dannelsen af PICUR er kernen 
for egentlige videnskabelige frem¬ 
skridt i ufo-forskningen, der kan nå 
længere end alt, hvad hidtil er for¬ 
søgt. Peter HiII, Per Andersen og 
Bertil Kuhlemann har midlet til at få 
bolden til at rulle. De skal hjælpes 
af os alle for at kunne fortsætte 
fremskridtet — men det vender beg¬ 
ge veje. Til en begyndelse må mø¬ 
der holdes oftere, idet alle initiativer 
ellers vil gå tabt i de mellemliggen¬ 
de perioder, måske uopretteligt. Der 
er en lang vej mod det endelige 
mål, som vi alle ser. Så, mine herrer, 
vis os hvordan vi kan hjælpe jer ti I 
at nå dette mål. Enhver, som er vir¬ 
kelig interesseret i UFO-forskning, 
vil lytte til jer.« 

Kilde: UFO INSIGHT. 

Vol. 2, no. 1. Jan. 1981./PA. 



. ._. 1 

'-► CENTRAL 4--REG 

DETEKTORER 


Et vigtigt emne i UFO-forskningen er UFO-detektorer. Ingeniør Hans 
Voigt har skrevet rapporten »UFO-DETEKTORER«, hvor han skriver 
om de generelle problemer ved brugen af UFO-detektorer. Efter 
en beskrivelse af, hvad en UFO-detektor er, fortsætter rapporten 
med emner som detektor-følsomhed, placering af detektor, analog/ 
binær registrering, registrering af tidspunkter, delvis overvågning, 
konstant overvågning, indsamling af data, behandling af data og 
alarmering. 

Rapporten er holdt på et ikke-teknisk plan og kan læses af alle med 
udbytte. Den giver et længe savnet overblik over arbejdet med UFO- 
detektorerne — ja, den er uundværlig for enhver med den mindste 
interesse i dette emne. 

Bestil rapporten nu, mens du husker det! 

38 sider duplikeret — illustreret. Pris kun kr. 15,00. 

Bestilling sker lettest ved indbetaling af beløbet + kr. 5,00 (ekspe¬ 
dition/porto) til giro 9 11 77 25. SUFOI, postbox 6, 2820 Gentofte. 
Skriv venligst på modtagerdelen, hvad der bestilles. 


SYNSPUNKTER 



TRE UFO ARTIKLER 


»UFOer: Intet andet emne er mere sensationelt, aparte eller kontro¬ 
versielt; intet andet emne polariserer folk eller enkeltpersoner i så 
høj grad; intet andet emne viser en sådan kamp mellem godtroen¬ 
hed og fanatisme, beviser kontra optisk illusion, realiteter kontra 
trang til mystik, påstande og modpåstande.« 

Sådan udtaler Dr. Berthold E. Schwarz i bogen »SYNSPUNKTER — 
TRE UFO ARTIKLER«. Vil du læse fortsættelsen — så skynd dig 
at købe bogen! 

I »Synspunker« bliver tre centrale emner inden for UFO-forskningen 
gennemgået af tre anerkendte videnskabsmænd: 

Professor Theodore Spickler beretter om UFOer og kuglelyn, 
ingeniør Thomas Olsen om rapportmaterialet og 
Dr. Berthold E. Schwarz om UFO-observatører. 

Bogen har tidligere kostet kr. 25,00 — men nu sælger vi den for 

kun kr. 14,80 + eksp./porto. 60 sider, illustreret. 

BOGANMELDELSER 


To vidt forskellige... 


Poul M. Frederiksen (PMF) vil være 
kendt af mange UFO-interesserede, 
især hvis de er bosat i trekantområ¬ 
det, hvor PMF i mange år har været 
en aktiv foredragsholder og ind¬ 
samler af UFO-rapporter. PMF har 
været lidt af en enspænder og har 
derfor heller ikke knyttet sig til no¬ 
gen bestemt UFO-organisation. 
Hans bog »Videnskaben og folkets 
øjne« er da heller ikke nogen typisk 
UFO-bog. Selv siger PMF, »at denne 
bog er ikke et videnskabeligt pro¬ 
jektarbejde og skal heller ikke be¬ 
tragtes som et populærvidenska¬ 
beligt værk. Det er altså ikke som 
amatør-forsker, jeg udtaler mig, men 
som forfatter og samfundskritiker«. 

PMF kører hele spektret igennem 
med rumforskning, fortidsforsk¬ 
ning, videnskabens og pressens 
holdning og selvfølgelig sin egen 
holdning dertil. Man kan godt sige, 
at en stor del af indholdet ikke er 
up to date UFO-mæssigt, men til 
gengæld kan de tanker og ideer, 
PMF gør sig i bogen, nok siges at 
være mere almengyldige. Det er en 
følelsesladet bog, og man mærker 
tydeligt PMF’s store engagement 
i sagen og dens grænseområder, 
og hvadenten man er enig med for¬ 
fatteren eller ej, er det tilfredsstil¬ 
lende, at han ikke slipper jordfor¬ 
bindelsen. UFO-mæssigt er det 
mest givende efter min mening de 
mange danske rapporter, som be¬ 
skrives, selv om det må indrømmes, 
at de fleste er gamle, d.v.s. fra tres¬ 
serne. Imidlertid er dette måske en 
fordel for mange, som ikke har be¬ 
skæftiget sig med UFOerne så læn¬ 
ge, at de kender observationerne i 
forvejen. 

Essensen af forfatterens tanker 
vedrørende UFOerne kommer bl.a. 


frem i følgende citat fra bogen: 
»Driver disse gæster virkelig en 
avanceret form for U-landshjælp, en 
tydelig understregning af den by¬ 
dende, klare nødvendighed af, at vi 
gennem konfrontationen med dem 
og en række andre fænomener gør 
os klart, at der må og skal ske en 
form for åndelig mutation, hvis vi 
skal have en chance for at over¬ 
leve i denne urolige og forvirrede 
verden?«. »Jeg mener, at man på 
grundlag af... de stærkt personlige 
udtalelser, som en række af obser¬ 
vatørerne fremsætter som kommen¬ 
tarer til deres rapport — med en 
vis forsigtighed kan udlægge en 
del af momenterne i de mere nær¬ 
gående kontakter som en form for 
avanceret U-landshjælp. Gang på 
gang har observatørerne påpeget 
over for mig, at det og det moment 
helt tydeligt virkede på dem som en 
demonstration!« 

PMF ser en stor del af observa¬ 
tionerne som en demonstration fra 
UFOernes side, hvad jeg mener 
man må sætte et stort spørgsmåls¬ 
tegn ved. Hvis UFOerne ønskede at 
demonstrere for alverden, at de var 
der, kunne det så absolut gøres 
smartere og mere effektivt. 

Et kuriosum er, at forfatteren op¬ 
fatter SUFOI som en folkebevæ¬ 
gelse. Sådan har jeg aldrig tænkt 
mig det, — og hvad er i øvrigt de¬ 
finitionen på en folkebevægelse? 

Man bør absolut kritisere bogen 
for ikke at have flere og bedre kil¬ 
deangivelser, end tilfældet er, og 
at de få navngivne kilder citeres for 
ofte. I øvrigt hedder Sir Dowding 
Hugh til fornavn og ikke Hudge, 
som der står flere gange. I øvrigt 
skæmmes bogen lidt af sådanne 
mindre unøjagtigheder af forskel¬ 


lig art. De forekommer måske for¬ 
fatteren uvæsentlige, men kan 
godt føles irriterende for læseren. 
Og bogens forside-lay out er sim¬ 
pelthen rædselsfuldt! 

Meget naturligt kan jeg ikke la¬ 
de være med at reagere på PMF’s 
fortolkning af observationerne i for¬ 
bindelse med satellitundergangen 
over Danmark 5. april 1965, idet jeg 
i sin tid selv var kraftigt involveret. 
(Se UFO-NYT nr. 3 og 4, 1965). Jeg 
synes, observationen var vigtig, 
idet den viste, 

a) at det er svært at drive UFO- 
forskning alene 

b) den store betydning af central 
rapportbehandling 

c) hvor svært det er at vurdere vid¬ 
neudsagn 

d) hvor forholdsvis nemt man kan 
lade sig vildlede, hvis man ikke 
har adgang til mange forskellige 
informationskilder, hvor man kan 
krydschecke oplysninger. 

Der er de senere år udkommet 
en det UFO-bøger på dansk. »Vi¬ 
denskaben og folkets øjne« hører 
vel til i den bedste halvdel. 

Erling Jensen. 


» Videnskaben og folkets øjne « 
af P. M. Frederiksen. 

Udgivet på Mannes Forlag, 
Vejrmosegårds Alle, 7000 Fredericia 
268 sider, 

kraftigt ill. af forfatteren, 
kr. 78,- 

Boganmeldelse 



Synkronbanen 36000 km over ækvator er allerede nu den mest trafikerede af alle baner 
om Jorden. Der findes over 100 satelliter i synkronbanen, især comsats. Inden år 2000 
kan man forudse pladsmangel i banen, især fordi ikke alle steder i synkronbanen er lige 
velegnede til placering af comsats. (Illustration fra bogen). 


Helle og Henrik Stub: 

Rumfartens fysik — emner 
og opgaver 

P. Haase og Søns Forlag, 1980 
88 sider, ill. 

Pris kr. 58,60 

For den læser, som interesserer 
sig for rumforskning og som selv 
har lyst til at regne lidt på de grund¬ 
liggende love for banerne for satel¬ 
litter og rumsonder, er her en lille 
nem vejledning. Bogen er skrevet 
til brug for specialelæsning i gym¬ 
nasiets fysikundervisning. Forat få 
fuldt udbytte af bogen skal man ha¬ 
ve kendskab til matematik og fysik 
svarende til niveauet i 2. gymnasie¬ 
klasse, d.v.s. de Newtonske Love, 
Keplers love, ellipsens geometri og 
simpel integration, men Stub’erne 
præsenterer begreberne, når de 
skal anvendes, og har man blot én 
gang strejfet de nævnte emner, kan 
man sagtens følge med i bogen. 
De udledte formler underbygges 
med mange gode, gennemregnede 
eksempler, og bag i bogen findes 
en række opgaver — uden facit¬ 
liste — som dækker bogens emne¬ 
områder. I fire kapitler gennemgås 
rumfartens historie og de aktuelle 
opgaver for rumforskningen; sva¬ 
rende til en kort gennemgang af 
Stub’ernes tidligere bog »Rummet 
— vor nye grænse«, rakettens vir¬ 
kemåde og forskellige typer raket¬ 
motorer, forskellige typer baner i 
rummet: elliptiske og cirkulære 
kredsløb om Jorden med forskelli¬ 
ge banehældninger, og de energi¬ 
besparende Hohmann-baner, som 
oftest anvendes ved missioner 
imellem himmellegemerne. I det 
sidste kapitel beskrives synkronba¬ 
nen, hvori satellitter står stille over 
et givet punkt på ækvator, samt 
energisatellitterne og de proble¬ 
mer og fordele, som knytter sig til 
denne form for »alternativ« energi. 
Sidst i bogen findes en kort, men 
dækkende liste over de bøger på 
dansk om rumforskning, som kan 
købes for øjeblikket, samt et kort¬ 
fattet register. 

Bogen skal roses for et godt emne¬ 
valg, pænt udstyr og meget infor¬ 
mative tegninger. En hurtig gen¬ 
nemlæsning afslørede ingen væ¬ 


sentlige trykfejl og ingen fejlagtige 
oplysninger. Min eneste anke er de 
meget tætskrevne sider med smal 


margin — der burde nok have væ¬ 
ret plads til egne notater. 


OJK 


SUFOls EDB/TEKNISKE FOND 

MÅLET NÅET!! 

Det er med meget stor glæde, at jeg nu kan offentliggøre 
kendsgerningen: EDB/Teknisk Fond har nået det mål på kr. 
20.000,- som vi satte os for et par år siden. Gennem frivillige 
bidrag fra bladets læsere er den tekniske og EDB-prægede 
forskning i SUFOI hermed sikret i et stykke tid. 

Noget af den kapital, der er indkommet til fondet, er blevet 
brugt til FOTA — den forsknings-tekniske afdeling — i for¬ 
bindelse med udviklingen af og arbejdet omkring SUFOls 
elektroniske sporingsstationer. Størstedelen af kapitalen 
henstår dog stadig, og vil i den kommende tid være garant 
for fortsat teknisk udforskning af ufo-fænomenerne. 

Nu da målet er nået, vil vi i den kommende tid ikke annon¬ 
cere efter bidrag her i bladet. Blandt andet for at give plads 
for SUFOls nye støttefond. Men det betyder ikke, at EDB/ 
Teknisk Fond ikke længere modtager bidrag — vi vil fortsat 
meget gerne modtage bidrag, og alle vil som hidtil modtage 
et lille duplikat med titlen »Dansk UFO-forskning i firserne«. 
I denne forbindelse vil jeg gerne opfordre læserne til at 
støtte den nye støttefond med samme entusiasme, som 
EDB/Teknisk Fond hidtil er blevet støttet. 

Til sidst vil jeg blot sige tak til de mange, der igennem de 
sidste par år har støttet fondet med store og små beløb. 
I har vist, at viljen til seriøs ufo-forskning stadig er til stede. Tak! 
Til fondet er indkommet — total pr. 15.4.81: Kr. 21.125,82. 

Med venlig hilsen 
Per Andersen, næstformand 

Landingsaftryk i New Mexico 

